
EDITORIAL 





Pro şi contra 
Catedralei 


Patriarhia a anunţat că în luna august va începe construirea Catedralei 
Mintuirii Neamului. Prilej pentru vechii adversari ai proiectului să-și 
lustruiască „argumentele” prăfuite şi să scornească altele noi. 
Contextul face ca și unii dintre susținători să se îndoiască acum de 
oportunitatea momentului şi de necesitatea clădirii. 








Claudiu Târziu 





îteva obiecții par de bun-simţ, la prima 
vedere. La o analiză mai atentă însă, nu 
stau în picioare. Să luăm pe rînd. 

Amplasamentul nu e bun, să mai căutăm. 
Nici noi nu sîntem prea fericiţi cu locul ales, în 
vecinătatea Palatului Parlamentului. Dar să ne 
amintim că, ani în şir, proiectul a tot fost plim- 
bat prin oraş, pentru că mereu opozanții 
găseau locul nepotrivit. În 2005, Biserica a 
primit, în sfârşit, prin lege, un teren pentru cate- 
drală, pe Dealul Arsenalului. Conducerea BOR 
a fost de acord. E adevărat că două construcții 
uriaşe, aşezate una lîngă alta, urîțesc zona şi îşi 
umbresc reciproc valoarea arhitectonică - atita 
cât e. Însă, n-ar fi neserios şi cam târziu acum să 
încercăm să schimbăm amplasamentul? Şi cine 
garantează că nu vor mai exista obiecții pentru 
orice alt teren? 

Casa Poporului este simbolul megalomaniei 
ceaușiste, iar o catedrală în care încap 5500 de 
persoane ar putea să împrumute această sim- 
bolistică. Fără îndoială. Cum la fel de bine cate- 
drala ar putea exorciza vecinătatea impură. 

Mi se şopteşte: „E lipsită de smerenie”. 
Smeriţi s-ar cuveni să fim noi, nu casa Domnului. 


Nu e în tradiția noastră să facem biserici 
mari, Întâi că nu e o biserică obişnuită, ci una care 
trebuie să fie reprezentativă pentru ortodoxia 
noastră. Celelalte state majoritar ortodoxe au 
fiecare câte o catedrală patriarhală. Pe urmă, dacă 
în Evul Mediu, să zicem, nu am avut resurse să 
construim biserici mari nu înseamnă că am 
respectat tradiţia. Dovadă că, acolo unde s-a 
putut, au fost ridicate şi biserici imense pentru 
vremea lor - ca la Dragomirna sau Moldoviţa. E 
ca şi cum am spune că, dacă străbunii noştri n-au 
avut bani decît de bordeie, trebuie să trăim şi noi 
bordeie, ca să păstrăm tradiţia. Oricum, din 1990 
încoace s-au construit multe biserici spaţioase la 
noi, culminind cu catedrala ortodoxă din Bacău, 
a patra ca dimensiune din Europa. 

În loc să cheltuim 400 de milioane de euro 
pentru catedrală - cât este estimat că va costa -, 
mai bine reparăm bisericile-monumente istorice, 
sau construim 200 de biserici noi ca să le retro- 
cedăm pe cele ale greco-catolicilor, sau facem 200 
de azile de bătrîni şi orfelinate. Desigur, şi acestea 
sînt obiective importante. Dar, pe de o parte, 
Biserica trebuie să se ocupe întîi de mîntuire şi 
apoi, dacă poate, şi de filantropie; pe de altă 
parte, credincioşii care dau bani pentru Catedra- 
lă vor catedrală, nu altceva. 

Apropo de bani, o seamă de necredincioşi 
se arată îngrijoraţi că vor fi alocate fonduri de 
la bugetul de stat. Normal, doar sîntem o țară 
de peste 80% ortodocşi, care cotizăm la buget. 

(continuare în pagina 12) 

pentru 


Asociaţia ROSI 


Dragi prieteni ai revistei ROST, vă îndem- 
năm să sprijiniți o organizație civică, nonprofit, 
neguvernamentală, bazată pe voluntariat şi dedi- 
cată binelui public: Asociaţia „Rost“. Prin direcţio- 
narea a 2% din impozitul pe venit, pe care oricum 
îl plătiţi statului, către Asociaţia „Rost“. În fapt, 
cereți ca o parte din impozitul plătit să fie cheltu- 
it în favoarea unei organizaţii care face o lucrare 
ce vă reprezintă. 

După cum ştiţi, principala activitate a 
Asociaţiei “Rost” este editarea revistei de faţă, dar 
a fost în prima linie şi în alte chestiuni care ţin de 
interesul general. Mulţi ne-aţi scris că vă place 
publicaţia noastră, iar o parte dintre dumnea- 
voastră v-aţi arătat ataşamentul faţă de ROST 
cu diferite prilejuri. Vă mulțumim. Anul acesta o 
puteți face din nou. 

E bine să ştiţi că editarea revistei ROST 
este realizată prin efortul voluntar al unui grup 
de preoți, istorici, sociologi, medici, profesori, 
ziarişti, în covirşitoarea lor majoritate tineri. 
Nimeni nu este plătit. Singura noastră răsplată 
este munca bine făcută şi bucuria de a vedea că 
dumneavoastră, cititorii noştri, prețuiţi această 
lucrare. Şi e normal să fie aşa, căci ROST nu este o 
afacere din care să câştige cineva, ci un proiect cul- 
tural, menit unei resurecţii morale şi spirituale a 
românilor. 

Sprijiniți revista ROST, pentru a deveni 
mai bună, mai consistentă şi pentru a-şi putea 
păstra independenţa! 

Pentru a direcţiona 2% din impozit către 
Asociaţia „Rost“ - şi implicit către revista ROST 
- urmați etapele de mai jos. 

Notaţi datele de identificare ale organizaţiei 
noastre: 

Numele: Asociaţia “Rost” 

Codul unic de identificare (codul fiscal): 
12495302 


Contul bancar în format IBAN: R025 BACX 
0000 0001 0736 3250, deschis la Unicredit Ţiriac 
Bank, Sucursala Orizont - Bucureşti. 

Dacă aveți venituri de la un singur angaja- 
tor (un loc de muncă şi un salariu), completaţi, 
„Cerere privind destinaţia sumei reprezentînd 
pînă la 2% din impozitul anual“ pe care o descăr- 
cați de pe site-ul Ministerului Finanţelor. La 
Capitolul B veţi trece datele Asociaţiei „Rost“ 
indicate mai sus. La rubrica „Suma“ treceţi suma 
reprezentînd 2% din impozitul pe care îl datorați 
pe venit. Dacă nu ştiţi suma, lăsaţi rubrica liberă, 
căci va fi completată de Administrația Fi- 
nanciară. 

Cereți firmei/instituţiei unde sînteți angajaţi 
o copie după formularul 210 „Fişa Fiscală privind 
impozitul pe veniturile din salarii“. Anexaţi for- 
mularul la Cererea 230. 

Cele două documente se depun la registratu- 
ra Administraţiei Financiare sau se trimit prin 
poştă, cu scrisoare recomandată. 

Dacă anul trecut ați avut venituri din mai 
multe surse, utilizaţi, „Declaraţie specială pri- 
vind veniturile realizate“ (0 veţi primi acasă, 
prin poştă, de la Administraţia Financiară sau o 
puteţi descărca de pe site-ul Ministerului 
Finanţelor). 

La Capitolul III, „Destinația sumei reprezen- 
tînd 2% din impozitul pe venitul anual datorat“, 
punctul 2, „Sponsorizare entitate nonprofit“ 
completaţi cu datele Asociaţiei „Rost“ indicate 
mai sus. La rubrica „Suma“ puneti echivalentul a 
2% din impozitul pe venit datorat sau lasaţi liber, 
căci va completa Administraţia Financiară. Docu- 
mentul se depune la registratura Administraţiei 
Financiare sau se trimite prin poştă, cu scrisoare 
recomandată. 

Important! Data pînă la care trebuie să 
depuneţi declaraţia pe venit este 15 mai 2010. 

Idei, vorbe, fapte 


O nouă minune a sfinţilor 

de la Aiud 

Pe 19 martie, la Iaşi, s-a petrecut o nouă 
minune: sfintele moaşte ale mărturisitorilor 
de la Aiud au izvorît mir, cu bună mireasmă, în 
timp ce erau cinstite de cei prezenţi la o con- 
ferință ţinută de Danion Vasile. S-a întîmplat 
exact la un an de cînd, tot la Iaşi, moaştele 
sfinţilor de la Aiud au izvorit mir. 

Imediat cei prezenţi au citit, în genunchi, 
Acatistul Sfinților din Închisori. 

Aflînd despre minune, Părintele Iustin Pârvu, 
starețul Mănăstirii Petru Vodă (Neamţ), care se 
luptă de mult pentru recunoaşterea sfinţilor 
închisorilor comuniste, a spus că Sfinta 
Parascheva vrea să confirme sfințenia muceni- 
cilor de la Aiud. 


Bulgaria interzice culturile 
modificate genetic 

Bulgarii ne-o iau din nou înainte. Măcar de 
i-am urma în acţiunile bune. Dar or fi 
guvernanţii noştri atenţi la vecini, sau au ochii 
lipiţi numai de Bruxelles? 

Parlamentul Bulgariei a adoptat modificări la 
Legea care reglementează Organismele 
Modificate Genetic (OMG) care nu vor mai per- 


mite cultivarea de plante modificate genetic în 
această țară. Este primul stat european care se 
opune otrăvirii populaţiei prin plantele, 
legumele şi fructele modificate genetic. Iar 
România este prima ţară europeană care a per- 
mis folosirea Initiumului, un îngrăşămînt pen- 
tru culturi care este cancerigen. 


Cine „reconstruiește“* 

Dreapta românească 

De vreo zece ani încoace se vorbeşte de recon- 
strucția Dreptei. Tentativele de pînă acum au 
eşuat, cum era de aşteptat, pentru că nu poţi 
uni Stînga cu Stînga şi să-ţi dea Dreapta. Acum, 
un grup de tovarăşi mai face o încercare, 
vrând să re-construiască Dreapta în jurul PD-L. 
Partid care încă nu ştie ce-i cu el (socialist pînă 
în măduva oaselor, cu panaş liberal şi ambiţii... 
populare, să nu zic populiste). Oricum 

ar da-o, nu poate fi Dreapta. Vedeţi declara- 
țiile liderilor şi mai ales faptele majorită- 

ţii covârşitoare a oficialilor statului 

care provin din acest partid. 

Principalul laborator pentru noul experiment 
este Institutul de Studii Populare, girat de un 
Consiliu Academic aflat sub preşedinţia lui 
Vladimir Tismăneanu, ayatolahul neoconser- 








7 a - x 

Cristian Preda şi Traian Ungureanu în campanie pentru alegerile europarlamentare 

vatorilor şi monopolistul anticomunismului. 
V-aţi lămurit? Dacă nu, mai aflaţi că din 
Consiliul de Administraţie fac parte: Anca 
Boagiu (veche socialistă din PD), Valeriu 
Stoica (fost lider PNL), Dragoş-Paul Aligică 
(liberal şi el în concepții, a scris o carte despre 
“dreapta” liberală împreun cu Stoica), Sever 
Voinescu (poate singurul cu ceva aplecare spre 
zona conservatoare) şi Cristian Preda 
(europarlamentar PD-L şi decan la 

Ştiinţe Politice, Univ. Bucureşti). 

Cristian Preda este omul care a făcut nițică 
vâlvă în PD-L susținînd ba reforma partidului, 
ba reformarea Constituţiei după anumite 

idei care i-au atras mînia şefilor săi 

politici, cînd nu au stârnit râsul. 

Cristian Preda este foarte activ pe Internet şi 
încearcă să-şi depună ouăle minţii peste tot 
locul. După ce a fost alungat cu pietre de pe 
www.voxpublica.ro, deunăzi a acordat un 
interviu pe o platformă de bloguri „de dreap- 
ta“ (o amestecătură confuză de fani PD-L şi 
Băsescu cu liberali şi populişti de toată mîna). 
Ca să ne fie limpede ce „Dreaptă“ vor să con- 
struiască pedeliştii dar şi cât sînt ei de gîndi- 
tori, Cristian Preda declară: “Eu respect iden- 
tităţile conservatoare, dar nu pot adera la con- 
servatorism. [...] Conservatorii sînt oameni 
simpatici, cultivați, erudiți tocmai pentru că 
sunt siliți să facă un efort intelectual conside- 
rabil. Eu sînt departe de orice sensibilitate 
conservatoare. [...] Cred, de pildă, că dreapta 
în România ar trebui să se definească într-o 
formulă laică şi să ceară, între multe altele, 
scoaterea religiei din şcoli. [...] Pledez pentru 
o laicizare a spaţiului public şi a spațiului 
educaţional. [...] În funcţie de context 

aş spune [că Dreapta trebuie să se numească] 
«dreaptă democratică şi liberală», într-o 
tentativă de sincronizare cu celelalte 

formule ale familiei populare.” 

Dreapta, oricum am suci-o, este tradiționalistă, 
deci religioasă. Dacă ai scos credința religioasă 
din definiţia ei, nu mai vorbeşti despre 
Dreapta, ci despre orice altceva. 

Dreapta nu poate fi liberală, pentru că libera- 
lismul-individualist este opus personalismului 


comunitarist - care e specific Dreptei. (A nu se 
confunda comunitarismul cu colectivismul, 
primul e întodeauna liber, „are dimensiune 
personalistă, reprezintă identitatea 

şi spiritul de obşte al personalităţilor“ - 

apud N. Berdiaev.) Nu vreau să cred că 

dl Preda nu ştie atâta lucru, chiar dacă, liberal 
fiind, nu e nevoit să facă mari eforturi intelec- 
tuale. (C.T,) 


Trădarea românească întrece 
obraznicia maghiară 

La Sfîntu Gheorghe obrăznicia maghiară este 
întrecută numai de trădarea românească. 

Iată ce a descoperit bloggerul Dan Tănasă: 
“Preşedintele PNL Sfintu Gheorghe, «romanul» 
Mădălin Guruianu, votează cot la cot cu UDMR 
şi PCM drapelul secuiesc ca drapel al oraşului!” 
Şi mai departe, dă stenograma şedinţei de 
Consiliu Local în care a fost votată adoptarea 
steagului secuiesc. O româncă a votat contra, 
un român s-a abținut, doi români au fost pen- 
tru. Să zic că ne merităm soarta? (B.C,) 


Cum plătim incompetența 
guvernului Boc 

Hotnews scrie: “Două autorităţi de manage- 
ment care gestionează programe europene de 
miliarde de euro şi mii de proiecte ale între- 
prinzătorilor au declarat, în cadrul seminaru- 
lui live organizat de HotNews.ro că în departa- 

mentele care se ocupă de contracte lucrează 
două, trei persoane. Întrebaţi de ce nu se iau 
măsuri în acest sens, oficialii au răspuns: «Am 
prezentat această problemă la Guvern, prim- 
ministrul o cunoaşte. Răspunsul pe care îl 
primim este că acordul cu FMI nu permite 
angajări în sectorul public». 

Ştim bine că pentru fiecare domeniu de 
finanțare sînt nenumărate proiecte. Din aces- 
tea, foarte puţine ajung să primească bani. 
După cum ni se spune invariabil, la fiecare 
sfîrşit de an, de cînd am intrat în UE, pierdem 
bani pentru că nu ştim să scriem proiecte şi nu 
le depunem la termen. Fals. Cu atât mai mult 
cu cât deja s-a dezvoltat o adevărată industrie a 
consilierii pe proiecte finanțate de UE. 
Proiecte sînt, dar cauza pentru care nu intră în 
finanţare o aflăm abia acum: autorităţile n-au 
suficienți oameni pentru a le verifica. De ce s-a 
ajuns aici? De ce au fost angajaţi atît de puțini 
specialişti, avînd în vedere că în 2007 şi 2008 
nu erau restricții la angajări în structurile 
guvernamentale? Cum putem renunța la 
miliarde de euro - convertibile în locuri de 
muncă, în consum etc. - pentru că FMI ne-a 
impus să nu mai facem angajări în sistemul 
bugetar? Motivul este ridicol. Refuzăm să cre- 
dem că un guvern, fie el şi foarte slab, ca ăsta 
pe care îl avem, nu poate rezolva problema. Ar 
trebui s-o facă urgent, mai ales că sîntem în 
criză economică, iar banii europeni ne-ar 
prinde extrem de bine. Deocamdată însă 
guvernul se pregăteşte să mai ceară un împru- 
mut de la FMI. Deci, în loc să luăm fonduri ne- 
rambursabile, luăm credite cu dobînzi împo- 
vărătoare. (B.C.) 


Patriarhul Daniel a căzut 

în dizgraţia lui Bădiliță 

Cristian Bădiliță, traducător al scrierilor sfinte 
şi comentator al vieţii religioase de pe poziţii 
ecumenist-sincretiste, îl atacă virulent pe patri- 
arhul Daniel, într-un recent articol de gazetă 
electronică: “Apel Ia cinste, logică, bun simţ - 
către patriarhul BOR, Daniel Ciobotea”. Fost 
fan al PF Daniel, Bădiliță spune acum: „E 
limpede pentru toată lumea că Sinodul BOR 





este la cheremul unui patriarh autocrat, al 
cărui comportament nu mai inspiră nici unui 
ortodox nespălat pe creier decât decepţie ori 
stupoare. Dublură perfectă a celuilalt 
micromegaloman, de la Cotroceni, Daniel 
Ciobotea a uitat, în douăzeci de ani de carieră 
arhierească, tot ce-a învăţat în Occident, cu 
voie de la Ceauşescu şi de la Securitate. 

Se comportă ca şi cum Biserica lui Isus Cristos 
ar fi propria sa moşie, neluând în seamă abso- 
lut nici o sugestie sau povăţuire dinafară. El 
ştie tot, face tot, rade tot. Deşi i-am susținut 
candidatura, mi-am dat seama pe parcursul 
primelor luni de la „înscăunare”, că noul auto- 
crat nu are decât fler administrativ plus o sete 
imensă de putere (între altele, de un ridicol 
îngrijorător, nu mai vorbeşte despre sine decât 
la persoana I plural, ca Iulius Caesar).“ 
[Sublinierile mele - C.T.] 

Îmi aduc aminte că Bădiliță vorbea cam în 
aceeaşi termeni şi despre răposatul patriarh 

Teoctist, chiar cînd acesta se afla pe catafalc: 
„Pandant, pe linie bisericească, al lui Iliescu, în 
contrast cu adevărata Biserică ortodoxă mar- 
tiră, fostul patriarh nu are aproape nimic în 
comun nici cu precedesorii săi...“ [Ziua, Nr. 
4002, miercuri, 8 august 2007 ] 

Doar că pe-atunci, pentru Bădiliță mitropolitul 
Daniel era „clarvăzătorul profet“. 

Luat de avînt, Cristian Bădiliță loveşte în 
treacăt şi Sinodul: „Problema, domnule Daniel 
Ciobotea (scuze, dar mi-e imposibil să vă con- 
sider patriarh şi cunoaşteţi bine toate 
motivele), ca şi în cazul confratelui laic, 
Băsescu, nu suntem noi, desțăraţii, aicii, 
disidenţii, ci voi, sinodalii unşi cu toate alifiile, 
sforari penibili însetaţi de putere, fără nici o 
legătură cu principiile evanghelice, pe care le 
batjocoriţi la fiecare respiraţie, cu fiecare 
cuvinţel pe care-l „emanaţi”. 

Nu aveți dreptul să vă agățaţi de argumentul 
„celor douăzeci de ani de la revoluţie”, voi 
care nu faceţi, de douăzeci de ani, decât să înti- 
naţi jertfele de atunci şi speranţele noastre, ale 
celor care am avut şi avem în continuare 
nenorocul să trăim zi de zi bâlciul vostru, al 
marilor profanatori.“ [Sublinierile aparțin 
autorului] 

Pretextul acestei dezlănțuiri este falsificarea 
de către patriarh a textului canonului 16 de la 
Sinodul 1 Ecumenic (325), manevră prin care 
PF Daniel încercă să aducă la ordine comu- 
nitățile românilor ortodocşi din străinătate 
care încă nu se află sub ascultarea sa. 

Deşi Cristian Bădiliță are dreptate pe fond (nu 
şi cînd îi acuză pe toţi sinodalii; chiar mă 
întreb cu ce ochi vor citi articolul său ÎPS 
Calinic şi ÎPS Teodosie, doi dintre ierarhii care 
îl curtează şi îl sprijină în multe feluri), nu mai 
are credibilitate, din pricina deselor sale dera- 
paje şi a reputației de oportunist. 

Textul citat mai sus trebuie înțeles în cheia 
acestei fraze: „Se comportă ca şi cum Biserica 
lui Isus Cristos ar fi propria sa moşie, neluând 
în seamă absolut nici o sugestie sau povăţuire 
dinafară.“ Pentru că Bădiliță s-a grăbit, imediat 
după alegerea PF Daniel, să-l sugereze acestuia 
un program, pe care patriarhul nu l-a respec- 


tat. Drept care patriarhul a căzut în dizgraţia 
povăţuitorului dinafară. (C.T.) 


Incă două institute la Tismăneanu 
Vladimir Tismăneanu îşi continuă planul de 
monopolizare a anticomunismului, sub pretex- 
tul neruşinat al interesului ştiinţific. El a măr- 
turisit în “Evenimentul Zilei”, pe 17 martie a.c., 
că vrea unificarea tuturor institutelor care se 
ocupă de comunism şi revoluţia din 1989. 
Evident, sub controlul său şi al oamenilor săi. 
Declaraţia publică a fost ţintită pe Institutul 
Revolutiei, fondat de Ion Iliescu şi condus de 














oamenii lui. Astfel, a trecut în plan secund 
adevăratul său interes: acela de a înghiți 

şi Institutul Naţional pentru Studiul 
Totalitarismului, condus de Radu 

Ciuceanu. Nu putea să sară direct la gâtul 
unui fost deţinut politic. 

Dacă planul lui Tismăneanu izbuteşte, acesta 
îşi va impune propria viziune asupra comunis- 
mului, fără să mai poată fi contestat, cel puţin 
la nivel instituțional, de nimeni. Câte ceva din 
această viziune ni s-a dat în Raportul asupra 
regimului communist, scris de comisia prezi- 
denţială pe care a coordonat-o. 


Pe cînd studierea holocaustului 
comunist? 

Ziare.com scrie: “Ministrul Educaţiei, Daniel 
Funeriu, a prezentat, marți [9 martie a.c.], 
schimbările ce se vor produce la nivelul 

Monumentul de la Aiud 








a noii Legi a Educaţiei, ca răspuns la 
solicitarea privind studierea problematicii 
Holocaustului într-un mod cît mai eficient de 
către elevii din România. 

Solicitarea a fost formulată de directorul 
Centrului de Studii Avansate al Holocaustului 
din cadrul Muzeului Memorial al 
Holocaustului din SUA, Paul A. Shapiro. 

La întîlnirea pe această temă au mai participat 
directorul diviziei de programe arhivistice 
internaționale din cadrul aceluiaşi centru, 
Radu Ioanid, şi directorul executiv al 
Institutului Naţional «Elie Wiesel» pentru 
Studierea Holocaustului din 

România, Alexandru Florian. [...] 

În cadrul întâlnirii s-au mai convenit şi alte 
două aspecte punctuale: organizarea unei 
expoziţii itinerante în şcoli cu o tematică 
legată de Holocaust şi includerea 
Memorialului Holocaustului din Bucureşti 

în circuitul excursiilor de studiu.” 

Bun. Acum, avînd în vedere că holocaustul 
comunist împotriva poporului român a durat 
aproape jumătate de veac, ne aşteptăm ca şi 
despre acesta să înveţe temeinic elevii. Şi, pen- 
tru a înţelege mai bine cât de ilegitim, criminal 





şi antiromânesc a fost comunismul, ar fi firesc 
ca şcolarii să fie duşi în excursii măcar la 
Târgşor (prima închisoare pentru copii din 
lume), Piteşti (unde a fost „reeducată“ sau 
ucisă studențimea), Miercurea Ciuc (unde au 
sfirşit multe dintre cele mai capabile femei ale 
țării), Simbăta de Sus - Făgăraş (unde se află 
un monument al celor care au murit în munți, 
luptînd cu arma în mînă contra comunismu- 
lui), Sighet (unde au fost închişi demnitarii 
României vechi) şi Aiud (din pămîntul căruia 
încă ies sfinte moaşte de martiri 
anticomuniști). Dar mai sînt încă atâtea alte 
locuri în care există urmele jertfelor româneşti 
pentru Dumnezeu, neam şi patrie. E plină ţara 
de morminte sfinte... (H.B.) 


DI Pleșu descoperă noua 
„revoluţie culturală“ 

DI Andrei Pleşu descoperă de-abia acum noua 
„revoluţie culturală“ de la noi. 

“A trebuit să citesc de curând peste trei sute de 
dosare cu proiecte de cercetare ale unor candi- 
daţi la bursele New Europe College. E o ope- 
rațiune care se repetă de peste cincisprezece 
ani şi care, de la o vreme, include şi studioşi 
din străinătate: din Australia până în Kenya, 

din Statele Unite până în Germania. 
Dintr-odată însă, anul acesta am fost confrun- 
tat cu o experiență radical nouă. [...] 

În anii trecuţi, oferta tematică a proiectelor 
era cât se poate de cuprinzătoare. Era vorba 
de arheologie, teologie, filologie, ştiinţe 
politice, lingvistică, ştiinţe juridice, psihologie, 
istorie, antropologie, estetică, etc. Nu lipseau 
nici proiectele de tip conjunctural, „trendy“, 
alese anume pentru a răspunde presupuselor 
obsesii ale unui juriu politically correct. [...] 
Ceea ce s-a întâmplat de data aceasta are aerul 
unei violente schimbări de orientare: cca. 
optzeci la sută din subiecte se învârt în jurul 
câtorva cuvinte-cheie, folosesc cam acelaşi lim- 
baj, valorifică lecturi asemănătoare, „strategii 
metodologice“ asemănătoare şi o croială 
ideologică de circumstanță. [...] 
Cuvintele-cheie sunt: drepturile omului, 
minorităţi, integrare europeană, condamnarea 
comunismului, societate civilă, feminism, 
probleme «manageriale» (organizare, 
comunicare etc.), probleme ecologice şi altele 
din aceeaşi categorie. [...] 

Mi se pare mai plauzibil să-mi imaginez că 
totul e rezultatul unui calcul «abil», stimulat de 
ipocrizia cochetă a unei retorici la modă, pe 
care mediile academice, experții Comisiei 
Europene şi finanţatorii de pretutindeni au 
adoptat-o orbeşte. Cercetătorii au înţeles că 
pentru a căpăta bani trebuie să se înregi- 
menteze într-o anumită tematică şi într-un 
anumit limbaj. Şi o fac.” 

Ce nu spune dl Andrei Pleşu că la această nouă 
„revoluţie culturală“ au contribuit cu asupra 
de măsură şi două instituții pe care le-a 

fondat şi pe care le conduce, New Europe 
College şi “Dilema”, ca şi majoritatea 
covârşitoare a celor care au trecut prin acestea 
şi i-au fost ucenici filosofului. 

Dacă îngrijorarea pe care o exprimă în arti- 
colul din “Adevărul!” este autentică, d Andrei 
Pleşu ar trebui să încerce să schimbe macazul, 
deşi e foarte tirziu. Ar putea să nu mai dea 
burse celor care vin cu teme de cercetare 
„corect politice“, ci doar celor cu teme de un 
real interes, şi ar mai putea să umble niţel la 





conținutul revistei pe care o păstoreşte şi care 
azi e tribuna celor care nu cred în nimic - şi 
necrezînd, nici nu construiesc nimic. (C.T,) 


Gabriel Constantinescu 

s-a adăugat oastei românilor 

din cer 

În seara zilei de sîmbătă 6 martie 2010, acasă 
la Sibiu, după o lungă agonie, s-a stins din 
viaţa aceasta fostul prizonier de război şi 
deținut politic Gabriel Constantinescu, înte- 
meietorul şi directorul revistei “Puncte cardi- 
nale” (1991-2010). 








Încă din toamnă, cînd l-am sărbătorit la 
împlinirea vârstei de 88 de ani, era țintuit la 
pat de boala necruțătoare (cancer pulmonar, 
cu metastază la creier). 

În numărul jubiliar al “Punctelor cardinale” 
din ianuarie-februarie 2010 (ultimul pe care a 
apucat să-l vadă ieşit de sub tipar), ce a marcat 
intrarea în cel de-al douăzecilea an de apariţie 
neîntreruptă, i-a fost publicat cel din urmă 
interviu. Îl considerăm testamentul său moral- 
spiritual, chemând la rugăciune pentru sufletul 

pornit spre vămile văzduhului şi pentru 
mîngiierea familiei îndurerate (Maria 
Constantinescu; Ligia, Toma şi Andreea Banea; 
Eugenia, Oscar şi Cristina Auner). 

Slujba de înmormîntare a avut loc marți 9 mar- 
tie, la Catedrala Episcopală “Sfinții Împărați 
Constantin şi Elena” din str. Gh. Dima (Sibiu). 
“Punctele cardinale” - care l-au preocupat 
pînă în ultimele clipe viaţă - vor continua să 
apară, cu efortul conjugat al familiei, al 
redacţiei şi al prietenilor apropiaţi, pe tot par- 
cursul acestui an, aşa cum şi-a dorit şi a lăsat 
cu limbă de moarte. (R.C.) 


Omar Khayyam și „complexele“ 
mitului european 

La 5 martie a.c., începînd cu ora 17.00, pe o 
vreme de să nu dai un câine afară şi în nişte 
vremuri urâte ca tatăl minciunii, s-a găsit totuşi 
şi un motiv de bucurie:, Centrul Internaţional 
de Cultură şi Arte „George Apostu“ 

din Bacău a fost scena unui spectacol al cărții. 
Prilejul a fost dat de lansarea volumului Omar 
Khayyam şi „complexele“ mitului european, 
de Gheorghi Iorga. Cartea este teza de docto- 
rat a profesorului Gheorghi Iorga, 

unul dintre puţinii specialişti în literatură 
persană de la noi. 

Despre volum, care marchează 150 de ani de la 
prima versiune europeană a rubaiatelor mare- 
lui poet persan (în traducerea lui Edward 
FitzGerald), au vorbit criticii Constantin Călin, 
Vasile Spiridon şi Constantin Dram, 

în prezența cîtorva sute de persoane! 

Lucrarea tratează cele două dimensiuni 
esenţiale ale lui Omar Khayyam (1048 - 1131): 
poetul şi omul de ştiinţă. Şi, după aprecierile 
criticilor, este o realizare de excepţie. 

Au urmat un recital de poezie şi un concert. 

Ni se pare extraordinar că, în contextul româ- 
nesc de azi, un astfel de eveniment este onorat 
de prezenţa a sute de oameni. 


O hotărîre a Sinodului 

care va stirni nemulțumiri 

Sfintul Sinod al Bisericii Ortodoxe Române a 
luat, în 10 - 11 februarie a.c., o hotărîre impor- 


tantă, asupra căreia a păstrat discreţia. O 
decizie care urmăreşte să reglementeze situ- 
aţia preoților divorțaţi, divorțaţi şi recăsătoriţi, 
văduvi şi recăsătoriți. 

Probabil că această hotărîre va stîrni nemulțu- 
miri şi proteste în rîndul preoţimii, cînd va fi 
aflată, pentru că taie în carne vie. Însă, ea lasă 
loc de negociere ierarhilor. 

Într-un document al Sinodului se arată că, 
după 1990, numărul preoţilor divorțaţi, 
divorțaţi şi recăsătoriţi, văduvi şi recăsătoriţi a 
crescut, dar că aceştia nu au fost trataţi unitar 
pe cuprinsul Patriarhiei Române, fiecare epis- 
cop acționînd după voia şi judecata sa. Aşa 
încât, Sinodul, ţinînd cont de canoanele, regu- 
lamentele şi legiuirile bisericeşti, a decis acum: 
1. să-i caterisească pe preoţii care vor divorța 
de-acum înainte, 

şi 2. să le interzică preoţilor care erau pînă la 
data hotărîrii divorțaţi, divorțaţi şi recăsătoriți, 
văduvi şi recăsătoriți să mai ocupe funcţii în 
administraţia bisericească, inclusiv funcţia de 
paroh (excepţie făcînd preoţii de la ţară din 
parohii cu o situaţie specială), să fie promovați 
în alte parohii, să primească ranguri bi- 
sericeşti, să predea în învățământul bisericesc 

şi să oficieze singuri Taina Cununiei 

(ci numai în sobor cu alţi preoți, excepţia 
operînd tot în mediul rural unde nu poate 

fi întrunită această condiţie). 

Totuşi, Sinodul lasă o portiță deschisă spre 
negociere: episcopul locului, după examinarea 
atentă a unui caz de preot divorţat înainte de 
hotărîrea Sinodului, poate hotări să-l 
folosească pe preotul respectiv în învățămînt 
sau administraţie. Nu este însă îngăduită 
chiriarului vreo formă de pogorămînt 

în cazul celor care divorțează acum. 

Prin urmare, preoții care divorțează 

de azi înainte, vor fi caterisiţi. 

Sinodul aşteaptă ca, pînă la următoarea sa 
întrunire, să aibă o situaţie exactă a numărului 
de preoți divorțaţi, divorțaţi şi recăsătoriţi, 
văduvi şi recăsătoriţi. (C.T.) 


Memoroandumul românilor 

din secuime 

Adunarea Forumului Civic al Românilor din 
judeţele Covasna, Harghita şi Mureş a adoptat 
pe 20 martie a.c., la Topliţa un „Memorandum” 
în care solicită luarea unor măsuri concrete 
împotriva acţiunilor separatiste ale unora 
dintre liderii maghiari, dar şi asigurarea 
respectării statutului limbii române ca limbă 
oficială şi anchetarea cazurilor de 
discriminare la care sunt supuşi românii. 


Editorial 


În document, românii din cele trei judeţe 
solicită Parlamentului României, Preşedinţiei, 
Guvernului, precum şi întregii societăţi 
româneşti, mass-media, societăţii civile, „să ia 
atitudine şi să-şi exprime, public şi neechivoc, 
o poziţie tranşantă referitor la acţiunile 

care atentează fățiş la unitatea şi suveranitatea 
statului şi națiunii române şi la existența 
noastră pe aceste locuri”. 

Lucrările Forumului au fost deschise 

şi prezidate de Înaltpreasfinţitul 

Arhiepiscop loan al Episcopiei Covasnei şi 
Harghitei, în calitate de preşedinte 

de onoare al Forumului Civic al Românilor 
din cele trei județe. 

Înaltpreasfinţia Sa a transmis etnicilor 
maghiari un mesaj de convieţuire paşnică, 
dar a vorbit şi de îngrijorarea românilor din 
zonă față de încercările liderilor maghiari de 
obținere a autonomiei teritoriale. 

La lucrările Adunării Forumului Civic 

al Românilor din judeţele Covasna, 

Harghita şi Mureş au participat peste 

o mie de persoane. 

De asemenea, 50 de organizaţii ale românilor 
din întreaga lume au transmis mesaje de 
susținere pentru românii din cele trei 

judeţe. Guvernul nu şi-a trimis nici un emisar, 
dar partidele de opoziţie au fost reprezentate 
masiv. (4.B.) 


(urmare din pag. 3) 





Totuşi, din experiența de pînă acum, să fie 
liniştiţi: statul n-a fost niciodată prea darnic, 
darămite în vreme de criză. Şi iată că am ajuns 
la un motiv la care sînt sensibili şi cei care 
vor Catedrală, dar cred că acum nu e mo- 
mentul. 

„Lumea moare de foame, şi Bisericii îi tre- 
buie Catedrală? Nu e strategic...” Să nu ne bănuiţi 
de cinism, dar ar mai fi existat „Sfânta Sofia” din 
Istanbul, dacă s-ar fi gîndit Constantin cel Mare la 
cât de potrivit este momentul şi ce alte priorităţi 
ar avea? 

Avem deja două catedrale în capitală. cea 
din Dealul Patriarhiei şi „Sf. Iosif”! Este una din- 
tre stupizeniile folosită drept argument de unii 


ziarişti anti-ortodocşi. Una e o biserică mona- 
hală modestă pentru nevoile de azi ale 
Patriarhie, cealaltă - un lăcaş al romano-catoli- 
cilor. 

În fine, două dintre cele mai hilare motive 
sînt că şantierul va bloca traficul în centrul capi- 
talei şi că va polua oraşul. La ce poluare este în 
Bucureşti şi la cât de greu se circulă, ar trebui să 
nu mai facem nici o magazie. Se construieşte însă 
în neştire, şi edificii de care nu avem atita nevoie 
ca de catedrală. 

Duşmanii BOR ar inventa orice măcar să 
întârzie, dacă nu să oprească ridicarea catedralei. 
Pentru că prezenţa ei este o mărturie de credință. 
Iată de ce trebuie să o construim. 

„Jandarmul român“ 
de ieri şi birocratul 
român de azi 





Dan Dungaciu 


tar în dezbaterea publică, direct sau indi- 

rect, două teme cruciale pentru modul de 
abordare a relaţiilor dintre cele două maluri ale 
Prutului. Pe de o parte, recuperarea şi revizuirea 
memoriei interbelice a acestei relaţii („palma jan- 
darmului” versus „glonțul sovietic”). Pe de alta, 
dificultățile inadmisibile ce apar astăzi în funcțio- 
narea eficace a relaţiei Bucureşti-Chişinău (cazul 
Acordului de mic trafic). Aparent disparate, cele 
două problematici sunt periculos de apropiate. Nu 
doar pentru că vor fi puse, abuziv, în paralel de 
către cei care nu vor ca relaţiile moldo-române să 
funcţioneze senin, dar şi pentru că, indirect, favo- 
rizează astăzi perpetuarea unor clişee - mai peri- 
culoase decât cele de ieri - despre prestația Bucu- 
reştiului în stânga Prutului. Dar să le luăm pe rând. 


7 iarul “Timpul”, de la Chişinău, a readus salu- 


Resurecţia unei mize 


Activitatea Comisiei pentru studierea şi apre- 
cierea regimului comunist totalitar din R. Moldova, 
numită şi „Comisia Ghimpu”, repune pe tapet o 
temă esenţială, mereu trecută în penumbra dezba- 
terilor de partea oficială sau oficioasă a istoriogra- 
fiei de extracţie sovietică de la Chişinău - atrocită- 
țile comise de regimul comunist de ocupaţie. Recen- 
tele apariţii în presă ale unor voci autorizate ce 
vorbesc despre numărul real al basarabenilor care 
au decedat prin înfometare, au fost deportați sau 


“ Preluare din Timpul, 6 Martie 2010 


„Fără interbelicul românesc, RM ar fi fost astăzi 
o Transnistrie mai extinsă...” 


(Valentin Mândâcanu) 


executați (peste 300.000) nu pot fi ignorate sau tre- 
cute cu vederea. În plus, istoria recentă a acestui 
spațiu va trebui serios reevaluată, indiferent cât de 
persistentă rămâne în mentalul public „palma jan- 
darmului român”. Chiar şi pentru acei care încă se 
încăpăţânează să creadă în ea neclintit, dilema ridi- 
cată de Constantin Tănase în ceea ce priveşte con- 
secințele ocupaţiei sovietice rămâne imposibil de 
evitat: „Voi ce aţi fi preferat: o palmă sau un glonte 
în cap?... Să nu uităm niciodată: palma jandarmului 
român a salvat de la moarte sute de mii de 
basarabeni”. Fie şi numai din această perspectivă 
(care a primit, de altminteri, o nuanțare ulterioară 
chiar în paginile aceluiaşi cotidian), reevaluarea 
celui mai puţin discutat interval istoric din spaţiul 
dintre Prut şi Nistru va trebui făcută. 


Apostoli, aventurieri, 
pedepsiţi 


Nu e cazul să reluăm aici lucruri deja discu- 
tate. Dar câteva chestiuni rămân esenţiale pentru 
conturarea unui cadru just, în care discuţia de- 
spre interbelicul românesc trebuie purtată. Moş- 
tenirea țaristă lăsa în 1918 o Basarabie cu o popu- 
laţie preponderent țărănească: 13% urban, 87% 
rural, iar dintre cei 56,2% de români, doar 31,5% 
trăiau în oraşe. Gradul de alfabetizare al provin- 
ciei era extrem de redus, procentul cel mai mic 
fiind al românilor. Compatibilizarea instituţio- 
nală a fost problema cea mai dură cu care s-a con- 
fruntat administraţia românească atunci. Func- 

ționarii treceau greu Prutul, iar cei din Basarabia, 
urmaşii vechiului regim, boicotau masiv iniţia- 
tivele Bucureştiului şi refuzau să vorbească altă 
limbă decât rusa. În aceste condiţii, trei sunt tipu- 
rile de „administratori” care ajung în Basarabia 
după 1918: apostolii, aventurierii şi pedepsiţii. 

Apostolatul îl fac, înainte de toate, dascălii. 
Numărul şcolilor primare din Basarabia a crescut 
simțitor după Unire, iar despre acest fenomen au 
scris frumos şi competent istoricii de la Chişinău. 
Un absolvent de Sorbona, de pildă, în calitate de 
„Luptător” şi „intelectual”, vroia să predea italia- 
na şi franceza în Basarabia pentru a aduce româ- 
nii rusificaţi şi burghezia rusă mai aproape de 
limba şi cultura română, latină ca fond. Proiectul 
educaţional declanşat şi derulat de apostoli peste 
Prut a fost de succes: sintagma „şcoală la români” 
s-a bucurat de consideraţie o perioadă lungă, 
chiar şi anii '50-60 în ceea ce devenise RSSM. 

Aventurierii sunt categoria inevitabilă în 
acele circumstanțe. Fără să ştie mare lucru despre 
ce se petrece acolo, cu o mentalitate de conchista- 
dori, de colonişti imperiali în Africa (sintagma s-a 
folosit explicit), se duc în Basarabia şi încearcă 
lovituri spectaculoase. Numărul lor nu este însă 
semnificativ, iar fenomenul dispare treptat după 
câțiva ani. Pedepsiţii Vechiului Regim care ajung 
în Basarabia sunt categoria cea mai popularizată 
de istoriografia sovietică (apoi moldovenistă). 
Trimiterea funcţionarului public, a soldatului sau 
jandarmului în Basarabia pentru incompetență 
sau încălcarea regulamentelor era o practică frec- 
ventă în epocă. Nu erau de fiecare dată sau obli- 
gatoriu rău intenţionaţi, dar nu vroiau sau nu 
ştiau ce să facă. Lipsa de comunicare şi de înţele- 
gere a zonei sau excesul de zel sunt cauze care tre- 
buie să fie şi ele cuantificate în conturarea unei 
imagini nu tocmai favorabile şi, ulterior, abun- 
dent manipulată ideologic. 


Primul proiect european 
de modernizare 


Dacă înainte de 1918 nu exista nici o şcoală 
românească, după 1918 s-a produs o adevărată 
„revoluţie culturală”, după cum avea să spună Ale- 
xandru Boldur. Numărul şcolilor creşte sensibil, 


astfel că, în ianuarie 1939, existau 2718 şcoli, cu 
7581 de învățători şi 346.747 copii. Progresul 
industrial a fost evident şi aici: dacă înainte de 
război existau 207 stabilimente industriale care 
produceau 250 milioane de lei; în 1932 existau 
deja 213 fabrici care produceau 800 milioane de 
lei. S-au înființat bănci: Banca Basarabiei (1920) cu 
sucursale peste tot; Banca Dacia, Banca Româ- 
nească, Banca Uniunea Română, Banca Iaşilor, 
Banca Viticolă a României, Banca Moldova etc. 
Comerţul s-a dezvoltat şi el: în 1938, existau peste 
20.576 de firme individuale şi comerciale, dar 
structura etnică s-a păstrat: 5209 româneşti (17%), 
8136 evreieşti şi 5584 de alte naționalități. 
Înapoiata provincie țaristă a Basarabiei avea să 
resimtă cel mai puternic şocul proiectului de mo- 
dernizare derulat la scara României Mari în dome- 
niul comunicațiilor şi al transportului. După război 
exista în Basarabia o cale ferată deplorabilă (plus 
ecartament diferit de cel românesc, la fel ca şi 
astăzi). Progresul a fost evident şi cuantificabil. În 
1919, drumul Galaţi-Chișinău se făcea în 19 ore - în 
1938 se făcea în opt ore; dacă, înainte de război, în 
Basarabia circulau 29 de locomotive, în 1920 circu- 
lau 130. România a fost printre primele țări din 
lume care a folosit transport aerian, în Basarabia 
construindu-se trei aeroporturi, la Chişinău 
(1921), Cetatea Albă (1935) şi Ismail (1935). 


Pleacă jandarmul, 
vine funcţionarul? 


Paradoxal, dar tocmai când reevaluarea ocu- 
paţiei sovietice deschide uşile unei dezbateri 
oneste despre intervalul interbelic, apare o miză 
nouă, care oferă doritorilor de a bloca respec- 
tivele reevaluări şi dezbateri muniţie nesperată. 
În locul „jandarmului român” de ieri va fi aşezat, 
tacit sau explicit... „birocratului român” de astăzi. 
Şi el va deveni, pentru perpetuatorii de ieri ai mi- 
tului ocupaţiei româneşti, chintesenţa dezintere- 
sului, a disprețului şi a lipsei de consideraţie a 
Bucureştiului față de basarabeni! Asta este miza 
reală a bâlbelor inexplicabile ale unor decidenți 
din România în ceea ce priveşte, de pildă, gestio- 
narea Acordului de mic trafic la frontieră. Dar 
este un subiect la care vom reveni cu alt prilej. 

Vedere de pe Centura politicii 


Brandul Ilici și restul lumii 


Viorel Patrichi 





cum era şi previzibil. Numai el nu credea în 

deznodământul ştiut. 

Bastârcile au fost concertate. Mai întâi, Tata- 
ie a comentat pasiunea soţilor Geoană pentru 
parapsihologie: „Obsssscurantizm!... La ce le tre- 
buia lor asta?” Şi noi ne întrebăm Ia fel, dar parcă 
mai contează? Nu pierderea alegerilor prezidenţi- 
ale l-au îndepărtat de la conducerea Partidului lu 
Mukles. Dezastruoasă a fost obsesia flăcării vio- 
let. Orice baron cu vilă în America şi conturi în 
Elveţia îşi pune o întrebare simplă, chiar dacă tar- 
div: cum să ne mai ducă la guvernare un aseme- 
nea individ bântuit de fantome violet, pe noi, oa- 
meni foarte concreţi, preocupaţi de o singură în- 
trebare: „Cât? 


„Brendul“ 
şi „telegramele otrăvite“ 


S: încheiat şi autodafeea Prostănacului, aşa 


A urmat al doilea pas: bătrâna deşcă anunță 
că se retrage din conducerea partidului fiindcă 
Micu Obama voia candidaturi pe liste Ia şefia for- 
mațiunii. Oricum, Tataie nu avea nici o funcţie, 
dar pentru populaţia PSD a fost ca un ciocan în 
moalele capului. Pleacă şi el?! Din cauza cui? A, 
deci tot Prostănacu!... Pe el! Iar în timpul congre- 
sului, Tataie a avut un discurs magistral: „Eu sunt 
un brenddd!” Dacă-l vedea Mult Iubitu cum se bâ- 
țâie de fericire partinică! Este un simbol al minci- 
unii şi al crimei pe care s-a întemeiat „democraţia 
originală”, dar va rămâne un simbol. Indiferent 
ce credem noi. 

După care, a amintit de „telegramele otrăvi- 
te”, pe care Prostănacu a avut inspiraţia să i le tri- 
mită Țapului despre „cancerul democraţiei”. 
Despre jocurile la două sau trei capete pentru a-l 
înlătura de la conducerea partidului. În acel mo- 
ment Prostănacu era cuprins de flăcări. 


Aşa a netezit Tataie drumul spre fotoliu pen- 
tru Micu Titulescu. „Mi-a plăcut Ponta, e mai orga- 
nizat decât Geoană!”, a explicat Tataie. Aşa este, 
dar Partidu lu Mukles nu are în el un pretendent 
la preşedinţia României. Micu Titulescu este prea 
„OK, popor, OK!”. Ce va vorbi un asemenea om cu 
bonă filipineză în fața unei mulțimi inerte? Va 
veni iar Tataie să-l ducă de mână şi pe el? 


Războiul ţuţerilor 


Bâză mare şi la alegerile liberalilor. Dacă 
Prostănacu nu a izbutit să impună votul pe lista 
de la Centru, Crinu a reuşit cu prisosință. În aş- 
teptarea votului, Dinu Patriciu privea pe deasu- 
pra Sălii, „oastea să şi-o recunoască”. Și liberalii 
lui au votat cu profesoraşul de socialism ştiinţific. 

Nu pot să trec cu vederea talentul actoricesc 
al lui Ludovic Orban, chiar dacă a pierdut pălăria 
lui Brătianu: „Exista o instituție pe lângă rabin, 
care se numea instituția țuțerului. Erau nişte bă- 
ieți plătiţi, care umblau cu rabinul şi, în timp ce ra- 
binul vorbea făceau «tțu, tțu, tțu, formidabil, tțu, 
tu, tțu, câtă drepate are! Extraordinar, vai cât de 

înțelept e Rabinal!». Claudiu împărat avea o altă 
instituţie, un om pe lângă el care, atunci când 
mergea prin mulțimi spunea: «Adu-ţi aminte că 
nu eşti zeu, adu-ți aminte că eşti om!». Ce-mi do- 
resc e ca în PNL să desființăm instituţia «ţuţeru- 
lup“. 

Şezi cuminte, Ludovic. Fără “rabin”, partide- 
le noastre un mai au nici picioare de scaune. Cum 
să renunți la Dinu Patriciu? Ar fi o blasfemie. Cum 
să renunți la Radu Mazăre sau la Oprişan? Ponta 
nu ar putea plăti nici lumina. 

Iată de ce politica din România este născută 
să rămână strâmbă încă mulți ani de-aici înainte. 


Unirea românilor este 
inevitabilă 


“Dacă suntem români adevăraţi, un trebuie 
să aşteptăm să ne bage alţii cu forța Unirea pe 
gât!” Aşa a spus Vlad Pârău, un tânăr de numai 18 
ani, citat de Stela Popa de la Vocea Basarabiei. 
Este cea mai bună replică pentru politicienii înțe- 
peniți de la Chişinău şi Bucureşti, dar şi pentru zi- 
ariştii care fac deja calcule apocaliptice despre 
costurile reîntregirii naţionale. În 1918, românii 
treceau prin condiții incomparabil mai grave şi 
au făcut unirea. Unirea nu se face prin referen- 
dum şi nici cu abacul în mână. Este un proces con- 
tinuu şi ireversibil, indiferent ce vor zice Mosco- 
va, Kievul sau Uniunea Europeană. Emoţia a fost 
reavivată de ziarul “Komsomolskaia Pravda”, 
care a publicat că Mihai Ghimpu este contra reîn- 
tregirii naţionale. “Nu am afirmat niciodată că Ro- 
mânia nu se va uni cu Republica Moldova. Dacă o 
să vină oamenii şi o să vrea această unire, nu-i 
opreşte nici Ghimpu, nici Voronin, nici Putin şi 
nici Clinton”, a spus apoi Mihai Ghimpu. Toată 
viața a gândit aşa. Era imposibil să gândească alt- 
fel tocmai acum. Spre comparaţie, iată un panseu 
de-al lui Marian Lupu: “Din punct de vedere ştiin- 
țific, vorbesc limba română. Din punct de vedere 
politic - limba moldovenească”. Cum să ajungă 
un asemenea individ preşedinte la Chişinău? 

La fel de berbeci, unor senatori de la Bucu- 
reşti nu li s-au uscat mâinile când au votat că basa- 
rabenii trebuie să aibă 500 de euro ca să intre în 
România. 


Ferma de familie și 
gospodăria ţărănească 


Ministrul Mihail Dumitru spunea recent că 
„agricultura se face pentru profit, iar nu pentu 
subvenții”. Perfect adevărat. Dar cine face profit 
în agricultura din România? În primul rând, marii 
producători. Ei ştiu bine ce au de făcut. Constituie 
deja o castă. Cunosc legile, caută oportunităţi şi 
ştiu la ce porți să bată sau ce intrări să forțeze. 
Oricât de eficientă şi de utilă ar fi însă activitatea 
lor, ei rămân totuşi o minoritate infimă. 

O altă categorie în slabă ascensiune o consti- 
tuie fermele de familie. Aici întâlnim oameni di- 
namici, cu spirit de iniţiativă. Majoritatea nu sunt 
țărani. Şi-au înregistrat afacerile şi plătesc impozi- 
te pentru activitatea lor comercială. Timp de 
două decenii, guvernele nu au stimulat suficient 
fermele de familie şi de aceea avem prea puține. 

Cea mai numeroasă categorie o formează 
gospodăriile ţărăneşti. Țăranii acoperă peste 
70% din produsele alimentare româneşti. Majori- 
tatea îmbătrâniţi, ei au - în medie - două hectare 
de teren, o vacă, doi-trei porci, 30 de găini şi vreo 
10 oi. În aceste condiţii, ei nu pot deveni eficienți 
şi nu vor ajunge niciodată în marile magazine. 

Ce se poate face? În primul rând, Guvernul 
trebuie să realizeze o distincție terminologică 
necesară între fermele de familie, care au activita- 
te comercială „la vedere”, şi gospodăriile țără- 
neşti - de subzistență sau de semi-subzistență. 
Nimeni nu cere dispariția gospodăriilor ţărăneşti, 
dar aceste forme de organizare tradiţională în 
agricultură nu pot fi considerate ferme. Nu dau 
randament şi nu pot face față în concurența cu 
producătorii din Uniunea Europeană. 

Dacă vom încadra corect ferma de familie şi 
gospodăria țărănească, atunci confuzia va fi eli- 
minată. Pasul următor ar trebui să fie alocarea 
distinctă a banilor. Ministerul Agriculturii ar tre- 
bui să gestioneze numai fondurile de sprijin pen- 
tru marii producători, pentru fermele de familie 
şi pentru stimularea altor afaceri similare în agri- 
cultură. Banii pentru gospodăriile ţărăneşti ar 
urma să fie alocaţi ca ajutor social, prin Ministe- 
rul Muncii. În momentul în care țăranul face 
pasul următor şi îşi înregistrează ferma de fami- 

lie, el va beneficia de acelaşi sprijin pe care îl pri- 
mesc toţi fermierii. Numai aşa putem moderniza 
agricultura. 

„Suntem obligaţi să susţinem ferma fami- 
lială, aşa cum procedează Polonia, Cehia, Slovacia 
şi Ungaria”, mi-a spus Valeriu Tabără. Cel mai bun 
exemplu este însă Austria, care luptă pentru păs- 
trarea fermelor de familie ca elemente de identi- 
tate națională. Aşa trebuie să procedeze şi Româ- 
nia, fiindcă marile exploataţii nu se pot realiza 
peste noapte în toată ţara. Dar, ca să obţină banii 
alocaţi prin diverse „măsuri”, fermierul trebuie 
să meargă la o firmă de consultanță pentru un 
proiect. De dragul descentralizării, noi am pus 
consultanţa agricolă în subordinea consiliilor ju- 
dețene. Birocraţia excesivă face aproape imposi- 
bilă accesarea banilor, chiar dacă oamenii au o 
asigurare de 100-150%. Destinul fermelor de fa- 
milie depinde şi de dezvoltarea infrastructurii, 
altfel puţinii tineri din sate vor pleca. 

Emil Boca instituit un consiliu în subordinea 
premierului, unde să se analizeze ritmul absorb- 
ției banilor europeni. Nu se vede ce face acel con- 
siliu. Guvernul trebuia să dispună elaborarea 
proiectelor-modul pentru ferma de familie. De 
exemplu, modulul pentru ferma de 10 vaci, pen- 
tru 20 de porci sau pentru 50 de oi. Dacă fermie- 
rul vrea să se dezvolte, el trebuie să mai primeas- 
că un modul. Aşa a procedat premierul Felipe 
Gonzales în Spania, unde existau mii de proiecte 
gata pregătite în momentul aderării la UE. Noi nu 
avem nici acum asemenea module pentru ferma 
de familie, pe care o confundăm pe mai departe 
cu gospodăria țărănească. 

Dar vrem o agricultură performantă... 


Grecia — călcâiul lui Ahile 
pentru UE 


„Timeo danaos et dona ferentes...” (Virgiliu, 
Eneida”). „Mă tem de danai chiar şi atunci când 
aduc daruri”... Cred că marele poet a subevaluat 
situaţia. Dacă ar fi fost contemporanul nostru, ar 
fi putut scrie de-a dreptul: „Mă tem de greci, chiar 
şi atunci când primesc daruri”. Fiindcă breşa fi- 
nanciară creată de Atena mai multe decenii la 
rând face ca toată coşmelia Uniunii Europene să 


se clatine. Mai precis, zona euro. Adică elita eco- 
nomică a continentului. Nemţii au ajuns acum să- 
şi muşte pumnii că au renunțat la puternica lor 
marcă... 

Grecia a rămas cea mai închisă piaţă euro- 
peană pentru investitorii străini ca să nu se supe- 
re naționaliștii sau neocomuniştii. Aşa a devenit 
călcâiul lui Ahile pentru toată Uniunea Europea- 
nă. Chiar dacă a beneficiat masiv de ajutor finan- 
ciar comunitar. Un copil răzgâiat, lăsat să se joace 
cu focul pe lângă rezervorul cu acetonă de la Bru- 
xelles. O ţară care a ascuns datoriile uriaşe, cu aju- 
torul băncilor de pe Wall Street. (Şi din nou Ame- 
rica este la originea unui dezastru european). 

Premierul elen George Papandreu a insti- 
tuit măsuri de austeritate: a redus cu 10% salari- 
ile din sectorul public, este angajată o singură 
persoană la stat pentru fiecare cinci persoane 
pensionate începând cu 2011, s-au reziliat nume- 
roase contracte pe termen scurt din sectorul pu- 
blic, au crescut taxele şi accizele la alcool şi tutun. 
Prea târziu, iar Atena a ajuns un butoi cu pulbere 
din cauza bugetarilor supăraţi. Ani la rând, toate 
guvernele le-au căutat în coarne angajaţilor de la 
stat şi fermierilor, numai Să nu iasă în stradă. Şi 
grecii nu au ieşit decât atunci când se plictiseau 
prea tare prin taverne... 

Aici nu mai este vorba de doctrine de dreap- 
ta sau de stânga. Degenerarea politicului a deter- 
minat proasta guvernare pentru autoconserva- 
rea puterii, un pericol care paşte multe ţări euro- 
pene. Mai ales România. Indiferent de partidul 
politic. Nemţii ies la pensie Ia 67 de ani, iar urma- 
şii lui Ulise simulează că muncesc până la 58. Este 
unul din motivele pentru care cancelarul Angela 
Merkel nu s-a arătat hotărâtă să întindă o mână 
grecilor. 

Este foarte semnificativ că autoritățile de la 
Bruxelles au aflat abia în ianuarie 2010 că Atena 
a falsificat datele statistice multă vreme. Dar dacă 
treceau grecii prin deceniul groazei, ca activiștii 
comunişti din România, care îi raportau lui Nico- 
lae Ceauşescu că o scroafă putea făta 24 de pur- 
cei? „Foarte bine! 12 purcei merg la export”, a 
spus Stejarul din Scorniceşti. 

Imediat după intrarea în zona euro, Atena a 
apelat la Goldman Sachs pentru a lua un miliard 

de dolari prin „schimbarea unei datorii” (swap) 
de 10 miliarde de dolari, după cum a explicat 
Christoforos Sardelis, şeful Agenţiei de Manage- 
ment al Datoriei Publice din acea perioadă. 

În octombrie 2009, noul guvern condus de 
Papandreu anunţa că deficitul bugetar pe anul 
2009 va atinge 12,7% din PIB. De patru ori mai 
mult decât limita admisibilă în UE. Datoria publi- 
că era estimată la 113% din PIB. Erau semnele fa- 
limentului statal. Este foarte straniu, dar abia 
atunci s-au trezit şi agenţiile de rating Moody's, 
Fitch şi Standard&Poor's să avertizeze Atena că e 
groasă rău. 

Până nu demult, Grecia impozita cu 40% 
orice venit anual, care depăşea 75000 de euro. 
Papandreu nu are bani şi a coborât pragul de im- 
pozitare mult sub 75000 de euro. Haiducie curată 
contra unei minorităţi infime fiindcă peste 95% 
din contribuabili au declarat venituri sub 30000 
de euro. 


Santaj și ajutor de nevoie 


“Dacă oricare din cei 16 membri ai UE ar in- 
tra în incapacitate de plată, ar însemna prăbuşi- 
rea întregului sistem. Dacă o ţară va intra în fali- 
ment, va însemna sfîrşitul zonei euro”, crede Carl 
Heinz Daube, directorul Agenţiei Financiare Ger- 
mane. “Moneda europeană se află în mare difi- 
cultate”, avea să recunoască Angela Merkel. Prin 
urmare, Cei 16 trebuie să ia o decizie politică foar- 
te delicată, mai ales pentru Germania. Se pare că 
băncile germane au îngropat în Grecia peste 350 
de miliarde de dolari. Fără să ştie prea multă lu- 
me din țara lor. Comisia Europeană a chemat 
Grecia în instanță pentru că a scutit unele compa- 
nii de la plata taxelor, încălcînd legislaţia comuni 
tară. “Grecia nu ar fi trebuit să intre niciodată în 
zona euro, deoarece nu îndeplinea condiţiile, iar 
acum şantajează celelalte state europene folo- 
sind euro. Moneda europeană se va deprecia 
dacă Grecia nu este ajutată, susțin ei, dar eu nu 
cred că asta ar fi o soluţie. Euro s-a depreciat 
oricum cu 5% de la începutul lui 2010. Şi este 
oricum supraevaluat. O depreciere a monedei 
euro ar fi utilă Uniunii Europene pentru stimula- 
rea exporturilor. Impactul reajustării Europei la 


economia mondială ar putea fi redus prin devalo- 
rizarea euro. Nu este treaba UE să ajute Grecia. 
Pentru asta avem o instituţie foarte experimenta- 
tă în sprijinirea statelor, respectiv FMI. Fondul s-a 
oferit să ajute Grecia, iar guvernul elen ar trebui 
să fie de acord”, apreciază Hans Werner Sinn, pre- 
şedintele institutului economic german IFO. Pre- 
sa germană acuză Berlinul că intenţionează să 
acorde Atenei un nou sprijin extern de 20-25 mi- 
liarde de euro, dar Ministerul Finanțelor din Ger- 
mania neagă. 


Spionii de la Atena i-au dibuit 
pe speculatori 


Presa elenă arată că serviciile secrete de la 
Atena i-au identificat pe bancherii americani şi 
britanici, care au vîndut obligaţiuni greceşti. 
“EYP a descoperit de unde vin speculaţiile care au 
împânzit ţara”, scrie ziarul “To Vima”. Este vorba 
de fondul speculativ britanic Brevan Howard şi 
de fondurile americane Moore Capital, Fidelity 
International şi Paulson. De altfel, ziarul “The 
New York Times” avertiza că mari bănci de pe 
Wall Street, cum ar fi Goldman Sachs, au folosit 
inginerii financiare complexe pentru a băga sub 
preş dimensiunea datoriei grecilor. 

Este foarte interesantă reacția lui George Pa- 
pandreu. Intervievat de ziarul “Der Spiegel”, pre- 
mierul elen a acuzat Comisia Europeană că nu a 
respectat riguros prevederile Pactului de Stabili- 
tate. “Pe viitor, trebuie să permitem Oficiului 
European de Statistică un acces direct la datele in- 
dividuale ale statelor membre. Am sugerat în re- 
petate rânduri acest lucru, dar nicio ţară nu a afi- 
şat dorinţa de a asigura o asemenea transparen- 
ță”, susține Papandreu. Chestia asta mi-aduce 
aminte de Anghelache, personajul din nuvela “In- 
specțiune” de Caragiale. Anghleache ia apărarea 
unui escroc, “mânuitor de bani publici într-o 
mare administraţie”, care fuge cu banii din ţară: 
inspectorii erau de vină că nu l-au controlat, 
crede Anghelache. Toţi cred că Anghelache “a bă- 
gat mâna”. În urma unei verificări, casierul 
Anghelache este descoperit cu un plus în gestiu- 
ne: o băncuţă de argint. Omul era foarte indignat 
că nu a fost verificat eficient şi la timp spre a evita 

încălcarea legii. Pentru că nu mai suporta “ruşi- 
nea”, Anghelache se spânzură. 

Pentru că Papandreou nu este ca Anghela- 
che al nostru, UE va face tot posibilul spre salva- 
rea Greciei, chiar dacă toţi neagă. De aceea, Geor- 
ge Papaconstantinou, ministrul elen de Finanțe, 
a cerut “informaţii mai concrete” de la Bruxelles 
cu privire la ajutorul financiar. Să ştim pe ce ne 
bazăm... 


Pariuri pentru distrugerea 
unui stat naţional 


Altădataă se paria pe luptele cocoşilor, la 
cursele de cai, la fotbal, Ia box. Acum se pune ră- 
măşag, pe distrugerea unui stat național. Gold- 
man şi Soros neagă însă orice pariu pe dezastrul 
Greciei. Nu ştim încă dimensiunea “pariurilor” 
din umbra economiilor Irlandei, Spaniei, Portu- 
galiei şi Italiei. 

“The Wall Street Journal” anunță că titanii 
fondurilor de hedging (speculaţii pentru secreti- 
zarea datoriilor unui stat), cum ar fi Capital Ad- 
visors şi Soros Fund Management, au început să 
parieze nu doar pe prăbuşirea monedei euro, dar 
chiar şi pe falimentarea Greciei. “Euro este în 
pericol să se destrame”, nota George Soros în 
“Financial Times”. Reamintim că Soros şi Jim Ro- 
gers au subminat după 1990 şi lira britanică, pari- 
ind contra acestei monede. 

Ben Bernanke, preşedintele Rezervei Fede- 
rale (Fed), care este o bancă particulară (iar nu de 
stat, cum arată numele), anunţă că va ancheta 
modul în care Goldman Sachs (din aceeaşi cate- 
gorie de bănci) a ascuns amploarea reală a defici- 
tului bugetar. “Bineînțeles, folosirea acestor in- 
strumente derivate într-un mod care destabilizea- 
ză 0 companie sau o țară este contraproductivă”, 
apreciază Bernanke. Adică nu se va întâmpla 
nimic cu Goldman Sachs. Oare de ce? 


Antigona a dat lovitura de 
graţie 
“The Wall Street Joruna!” scrie că muşamali- 


zarea datoriilor Greciei este opera Antigonei Lou- 
diadis, o grecoaică de 46 de ani din Londra, pe 


care o cheamă Addy. Ea s-a născut în Nigeria. Neo- 
ficial, Antigone a intermediat un acord cu Gold- 
man Sachs, prin care datoriile Greciei au fost 
transformate neoficial în euro şi reeşalonate în 
rate mai favorabile. Pasionată de yoga pentru a 
scăpa de stres, Antigone a adus pentru Goldman 
comisioane de 300 de milioane de dolari. Aşa a 
ajuns ea co-director al societății Goldman Sachs 
pentru Europa, cu venit de 12 milioane de dolari 
pe an. Educată la Cheltenham Ladies College, An- 
tigone Loudiadis “Addy” lucrează pentru Gold- 
man din 1994. Aşa că Antigona de la Londra a 
jucat un rol important în noua tragedie greacă. 
“Seamănă cu 0 pisicuţă care te intimiează, care 
adoră frisoanele riscului şi care ştie să se vândă”, 
notează “Le Monde”. Mai bine o răscumpărau gre- 
cii şi o puneau şefă de guvern. O expertă în „cre- 
dit derivative swaps* sau „CDS souverains“ în jar- 
gon financiar. 

“Grecia a promis aliaţilor din zona euro că, 
în 2010, va reduce deficitul de la 12,7% la 8,7%. 
Desigur, când va zbura porcul! Sau când va veni 
Goldman Sachs să provoace mai multe iluzii opti- 
me”, este de părere “The Guardian”. Guvernul de 
la Atena are nevoie de 55 miliarde de euro în 
acest an pentru a scăpa de dezastru. 

Va putea Atena să angajeze câte un neamț la 
fiecare birou, ca să scape de angoasă? Theodoros 
Pangalos, adjunctul premierului elen, îi acuza tot 
pe bancherii germani de pe timpul... ocupaţiei 
naziste: “Ei au luat tot aurul din Banca Naţională 
a Greciei, au luat banii grecilor şi nu i-au restituit 
niciodată. Iată o problemă ce trebuie rezolvată în 
viitor”. La care nemţii răspund: “Ei ne-au luat 
mărcile şi nimeni nu ne-a întrebat dacă eram de 
acord să le dăm. Eram asiguraţi prin tratate şi 
acorduri solemne că nimic nu se va întâmpla 
fiindcă veghează Curtea Constiuţională. Am 
suportat reforme cumplite 10 ani ca să redeve- 
nim competitivi, în timp ce porcii aceia trăiau pe 
picior mare. Acum ni se cere să muncim până la 
67 de ani, iar grecii se pot pensiona la 58”. 


„Să suflecăm mânecile!“ 


De peste 50 de ani, Grecia este condusă de 
două dinastii politice: Papandreu (de stânga) şi 

Karamanlis (de dreapta). Două familii care s-au 
înfruntat de multe ori violent, aducînd ţara în 
pragul tragediei. De aceea, Grecia nu seamnănă 
nici aici cu altă ţară europeană. 

Primul George Papandreu (1888-1968) a 
fost de trei ori premier al Greciei. Regele Con- 
stantinos al II-lea l-a considerat prea liberal (so- 
cialist) şi l-a înlăturat de la putere în 1965 prin lo- 
vitură de stat militară. În 1968, Papandreu moare 
în arest la domiciliu. Andreas, fiul lui George 
(1919-1996), arestat pentru troțkism în perioada 
interbelică, a trăit 20 de ani în exil în SUA. După 
înlăturarea tatălui, a fost arestat şi eliberat doar 
la presiunea Washingtonului. S-a mutat în Suedia 
şi a revenit în Grecia după zece ani. A înființat PA- 
SOK şi a câştigat alegerile în 1981, contra partidu- 
lui Noua Democraţie al familiei Karamanlis. A 
condus guvernul de la Atena până în 1989. Câşti- 
gă iar alegerile în 1993, după ce a fost anchetat 
patru ani pentru corupție. Grav bolnav, s-a retras 
din funcţie în ianuarie 1996 şi moare în iunie, 
acelaşi an. George Papandreu (născut în 1952), 
fiul lui Andreas, a câştigat alegerile în 2009. La fel 
ca Mircea Geoană, şi el era tare impresionat de 
Barack Obama şi i-a preluat mesajul: “Hai să ne 
suflecăm mânecile! Da, putem!” Problema e că 
grecii au rămas încă în această ipostază: cu mâne- 
cile suflecate. Încă îl acuză de corupţie pe adver- 
sarul Costas Karamanlis (născut în 1956), liderul 
partidului Noua Democraţie, care a condus Gu- 
vernul până în 2009. 














George Papandreu 


Urmează prăbușirea 
României? 


Este o întrebare care-i preocupă pe mulți. 
Unii avizaţi, alţii doar din motive politicianiste. 
România nu va intra într-un colaps financiar. “Nu 
urmează România după Grecia, în ceea ce pri- 
veşte colapsul financiar, aşa cum s-a afirmat în di- 
verse medii. Aşa s-a spus şi după Islanda, că ur- 
măm noi. 2010 va fi anul revenirii economice. 
Ştiu că există estimări pentru o creştere de 2-3%, 
poate şi 4%. M-ar bucura să fie doar 1-1,5% pen- 
tru 2010 pentru că ar fi o creştere sănătoasă”, a 
spus Florian Libocor, economistul şef al BRD. 

Nu se ştie încă dacă şi România va trebui să 
participe solidar la salvarea Greciei... 


Spionaj la frontierele NATO 


După implozia Uniunii Sovietice, mulți cre- 
deau că Moscova îşi va retrage antenele. Nimic 
mai fals. Federaţia Rusă şi-a reformat rapid servi- 
ciile speciale, care au penetrat puternic lumea po- 
litică şi mediul de afaceri de pe toate meridianele. 
Urcarea la Kremlin a generalului Vladimir Putin, 
acum şef al Guvernului, este o dovadă clară. Com- 
parativ cu toate țările ex-comuniste, unde încă nu 
s-a terminat vânătoarea de vrăjitoare, unde încă 
se mai clamează legea lustraţiei după 20 de ani, 
Federaţia Rusă nu s-a jenat să-şi promoveze agen- 
ţii cu performanțe în diverse domenii. Dimpotri- 
vă. Acceptând importanța războiului umbrelor, 
ruşii obişnuiţi acordă tot creditul unor elite pro- 
venite din structurile speciale. Cu o excelentă 
şcoală, verificată pe vremea URSS, spionajul rus 
şi-a diversificat obiectivele pe plan economic, mi- 
litar şi politic. 

Obiectivul principal pentru Slujba Vneşnei 
Razvedki (SVR, Serviciul de Informaţii Externe) 
este penetrarea sistemului Alianței Nord-Atlanti- 
ce. Frontierele NATO au fost sparte de mai multe 
ori în ultimele două decenii. Agenţii-fantomă, 
adică spionii deplin acoperiţi, au atacat şi atacă 
Letonia, Lituania, Estonia, Polonia, România, Bul- 
garia, Finlanda, Marea Britanie, Statele Unite şi 
Canada. Performanţele lor impresionează şi pro- 
voacă scandaluri politico-diplomatice. Reamin- 





20 


anul VIII e nr. 86 


POLITICA, LA DESCUSUT 


ROST 





tim aici cazul subofiţerului român Floricel Achim, 
care a fost arestat în martie 2009 pentru că ofe- 
rea informaţii secrete bulgarului Marinov Ziko- 
lov, care lucra cu agenţii ucraineni din Bucureşti 
pentru spionajul rus. Scandalul l-a determinat pe 
preşedintele Traian Băsescu să-şi anuleze vizita 
programată la Kiev. 


Transnistria — o momeală 


Pe măsură ce Ucraina îşi maturizează struc- 
turile statale, pentru agenții ruşi este tot mai greu 
să-şi facă meseria în regiune. Dar nu imposibil. Ca 
să pătrundă spre capul de pod din Transnistria, 
agenții SVR trebuie să străbată o mie de kilo- 
metri, să coopereze cu omologii ucraineni sau 
să-i sfideze pe terenul lor. Comanda politică de la 
Kiev este foarte importantă pentru prestaţia fan- 
tomelor din Rusia. Publicaţia „Zerkalo Nedeli” 
(Oglinda săptămînii) titrează: „Lichidare. Istoria 
eşecului serviciilor secrete în Ucraina”. Valentin 
Nalivaicenko, preşedintele SBU de la Kiev, a 
anunțat pe 16 februarie că agenţii ucraineni au 
arestat pe 27 ianuarie 2010 cinci ofițeri de la SVR, 
care se aflau Ia 14 kilometri de frontiera cu Trans- 
nistria, spre sudul Basarabiei. Ei au fost prinşi în 
flagrant în timp ce primeau materiale secrete de 
la un cetățean ucrainean. Un asemenea episod nu 
se putea imagina cu doar zece ani în urmă. SVR 
nu a negat că practică spionajul în Ucraina! Ruşii 
s-au supărat însă că ucrainenii au făcut public 
scandalul. Mai ales că toate țările membre ale Co- 
munităţii Statelor Independente au semnat în 
1992 un acord prin care se interzicea spionarea 
reciprocă în spaţiul ex-sovietic. Minus Ţările Balti- 
ce! Cei cinci ofiţeri erau însă de la FSB care nu are 
voie să desfăşoare operaţiuni în afara Rusiei. Era 
treaba SVR. Avem acum dovada oficială că Trans- 
nistria este folosită de Rusia şi Ucraina pentru 
„acţiuni duşmănoase”, chiar dacă aceste două 
țări puternice recunosc oficial integritatea Repu- 
blicii Moldova. 

Transnistria a devenit ţintă pentru serviciile 
de la Kiev fiindcă Ucraina urmăreşte să preia 
această fâşie, în detrimentul Rusiei. Aici, agenții 
ruşi fac trafic de arme, de narcotice şi de carne 
vie, folosindu-se de statutul lor de „forțe pentru 


menţinerea păcii”. În cătunul Maiak din raionul 
Grigoriopol, Transnistria, Uniunea Sovietică a in- 
stalat un radar puternic, supranumit „Obiectivul 
850”, care făcea parte din sistemul centralizat de 
teledetecţie al Moscovei şi care acoperă emisfera 
vestică, o mare parte din emisfera estică şi, deci, 
toată Ucraina. Ca să ne facem o imagine: câmpul 
pe care se află antenele radarului măsoară 850 
de hectare. Cei 5 ofițeri FSB voiau informaţii toc- 
mai de la acest centru. Mai ales că în 2007 Reţea- 
ua de transmisie pentru televiziune din Rusia a 
cumpărat radarul pur şi simplu cu bani de la bu- 
get. Nu cunoaştem dacă patriotul Voronin ştia că 
Putin cumpără obiective strategice de pe teritori- 
ul Republicii Molotov. Dar şi Ucraina doreşte să 
controleze radarul din Transnistria, care, juridic 
vorbind, face parte din R. Moldova. Pe 20 ianua- 
rie 2010, cu o săptămână înainte de arestarea 
agenților, Grigorii Karassin, adjunctul ministru- 
lui de Externe de la Moscova, a venit la Chişinău 
şi a recunoscut că nişte „militari ruşi” se află în 
Transnistria: „Contingentul forțelor ruse, care se 
află azi în Transnistria, îndeplineşte funcţii de pa- 
ză a depozitelor şi armamentului. Datorită lor, 
oamenii trăiesc paşnic în Transnistria şi pe restul 
teritoriului R. Moldova. Anume forțele de pacifi- 
care sunt garanţia neaplicării forței“. Suprema 
perversitate! 

Ruslan Pilipenko, un agent ucrainean sub 
acoperire, a fost în Transnistria de mai multe ori. 
EI a fost arestat la sfârşitul lui 2009 de către agen- 
turile lui Igor Smirnov şi dus pe teritoriul unității 
militare ruse. Fără să fie judecat, el a fost amenin- 
țat ca să colaboreze cu FSB. 

Aşa că „relaţiile frăţeşti” dintre Rusia şi 
Ucraina dau în clocot la frontiera de răsărit a 
Alianţei Nord-Atlantice. În noiembrie 2009, FSB îl 
arestase la Briansk pe ucraineanul Nikolai Arhi- 
pov pentru trafic cu arme care fuseseră desecreti- 
zate încă de pe timpul URSS. 

Ruşii se tem că autorităţile de la Chişinău vor 
accepta protecția scutului antirachetă, care va fi 
instalat în România. De aceea, activitatea agenţi- 
lor SVR din regiune s-au amplificat în ultimii ani. 
Mai ales că s-au auzit deja voci oficiale în acest 
sens. „În urma finalizării Analizei strategice a 
apărării Republicii Moldova, realizată cu sprijinul 

NATO, şi care nu s-a mai realizat până în prezent, 
va fi pusă în dezbaterea forțelor politice şi a opi- 
niei publice problema constituțională a neutrali- 
tăţii Republicii Moldova“, a anunţat Vitalie Mari- 
nuță, ministrul Apărării de la Chișinău. 


China parazitează Rusia 


Unii vorbesc despre miracolul chinezesc şi 
par încântați; alţii, bântuiţi de teoria conspi- 
rației, cred că ne paşte un mare pericol dinspre 
Extremul Orient, că asistăm la translarea cen- 
trilor de putere economică şi politică. Cert este 
însă că Beijingul devine tot mai ofensiv pe plan 
mondial, spre toate azimuturile. Produsele 
chinezeşti, de larg consum, multe contrafăcute, 
au invadat practic lumea contemporană, după 
un marcheting extrem de agresiv. De Ia textile, 
fructe, legume şi ouă sintetice, până la jucării şi 
calculatoare, mărfurile din China strălucesc 
peste tot, la preţuri de dumping. În toate relațiile 
comerciale mari, balanța înclină amenințător în 
favoarea Chinei. 

Un singur exemplu edificator pentru Româ- 
nia: chinezii au fotografiat „icoanele făcătoare de 
minuni” din mânăstirile noastre, le reproduc pe 
bandă rulantă în ţara lor, le aduc în containere la 
Constanța, apoi la centrul comercial „Europa” 
(Dragonul Roşu) din Bucureşti. De-acolo le cum- 
pără călugării români cu furgoneta, le sfințesc şi 
le vând prin pangarele mânăstirilor. 

De cele mai multe ori, migraţia spre toate 
punctele cardinale se face sub controlul servici- 
ilor secrete de la Beijing. Tot aşa se constituie şi 
rețelele comerciale ample, de la poarta fabricilor 
din China spre porturi şi până în marile centre co- 
merciale din lume. Este modalitatea prin care 
produsele chinezeşti circulă rapid şi profitul se 
scoate la fel de repede din țările-țintă, fiindcă alte 
mărfuri ieftine presează din urmă. Capetele de 
pod funcționează perfect şi, treptat, în anumite 
regiuni strategice, chinezii vor deveni majoritari, 
mai ales că nu trebuie să mai suporte normele 
planificării familiale din ţară. Atunci, demografia 
va bate democraţia şi în alte țări. 

O astfel de ţintă a devenit şi Siberia, chiar 
dacă ruşii obişnuiţi au avut multă vreme repulsie 


față de această formă de insinuare spre teritoriile 
lor. Moscova şi Beijingul şi-au normalizat relaţiile 
de frontieră la presiunea ex-preşedintelui Vladi- 
mir Putin. El dorea să transforme China într-un 
partener-scut în Asia, contra Statelor Unite ale 
Americii. Intuind corect că noul centru de putere 
economică se va muta spre Asia, Putin a creat 
Organizaţia de la Shaghai, un fel de replică politi- 
co-militară la NATO dincolo de Urali, Altai, Hindu- 
kuş şi Himalaia. Alături de China şi Kazahstan, 
Rusia a atras în Organizaţia de la Shanghai India, 
Pakistanul, Iranul, dar şi numeroase țări din Ori- 
entul Mijlociu ca observatori. 

„Diversificarea economiei ruseşti a devenit 
imposibilă fără banii Chinei”, se arată în 
Strategia de politică economică externă a 
Federaţiei Ruse până în 2020, document elabo- 
rat de Ministerul Dezvoltării Economice. Chine- 
zii nu se mai mulțumesc doar să participe la ex- 
ploatarea hidrocarburilor din Siberia. Ei fac fa- 
brici, construiesc ansambluri rezidenţiale şi 
comerciale pe tot teritoriul Rusiei. Chinezii con- 
struiesc Perla Baltică la Sankt Petersburg şi staţi- 
uni de odihnă lângă Moscova. De regulă, „uită” 
să se mai întoarcă. Beijingul nu cere Moscovei să 
respecte drepturile omului, ca partenerii din 
SUA sau Europa. „În plină criză, nu se mai pune 
problema dacă Rusia va dezvolta Extremul 
Orient şi Siberia cu sau fără participarea Chinei. 
Participarea Chinei a devenit absolut necesară. 
Fără ea, Rusia nu se descurcă. Este esenţial ca 
Rusia să scape de complexul măreției, să des- 
chidă accesul la resursele sale naturale din Sibe- 
ria, din Zabaikalia. Rusia nu găseşte alt partener 
pentru modernizarea sa”, crede Bulat Stoliariov, 
directorul Institutului pentru Politici Regionale 
de la Moscova. 

În 2009, schimbul de mărfuri dintre Rusia şi 
China a atins 38,8 miliarde de dolari, cu 32% mai 
puţin ca în 2008. China a investit anul trecut 401 
milioane de dolari în Rusia, iar Rusia a investit 
doar 32 milioane de dolari în China. Valoarea 
contractelor încheiate în 2009 este de aproape 9 
miliarde de dolari. 

Aşa se mişcă lumile contemporane, iar Ro- 
mânia trebuie să navigheze tot mai atent, chiar 
dacă este într-un nou sistem de alianțe. 

Pentru o politică 
de tip creştin «» 


Paul Ghiţiu 





ultimilor zece ani: Swissair (2001), - 

Enron (2001) WorldCom (2002), Parma- 
lat (2003), Lehman Brothers (2008), Washington 
Mutual (2008), Bear Stearns (2008), Chrysler 
(2009), General Motors (2009), CIT Group 
(2009). Dubai - un alt Lehman Brothers? Madooff 
-un megaENI. Evenimente care dincolo de statis- 
ticile oficiale - iar în cazul Lehman statisticile 
finale nu vor putea fi făcute decât peste câţiva ani 
- au semănat sărăcia, mizeria, disperarea, înfo- 
metarea, distrugerea şanselor, alterarea profun- 
dă a drepturilor şi libertăţilor; atentate grave la 
sănătatea fizică şi psihică, traume mutilante pen- 
tru milioane - iar în cazul Lehman - pentru sute 
de milioane de oameni de pe întreaga planetă. 
Oameni care s-au sinucis, oameni care au murit 
de foame, oameni care au murit de inimă, de ata- 
curi cerebrale, de boală, foame şi mizerie, oameni 
care au murit lipsiți fiind de banii necesari pentru 
hrană, medicamente. Atacuri masive, crime la 
adresa umanităţii; genociduri fără precedent în 
istoria omenirii. Câţiva oameni pedepsiţi cu 
blânzi ani de puşcărie; majoritatea covârşitoare 
a celor vinovaţi, răspândiţi în toate sferele soci- 
etății, în instituţiile private şi de stat, conducători 
politici ai statelor, nici măcar arătaţi cu degetul. 
Ce se întâmplă? Cum de sunt posibile aceste lu- 
cruri? În ce lume trăim? Ce viitor ne aşteaptă? 


D in numărul trecut: Falimentele de top ale 


Între mit și realitate 


Trebuie spus de la început că intenţia noas- 
tră nu este de a face o critică a societății apusene, 
ci o radiografie care să ne dea o idee despre ele- 
mentele ei de forță: caracteristicile principale, 
structura şi funcționarea. Nu ne interesează nici 
înlocuirea ei cu una comunistă sau socialistă (de 


care se pare că este foarte aproape), ci, dată fiind 
tema demersului nostru - politica - vrem să fa- 
cem evaluarea ofertei de până în acest moment, 
ofertă care ne-a fost şi ne este cu insistență 
prezentată ca excelentă. 

















Este într-adevăr o evidenţă şi nu un slogan 
faptul că societatea capitalistă este cea mai pros- 
peră din istorie. Nicicând, niciunde nu au existat 
atâtea bogății, atâta putere, atâţia oameni bogaţi, 
atâtea afaceri, o asemena abundență de produse 
disponibile tuturor. Majoritatea celor ce trăiesc în 
statele apusene au un standard de viață ridicat, 
situaţia de asemenea nemaiîntâlnită. Ştiinţa şi 
tehnica au pus la îndemâna a aproape oricui o 
ofertă de bunuri şi servicii neegalată de niciun 
basm din trecut şi cu atât mai puţin de situaţii rea- 

le. Confortul este acum mai mult decât un miraj, 
e o realitate pentru foarte mulți: case încălzite, 
apă curentă, elctricitate, electrocasnice, automo- 
bile, servicii, divertisment nonstop pentru toate 
gusturile, fanteziile şi buzunarele. Dar este cu 
adevărat bine ceea ce se întâmplă? 

Nu e în intenția noastră, după cum spuneam, 
de a ataca capitalismul - are grijă el însuşi de 
asta, ba mai mult, din cauza etichetelor aplicate 
apusului de propaganda comunistă, până la 
căderea Cortinei de fier a părut ruşinat de 
numele său; termenii „capitalism” sau „societate 
capitalistă” erau adesea înlocuiţi în apologetica 
apuseană a vremii cu „pluralism”, „democraţie”, 
„societate industrială” sau „lume liberă”. Dar 
cum şi atunci, aceeaşi apologetică aşeza capitalis- 
mul în topul istoriei pornind de la aspectele eco- 
nomice şi de Ia libertate, vom încerca să vedem 





care este valoarea la zi a unor mituri ale occiden- 
tului capitalist. Ne bazăm în demersul nostru pe 
munca unor analişti - cu precădere din vest, dar 
şi din est, mulți din România - dar mai ales pe 
ceea ce este la îndemâna oricui: pe produse mass- 
media şi pe produse culturale occidentale, care 
ne dau o imagine „updatată” în timp real. 


Libertatea pieţei — Concurența 


Element crucial în superioritatea capitalis- 
mului, libertatea pieţei este în mod real limitată 
de comasarea întreprinderilor şi concentrarea 
capitalului. Marile firme domină piaţa şi impun 
politicile de mărfuri şi de prețuri. Acelaşi lucru se 
întâmplă şi în domeniul băncilor şi fondurilor 
care controlează întreprinderile şi sunt intere- 
sate de fiabilitatea creditelor pe care le acordă 

acestora. Din acest motiv, pentru instituţiile fi- 
nanciare, concurența dintre întreprinderi este un 
pericol, iar ele acţionează în sensul obstrucțio- 
nării libertăţii pieţei. 

De fapt, concurenţa nu există în mod real 
decât între competitorii economici cei mai puter- 
nici atât din punct de vedere al capitalului, cât şi 
al managementului, produselor, relaţiilor politi- 
ce, campaniilor de promovare si a activităţilor de 
sabotare a competitorilor. În rest, în afară de înţe- 
legerile care se fac peste capul pieței, concurența 
este contrafăcută şi prin mituirea funcționarilor, 
pentru a obţine comenzi şi informaţii şi pentru a 
ascunde situația reală, prin spionarea şi sabo- 
tarea adeversarilor etc. 


Formarea liberă a prețurilor 


Să fim serioşi, că asta e o gogoriţă sunt con- 
ştienţi chiar şi românii fără prea multă educaţie. 
Preţurile nu sunt fixate de cumpărători, ci de pro- 
ducătorii produselor industriale sau financiare. 
Ei manipulează opinia şi dorința de a avea a 
cumpărătorului, îl condiționează prin interme- 
diul mass-media şi al firmelor specializate. Totul 
începe cu oferta care este impusă prin campanii 
declarate sau mascate cu care cumpărătorul este 
bombardat, independent de voința lui, perma- 
nent, oriunde s-ar afla şi orice ar face.. Oferta do- 
mină şi formează cererea; oamenii nu cumpără 
ceea ce au nevoie, ci ceea ce li se sugerează că au 
nevoie. Mijloacele „murdare” sunt folosite pe sca- 
ră largă: de la mesaje subliminale şi proceduri 
perverse puse la cale de psihologi, la isteria ief- 
tinirilor şi promoţiilor. 


Eficienţa economică 


Se datorează nu atât liberei concurențe, i- 
bertăţii prețurilor sau productivităţii, cât mai ales 
puterii financiare uriaşe, coruperii guvernelor pro- 
prii, cumpărării şi la nevoie schimbării guvernelor 
altor state, practicilor murdare faţă de oponenți, 
exacerbării nevoii iraționale de a cumpăra până la 
transformarea ei într-un viciu şi o boală incurabilă, 
crearea dependenţei de drogul achiziţiei altor şi 
altor produse , cele mai multe nenecesare. 


Libertatea, 
varianta „ești liber dar...“ 


Eşti liber să munceşti ce vrei dar nu poți pen- 
tru că nu ai pregătirea necesară (din cauză că nu 
ai avut condiții) sau eşti supracalificat, nu ai rela- 
țiile necesare, nu eşti încadrat într-un grup de in- 
terese, nu eşti membru al unui grup minoritar 
promovat de corectitudinea politică... 

Eşti liber să călătoreşti dar nu ai bani, nu ai 
timp căci te presează creditele şi trerbuie să mun- 
ceşti şi mai mult, nu ai voie pentru că ai emis pă- 
reri contrare ideologiilor oficiale sau ai ajuns pe 
vreo lista a suspectilor de terorism (pe care au 
ajuns şi copiii)... 

Eşti liber să alegi dar doar din ceea ce ţi se 
pune înainte, ce este cu grijă selectat, machiat, 
ambalat şi oferit... 

Eşti liber să fii ales dar nu ai banii şi poziţia 
necesare, eşti făcut una cu pământul în mass-me- 
dia pentru opinii contrare celor corecte politic, 
sau, şi mai rău, ignorat, nu eşti în elita, grupul, 
clica potrivită... 

Ai conştiinţa liberă dar de tine se ocupă un 
formidabil mecanism de îndoctrinare, manipu- 
lare şi presiune. Dintre diversele tipuri de con- 
ştiinţe incorecte, care trebuie remediate sau ex- 
cluse din societate, cea creştină este de departe 
cea mai incorectă şi, în acest caz, oprobiul şi exe- 
cuția publică sunt inevitabile. 

Eşti liber să-ți exprimi ideile dar trebuie să ai 
idei, mijloace pentru a le propaga, să ţi se permită 
să le faci publice de către cei care controlează 
mass-media; şi să ai din ce să trăieşti în cazul că 
din cauza lor nu mai ai unde lucra; şi nervii tari 
dacă îţi pierzi familia, prietenii şi cam tot ceea ce 
reprezenta micul tău univers. 

Eşti mai ales liber să alegi o variantă de de- 
pravare, libertinaj, lipsă de conştiinţă, sau, dacă 
nu te poţi convinge singur, o variantă de con- 
strângere. 


Înflorirea culturală 


Parcă era vorba că discutăm despre econo- 
mic? Şi atunci, ce caută cultura aici? Departe de 
ceea ce era odată, cultura este astăzi afacere; 

parte a economiei dar şi instrument al ideologiei. 
Ambele aspecte au dus şi duc permanent la per- 
vertirea ei, la produse culturale mediocre. Nouta- 
tea, noul cu orice preţ a devenit valoare în sine. 
Ca piaţă, şi pentru cultură elementul regulator ar 
trebui să fie cererea şi oferta. Numai ca şi aici, 
oferta este manipulată şi manipulatoare, se adre- 
sează tot mai mult simţurilor şi astfel direc- 
ționează cererea. Domină producția trivială, în 
timp ce aspectul realmente creator este neglijat. 

Literatura, cinematografia, teatrul se remar- 
că mai ales prin sărăcia de idei, primitivism, pro- 
povăduirea imoralităţii şi a violenţei, a vrăjitoriei 
şi în general a păgânismului, evaziunea din reali- 
tate şi denaturarea ei, mistificarea realităţii şi în- 
locuirea ei cu realități virtuale. 

Expertul cultural este astăzi mass-media: ea 
atestă sau desființează. Şi după chipul şi asemă- 
narea ei, promovează senzaționalul, anormalul, 
ceea ce şochează, ceea ce contrazice fostele bune 
moravuri. 


Statul servitor 


În apologetica apuseană se vorbeşte pe larg 
despre suplul, eficientul, permanent ajutătorul 
stat, atent la toate nevoile, drepturile şi libertăţile 
tale. De fapt, sub masca apărării interesului con- 
tribuabilului, statul serveşte clasele, păturile, gru- 
purile dominante, ca în criza actuală în care ia de 
la săraci şi dă la bogaţi sub lozinca mincinoasă şi 
manipulatoare „too big to fail”. 

Pe de altă parte, este evident că are loc o ex- 
tindere a statului prin creşterea volumului funcți- 
ilor sale. Ca rezultat al creşterii aparatului de stat 
(care a ajuns în unele cazuri chiar în jurul la a 
50% din totalul angajaţilor) cresc şi cheltuielile, 
astfel că statul tinde să înghită roadele muncii a 
aproape întregului organism social. Organismul 
birocratic are tendinţa naturală de a se conserva 
şi extinde, extinderea fiind de fiecare dată moda- 
litatea de apărare a ultimelor poziţii cucerite de 
către birocraţi. Urmarea este creşterea grijii față 
de aparatul propriu şi diminuarea grijii faţă de 
cetăţeni, creşterea corupției, a birocratismului 
până la nivele asemănătoare cu cele din fostele 
state comuniste. 


Creşterea numărului de funcţionari peste o 
limită critică va însemna etatizarea de facto a eco- 
nomiei - chiar dacă ea va continua să-şi păstreze 
o vreme aparența de piață liberă. 


Corporate Governance 


Orice firma este o organizaţie şi, în această 
calitate, ea are nişte membri (acţionarii), un ma- 
nagement, un specific, nişte funcționari angajați. 
Două schimbări majore s-au produs în firmele 
mari, în primul rând în multinaționale, mai ales 
pe parcursul secolului trecut: 

1. Trecerea de la formula proprietate de fa- 
milie, sau a unui număr restrâns de acţionari, la 
firmele cu un acţionariat de masă ca urmare a 
emiterii de acțiuni şi a listării lor la bursă. 

2. Înlocuirea, în administrarea firmelor, a 
proprietarilor sau acţionarilor principali cu echi- 
pe manageriale profesioniste, adică cu nişte biro- 
craţi. S-a trecut, ca şi în politică, la reprezentativi- 
tate: dacă politicienii conduc cu delegare de la ce- 
tățeni, managerii conduc cu delegare de la inves- 
titori. Conform descrierii uzuale, principiile de 
Corporate Governance par în regulă: într-o armo- 
nie totală acţionarii predau controlul CA-ului 
(Consiliul de Administraţie), care mai departe 
predă CD-ului (Comitetul Director), care se pune 
pe treabă şi are rezultatele asteptate de toți. Vin 
banii şi acţionarii îşi primesc partea lor. Evident 
că şi managerii trebuie să aibă recunoaşterea 
meritelor, calculată conform salariului şi bo- 
nusurilor în procente din profit. Până aici, dacă 
nu ar fi vorba de oameni, ci de inteligență artifi- 
cială, fără vicii, fără sentimente şi instincte, pro- 
gramată să nu mintă, totul ar fi bine. 

Ce faci însă dacă banii nu vin aşa cum era 
prevăzut, sau, chiar dacă vin, procentele promise 
le fac managerilor cu ochiul şi ei amplifică, pre- 
cum directorii noştri de CAP-uri, realizările? 
Când apare lăcomia şi după ea minciuna, falsul, 
mai devreme sau mai târziu, dezastrul? Dacă 
dezastrul ar fi numai pentru cei din conducere 
încă nu ar fi nicio pagubă. Dar efectul este devas- 
tator în afară, pentru sute de mii, milioane, chiar 
miliarde de oameni. Ce faci când se descoperă - şi 
voci consacrate ale domeniului afirmă sau, după 

caz, recunosc- că „bilanțurile majorităţii firmelor 
de pe Wall Street sunt ficțiune”? 

Ce faci când, pentru a nu fi daţi afară şi a 
câştiga cât mai mult cei din CD mint, iar cei din 
CA îi acoperă? 


Economia reală 
şi economia simbolică 


Dar, problemele create de formulele mana- 
geriale ale Corporate Governance - similare ce- 
lor create de formulele politice ale Good Gover- 
nance - nu sunt decât o parte a debusolării actua- 
le din economie. Probabil ca fenomenele (schim- 
bările) cele mai importante, care au avut loc în 
economia occidentală, şi care au dus efectele 
actuale dezastruoase ale exercitării fanteziei 
economiste asupra realității, au fost trecerea de 
la economia reala la economia simbolica şi apari- 
ţia banilor convenţionali. Adică, trecerea de la co- 
merțul de mărfuri şi servicii, la comerțul de bani 
şi apariţia banilor electronici. 

De la măsură a muncii şi a materialelor asu- 
pra cărora aceasta s-a exercitat, banii au devenit o 
valoare în sine, pervertind întreg sistemul de va- 
lori şi concentrând toată esenţa vieţii oamenilor. 
Banii convenţionali, care circulă în societate, de- 
păşesc de sute, poate chiar de mii de ori banii 
reali. Datorită circulaţiei capitalurilor prin banii 
convenţionali, sfera financiară a devenit auto- 
nomă de economia reală, făcând trecerea de la 
aceasta la cea simbolică. Astăzi cele două funcțio- 
nează în mare parte independent una de alta. 

Mai mult chiar decât economia reală, econo- 
mia simbolică a însemnat şi înseamnă o foame 
nestăvilită de bani, foame care a dus ca pe lângă 
produsele financiare reale - produse financiare 
de bază: creditele şi asigurările din pachetul de 
creditare - să apară şi produse financiare virtua- 
le - derivate din cele de bază. Din momentul în 
care, la rândul lor, derivatele au devenit bază 
pentru alte produse, oferind câştiguri mari în 
condiţii aparente de siguranță maximă a avut loc 
un prim proces: cel al derivării derivatei. Însă 
pentru că baza reală - a creditelor date clienţilor 
cu grad înalt de siguranță - era redusă, a apărut 
un al doilea proces: oferirea de credite subprime 














clienţilor cu probleme de returnare si chiar fără 
asigurări colaterale. Nebunia a fost maximă pen- 
tru că aceşti clienți erau în număr mult mai mare, 
iar câştigurile enorme. A apărut astfel, după cum 
spunea un analist „cea mai mare schemă pirami- 
dală pe care a cunoscut-o omenirea vreodată” şi 
acest lucru s-a întâmplat cu participarea statului 
care, ca urmare a lobiului financiar, a relaxat 
reglementările pieţei dincolo de limita rațională 
de prudenţă, iar Federal Reserve a scăzut, Ia înce- 
putul anilor 2000 dobânda declanşînd isteria 
împrumuturilor. 

Dar clienţii cu probleme au constatat, unii 
chiar foarte repede, că nu pot plăti ratele şi atun- 
ci au început să înapoieze casele sau maşinile. 
Numărul lor a crescut, piaţa imobiliară şi cea auto 
s-au prăbuşit, derivatele dovedindu-se brusc ceea 
ce erau de la început - nişte baloane de săpun sau 
produse virtuale. Fiecare eşec din zona reală a 
însemnat 4-5 căderi în zona virtuală (lanţul pro- 
duselor virtuale ajunsese la nivelul 5). Statele au 
intervenit şi au pompat sume uriaşe în firmele 
aflate în pericol pe care acestea le-au folosit pen- 
tru a plăti în continuare dividende mari acţiona- 
rilor şi bonusuri consistente managerilor minci- 
noşi şi falimentatori. Astfel încât, în timp ce unii 
mureau sau treceau prin situaţii imposibile, 
omuleţii conceptului Corporate Governance îşi 
rotunjeau copios conturile personale. În această 
ultimă fază, birocraţii puterii politice au salvat 
grupul birocraţilor din multinaționale. „Too big 
to fail” spunea un alt analist, este expresia com- 
plicității birocraților care conduc lumea. Statul 
socialist se iveşte de după uşă. (Va urma) 

Musafir în lumea lui 


Nicu Naum 


Erast Călinescu 





una aceasta se împlinesc zece ani de când 

ne-a părăsit Nicu Naum, prieten bun şi devo- 

tat, care mi-a fost un drag şi cald suport mo- 
ral în anii exilului, trăiţi în Canada. 

Nicu a fost un produs al suferinței. Această 
dezvăluire i-o datorăm Părintelui Calciu, care a 
descris suferinţa, nu ca o pedeapsă, ci ca o bine- 
cuvântare. "Dacă fac ceva, dacă sunt ceva, dacă 
vedeţi în mine pe cineva, să ştiţi că este datorită 
suferinței”. Şi, citându-l pe Paul Claudel: "Dum- 
nezeu nu a venit în lume pentru a eradica sufe- 
rința, ci ca să umple suferinţa umană de 
prezenţa Lui.” 

Nicu a suferit în închisoare pentru crezul 
său, încă din anii liceului, a suferit refugiul în Ger- 
mania, a suferit exilul unui tânăr necalificat în Ca- 
nada, unde i-a fost dat să sufere apoi, timp de 
mulți ani din tinerețea sa, îngrijindu-şi, cu dra- 
goste şi devotament soţia bolnavă, imobilizată. 
Timp în care şi-a întreținut cei trei copii la studii 
universitare. 

Autodidact, cu o bogată bibliotecă, Nicu era 
capabil să susţină orice discuţie, la orice nivel, 
fără a se vădi faptul că suferința şi grija pentru fa- 
milie l-au obligat să muncească din greu, în loc să 
frecventeze studii universitare. 

Când mi-a ieşit în cale, soţia-i nu mai era în 
viaţă, iar copiii îşi trăiau deja viața cu familiile lor. 

Trauma suferinței îl face uneori pe om ursuz, 
respingător, chiar rău cu ceilalți, supărat pe Dum- 
nezeu, de s-ar părea că-i invidiază pe cei care n-au 
trăit tragedia sa. Sau îl face singuratic, apatic, ab- 


sent şi indiferent față de cei din jur, obsedat, mă- 
cinat mereu de durerile trăite. 

Pe Nicu suferința l-a făcut bun, foarte socia- 
bil, gata să sară în ajutor, să aline durerile celor- 
lalţi, să se străduiască să le găsească soluţii sau 
măcar să le dea speranțe. 

Cînd preotul nostru îi punea în braţe câte un 
nou venit, Nicu îl plimba prin Montreal, îl lua aca- 
să, îl hrănea, iar la despărțire, parcă vinovat, îşi 
cerea scuze şi îi strecura, din puţinul lui, în buzu- 
nar câte 20 de dolari. Dar asta nu era totul, căci se 
mai ocupa de el şi după aceea, îl ajuta să cunoască 
alți români, îl ducea pe la adunările şi sărbătorile 
româneşti, pe la manifestații şi iar şi iar îi lua la el 
acasă. 

Şi, îmi spunea uneori, cu tristeţe, că cei mai 
mulți dispăreau la un moment dat, pierduţi în că- 
utări, în joburi, în viața lor personală. "Nu-i mai 
vezi nici măcar pe la biserică”. 

Când am venit din Ţară eram cumplit de sin- 
gur şi fără nici un pai de care să mă agăţ. M-a luat 
Nicu la el şi mi-a pus discul lui cu coruri pe care le 
cântam în tinereţea noastră. Apoi mi-a dat cărți 
pe care le mai citisem şi pe care, mai demult, le în- 
gropasem, şi reviste de acum, dar care pentru 
mine parcă erau de atunci, nu de acum... 

Şi au început manifestațile: la Parlament, la 
Ambasadă, pe străzi, vara şi iarna. "Jos comunis- 
mul!”, "Libertate României!”, "Nu dărâmați bise- 
ricile!”. Nicu era mereu în frunte, cu tricolorul. 

Mi-a vorbit despre Câmpul Românesc de la 
Hamilton, care era pentru el oaza, mereu dorită, 
a paradisului său pierdut. Mi-a arătat poze şi m-a 
luat cu el. Pentru mine, evenimentul a fost un mi- 
racol nesperat: nu mai eram singur, eram LA NOI, 
între troițe, cruci comemorative, focuri de tabără 
cu cântece şi voie bună, bucate ca acasă, oameni, 
oameni buni şi primitori, toate ca pe la noi! 

Am revenit cu Nicu în fiecare an şi am cunos- 
cut personalități despre care doar auzisem şi de 

fiecare dată era ceva nou, cineva nou. Dar şi câte 
cineva care nu mai era cu noi, ci Dincolo... 

Mergeam cu Nicu să cumpărăm minunatele 
cireşe de Ontario şi culegeam mentă sălbatică de 
pe sub sălciile plângătoare care umbreau pârâul 
Câmpului. O zi era rezervată pentru vizita la cas- 
cada Niagara. Acolo mâncam ”Hotdog One-foot- 
long”, care parcă semănau la gust cu cârnații 
noştri de-acasă şi beam bere pe o terasă, privind 
cascada. Când se întuneca, Nicu dispărea. Îl cău- 
tam şi până la urmă îl aflam în vreo căsuță, la câte 
o tacla. Era mare cântăreţ şi ne cânta de-alea mai 
vechi, de dragoste şi de vitejie. 

Săptămâna trecea repede, prea repede, iar 
despărțirea era totdeauna cu lacrimi. La gândul 
că ar putea fi ultima... 

Într-un an, ne pregăteam de Câmp. Boala şi 
operaţia lui Nicu au căzut ca un trăsnet. Ne-am 
speriat că îl pierdem şi ne rugam mereu pentru 
el. Şi iată că Dumnezeu ni la mai lăsat încă 


aproape un an. 
Ne-a părăsit apoi ca o lacrimă de sânge... Cu 
o săptămână înainte îi spusesem: „Fă-te, Nicule, 


bine, că vine vremea să plecăm la Câmp!” A închis 
ochii şi a lăcrimat... 

Ultima zi. Obosit, toropit, fără vlagă În pat. 
Părea că face un efort să ţină ochii deschişi, ochii 
aceia care văzuseră atâtea. Aveam impresia că 
vizita mea îl oboseşte. M-am ridicat să plec, dar m- 
a oprito lacrimă care s-a prelins din ochii lui Nicu. 

- De ce lăcrimezi, Nicule ? 

- Că vrei să pleci. 

Cât trăia, veneam pe la el de la 200 km dis- 
tanță, şi de fiecare dată îmi servea salată 
de vinete şi sărmăluțe în foi de viță, bucate 
despre care îi pomenisem odată că-mi plac. 
Totuşi uneori aveam impresia că-l deranjez. Şi a 
trebuit să aflu abia acum, în ultima lui zi, cât mă 
iubea. 
lui, mi-au servit o cafea. A deschis ochii. 

- Cât de frumos miroase ! 

I-au dat şi lui, o gură. A aţipit. Am plecat cu 
sentimentul că se rupe ceva din mine, că se sapă 
un gol pe care nimeni nu mi-l va putea umple vre- 
odată. 

Nicu Naum, om de 
excepţie sau sfânt? 


Urmând şcoala spirituală a Frăţiilor de Cruce, Nicu Ispas Naum a fost 
robul unei credințe şi al unui ideal pentru care şi-a asumat răspunderea 
până la mormânt. S-a născut la Tulcea (5 febr. 1923), oraşul în care au 
văzut lumina zilei alți doi mari luptători, alături de care a format o 
tripletă de aur, Dimitrie Paciag, pe care La recunoscut drept mentor 
spiritual, şi părintele Gheorghe Calciu, care ia fost duhovnic. 
Mărturisesc că Nicu Naum a fost mentorul meu spiritual, dar, din păcate, 
sunt un discipol care nu e demn nici măcar a-i săruta urmele tălpilor. 


J.V. Iamandi 


icu Naum a fost un caracter de elită, care 
N avea sădit de Dumnezeu în inima şi conşti- 

ința lui tot ce poate fi mai divin, mai fru- 
mos, mai drept, mai viteaz. Era un mare tip de ro- 
mân, ramas totuşi smerit, modest, discret şi gata 
oricând să îşi ajute semenii, fără tam-tam, fără să 
aştepte mulţumiri sau recunoştinţa, urmând 
întotdeauna preceptul biblic «să nu ştie dreapta 
ce face stânga». 

Mi-a făcut cinstea de a mă numara printre 
prieteni, deşi de multe ori nu l-am înțeles, fiindcă 
el se ridica deasupra micimii noastre, care ne fă- 
cea să judecăm cu asprime pe oricare dintre com- 
patrioții noştri care au călcat strâmb politic. Eram 
depăşiţi de faptul că el nu făcea nici o deosebire 
între un drept şi un păcătos. Iubindu-i deopo- 
trivă, fără a osândi pe nimeni, cu aceeaşi căldură, 
cu aceeaşi dragoste, întinzând mâna amicilor şi 
vrăjmaşilor deopotrivă. 

ÎL regăsesc aidoma în versurile lui Radu Gyr 
din poezia „Inteleptul“: „Nu scuip pe înfrangerile 
mele!/ Ce-am adorat nu ştiu să ard/ Şi nu ridic în 
vânt obiele/ În locul ruptului stindard. [...] Şi 
merg pe acelaşi țărm ce suie,/ La braţ cu prieten 
sau vrăjmaş,/ De-o fi să-mi bată trupu-n cuie/ Sau 
să-mi presare crini sub paşi“. 

Azi, la zece ani de la plecarea lui Nicu la 
Domnul, continuăm, cu aceeaşi dragoste nețăr- 
murită, să-i presărăm crini sub paşii imateriali cu 





care calcă probabil printre noi, aşa cum 50 de ani 
a călcat pragul Bisericii Buna Vestire din Mon- 
treal. Duminică de duminică, la Sfintele Liturghii, 
la toate sfintele slujbe, la toate evenimentele şi 
comemorările din comunitate, la toate manifes- 
taţiile anticomuniste. El era primul şi pleca ulti- 
mul. Avea locul lui în biserică, unde se ruga înge- 
nuncheat, cu smerenie şi unde putea fi găsit de 
toți cei care erau în nevoie. Parcă îi aud glasul 
calm, mustrător cu care ne întâmpina dacă întâr- 
ziam la Sfânta Liturghie: „Aţi înțeles probabil gre- 
şit din Sfânta Evanghelie că acei din urmă vor fi 
cei dintâi“ . 

În funcţie de vârsta solicitantului, putea fi 
rând pe rând tată, frate sau fiu pentru toți şi mai 
ales pentru tineri, care aveau un locşor aparte în 
inima lui nermărginit de mare. 

În toate împrejurările, nea Nicu era gata să te 
asculte, să-ţi deschidă inima şi să-ţi întindă 
braţele. Ca sa poţi înţelege trebuie să fi gustat din 
pâinea amară a fugarului, evadat din lagărul so- 
cialist - de cele mai multe ori ilegal -, a aceluia 
care a cerut azil politic, trecut prin mizeria şi pro- 
miscuitatea unui lagăr, sosit, în sfârşit, într-o ţară 
de la capătul pământului, numai cu speranţa în 
libertate şi viitor, cu o mică boccea în care să ai 
toată „averea“ ta şi cu minime cunoştinţe de 
limbă şi despre obiceiurile locului. 

În cazul nostru, țara fiind Canada erai accep- 
tat de autorități, dar nu cu pâine şi sare. Te aştep- 
ta un şir lung de formalităţi, pentru ca apoi să-ți 

găseşti un loc de muncă. Indiferent de studii, 
strivindu-ți orgoliul, în majoritatea cazurilor tre- 
buia să începi de jos, de la zero. Toţi cei care au fă- 
cut aceşti paşi grei, singuri sau cu familia, într-o 
țară în care şase luni este iarnă grea, au beneficiat 
în mai mică sau mai mare măsură de îndrumă- 
rile, sfaturile, ajutorul material ale celui despre 
care poetul Zahu Pană spunea că „a fost, este şi va 
fi un veşnic frate de cruce al tuturor celor în ne- 
voie“. 

Având uşile deschise la bătrânii imigranți 
sosiți înainte de război, care aveau deja o situație 
şi erau dispuşi periodic să se debaraseze de 
obiecte casnice, de la veselă la mobilă, el reuşea 
să colecteze toate cele necesare pentru începutul, 
cât de cât, al unei gospodării. De asemenea, şi de 
fondurile atât de necesare pentru ajutorarea ce- 
lor din ţară şi a noilor veniți, având alături pe în- 
stăritul Nicolae Pora, care răspundea întotdeau- 
na prompt. 

Scriind, constat că exprimarea mea este 
banală, săracă şi anodină. Cromatica mea nu 
poate să redea măreţia unei inimi care a bătut 
timp de 59 de ani, clipă de clipă, pentru un ideal 


Nicu Naum, 


j 
Zahu' Pană cu soția şi 


Erast Calinescu, 
Ia bustul lui 
Eminescu 

de la Hamilton 


la care nu a renunțat în pofida numeroaselor 
lovituri primite în timpul a trei dictaturi - şi de 
care Bunul Dumnezeu nu l-a scutit. 

Închis de Ion Antonescu, ca toți acarii Păun 
care au înfundat pușcăriile la vârsta de 17 ani, 
făcea parte din cei 4.000 de elevi de liceu înca- 
draţi în Fratiile de Cruce, depistaţi de Siguranța 
Generală. Tinerii aceştia nevinovaţi sunt arestati, 
judecaţi şi condamnaţi la pedepse de la cinci la 10 
ani de închisoare. 

Fiind momiţi cu promisiunea reabilitării, 
prin propagandă mincinoasă, ei acceptă să mear- 
gă voluntari în război în adevărate batalioane de 
sacrificiu (nr. 990 - 994). Aceste batalioane fără 
pregatire militară, cunoscute sub numele bata- 
lioanelor disciplinare de la Sarata, sunt trimise 
pe front în linia I-a, pentru a fi exterminate, între 
mitralierele ruseşti din față şi cele româneşti din 
spate. 

Astfel, printr-un genocid comandat, căruia 
puţini i-au supravieţuit, se termină divorțul din- 
tre Antonescu şi mișcarea legionară. 

Nicu Naum se numară printre cei aleşi de Sus 
să supraviețuiască, pe el aşteptându-l alt calvar. 

În haosul creat de aşa-zisul armistițiu, 
mulțime de militari dizlocaţi, cu unităţile deci- 
mate, erau urmăriți de noul aliat care se conside- 
ra învingător, ucidea, dezarma sau lua prizonieri 
pe toţi cei pe care soarta îi aducea în calea lor. 
Reuşeşte printr-un miracol să treacă nevătămat 
Prutul spre țară. Ca şi alți camarazi, este pus să 
aleagă între moartea înceata în lagăr şi plutonul 
de execuţie. Alege viața şi ajunge în Germania, 
unde are parte de ceea ce voise să evite - inter- 
narea într-un lagăr de muncă. În lagăr fiind, este 
avansat de Horia Sima la gradul de ajutor de com- 
nadant, onoare pe care el o refuză considerând 
că nu a facut nimic ca să o merite. 

Nemţii nu îi menajează deloc. Nicu înfruntă, 
bolnav fiind, toate rigorile lagărului, inclusiv 
bombardamentele americanilor, din care scapă 
ca prin urechile acului. Şi iată fugind ba de ruşi, 
ba de americani, într-o ţară străină şi ostilă, lup- 
tând pentru supravieţuire. 

Lipsa de bărbaţi ca mână de lucru îl ajută. 
Pentru asigurarea unei existențe precare, mun- 
ceşte pe ici, pe colo, ca salahor sau muncitor agri- 
col, într-o Germanie învinsă, bombardată şi în 
haos. 

Părăseşte Germania împreună cu alți ro- 
mâni fugari a căror ţintă era Parisul, unde sperau 
să îşi normalizeze situaţia. 

Ajuns la Paris, este ajutat şi cazat de părin- 
tele Vasile Boldeanu şi, fiind bolnav, este internat 
ca TBC-ist într-un spital - unde va fi vizitat de Vir- 
gil lerunca. Ierunca a scris apoi un articol despre 
Nicu Naum, legionarul al cărui crez nu-l împărtă- 
şea, dar pe care îl considera demn de admirație şi 
respect, pentru spiritul său donchijotesc de cre- 
dință şi luptă, dedicat unei idei. 

Tot la Paris o cunoaşte pe Maria Borz, cu care 
se va căsători şi împreună cu care va avea mai târ- 
ziu trei copii (Mihai, Nicoleta şi Valer). 

Tânăra familie Naum intră în legalitate şi, în 
1951, emigrează în Canada. Pentru acest lov al zi- 
lelor noastre, o nouă încercare, o nouă lovitură 
urmează: iubita lui soție se îmbolnăveşte şi va ră- 
mâne paralizată până la sfârşitul zilelor ei, îngri- 
jită de un soț devotat. Nicu a suplinit, cu dragoste 
şi pricepere, şi rolul de mamă pentru cei trei copii 
ai lor, care erau încă mici. Puţini îşi pot imagina 














cum este să îngrijeşti zi de zi o femeie care nu se 
poate mişca, să mergi la serviciu, să hrăneşti, să 
speli şi să îmbraci o familie cu trei copii - care ară- 
tau întotdeauna ca ieşiţi din mâna unei mame gri- 
julii. Şi, în acelaşi timp, să gândeşti creştineste: 
„Domnul a dat, Domnul a luat, fie numele Dom- 
nului binecuvântat“, fără să te revolți şi, cu surâ- 
sul pe buze, să fii disponibil trup şi suflet seme- 
nilor tăi care au nevoie de ajutor. 

Acesta a fost calvarul lui Nicu Naum. 

N-aş putea spune dacă a fost un om de 
excepţie sau un sfânt. Dar sunt convins ca a fost 
un adevărat frate de cruce. 

Lovit de o boală necruțătoare, despre care 
nu vreau să vorbesc ştiind că nu i-ar plăcea, Nicu 
Naum a înfruntat-o cu curaj şi demnitate. Pe patul 
de moarte, ne-a rugat să-i punem în sicriu 
săculețul de pământ dat de Căpitan şi să nu-i 
aducem flori la mormânt, ci mai degrabă de banii 
aceia să facem o donaţie Fundaţiei Buna Vestire. 

A trăit, ne-a bucurat sufletul ca frumusețea 
unui crin regal, care la apogeu se stinge şi dis- 
pare, lăsând în urmă un parfum pe care puţini l- 
au detectat. 

„Credinţă am jurat...“ 


Marian Costache 
Montrâal, Canada 





Ț: urmă cu un an, la apariţia numărului 3 al 


revistei „Destine Literare” de la Montreal, am 

fost extrem de surprins să văd anunţul şi 
inițiativa redacţiei care invită întreaga comuni- 
tate românească de la Montreal «să ne cunoaș- 
tem ». Având titlul « Hai să ne cunoştem» (mai 
bine - aş adăuga eu), colectivul de redacţie care a 
avut această idee dă şi câteva exemple de «ro- 
mâni valoroşi din exilul canadian». Astfel, dân- 
du-l pe Nicu Naum ca exemplu, în câteva cuvinte 
ei îl caracterizează foarte scurt şi foarte direct: 
„Nicu Naum, mare anticomunist şi om de mare 
suflet care a ajutat mii de emigranți.” 

Ca unul care l-am cunoscut (cred că destul de 
bine) în ultimii săi ani de viață, pot oricând 
depune mărturie că a fost un mare anticomunist 
şi un mare om de suflet, iar aceasta o pot spune 
fără nici cea mai mică urmă de îndoială. În 
schimb, afirmaţia că a ajutat „mii de emigranți” 
mi se pare un pic exagerată şi nu ştiu în ce măsură 
ea reflectă realitatea. Oricum, chiar dacă n-or fi 
fost cu miile, cred că de ordinul zecilor, şi poate 
chiar sutelor, tot au fost. Iar dacă au fost zeci, poa- 
te sute, atunci în mod categoric şi fratele meu, şi 
prietenii mei cei mai apropiaţi, şi eu ne numărăm 
printre aceia cărora Nicu Naum le-a întins o mână 
de ajutor. 

În ce măsură şi cum şi-a ajutat Nicu Naum 
semenii şi compatrioţii numai Dumnezeu o ştie. 
Fie cu o vorbă bună, cu o încurajare, cu o reco- 
mandare, cu ce putea şi el, pe măsura posibilităţi- 
lor sale, era tot timpul prezent „la datorie” pentru 
cei care îi cereau sprijinul. 

A fost foarte discret şi niciodată nu s-a lăudat 
cu aceste fapte despre care numai beneficiarii şi 
Bunul Dumnezeu mai pot mărturisi. 

Totuşi, generozitatea nu a fost nici prima şi 
nici ultima din marile şi numeroasele calități pe 
care le avea nea Nicu Naum, aşa cum era numit de 
tinerii generaţiei 90, adică de cei care au ajuns la 


Montrâal după Revoluţia din 1989 şi care au avut 
cinstea şi onoarea de a-l cunoşte. Pentru mulți 
dintre noi el reprezenta, şi chiar era, EXILUL, 
exilul luptător şi persecutat de regimul stalinist şi 
satanist. De altfel, între anii 1990 şi 2000, el a fost 
aproape singurul din Montrâal care a luat parte şi 
s-a implicat în mai toate activităţile şi acţiunile 
inițiate de exilul luptător în acei ani. Aşa au fost, 
spre exemplu, Romfest-urile din anii 1992, 1994, 
1996, 1998 ; săptămânile anuale din cadrul Săp- 
tămânii de la Câmpul Românesc din Hamilton - 
Ontario - Canada ; Congresul de la Paris (1994) 
etc. 

Deşi mai existau (şi mai există şi astăzi) 
membri „activi” ai exilului, nu toți erau prezenți 
şi implicaţi aşa cum era el. Ba, chiar mai mult, cel 
puţin la Montreal, nimeni altul nu era preocupat 
de dorinţa de a transmite ceva, de dorința de a 
transmite mai departe, generaţiilor viitoare de 
români canadieni, ceea ce exilul a trăit, pătimit şi 
suferit. Aşa sărac cum era, cu puterile şi mijloace- 
le sale extrem de limitate, Nicu Naum are marele 
merit de a fi încercat, de a fi îndrăznit, de a fi făcut 
măcar un pas pentru transmiterea şi înmânarea 
mesajului generaţiei din care făcea parte. Pentru 
cei ajunşi în Provincia Quâbec după 1990, până în 
data de 4 aprilie 2000, şi care doreau şi aveau 
buna-voinţă de a se interesa cât de cât de trecutul 
țării şi al exilului sub regimul comunist, el era o 
adevărată sursă de materiale şi o veritabilă bi- 
bliotecă ambulantă. Fie prin a oferi celui intere- 
sat revista „Puncte Cardinale” de la Sibiu, sau 
„Cuvântul Românesc” de la Hamilton - Ontario; 
fie prin împrumutarea unei cărți (celui care făcea 
şi un al doilea pas) ; fie prin invitarea la el acasă 
(celui care ajungea deja Ia al treilea pas), prin tot 
ce era în putinţa lui, el a fost un adevărat semănă- 
tor care aruncă sămânța românismului prin tot 
locul: şi în nisip, şi pe teren pietros, dar şi pe pă- 
mânt bun unde creşte, se înmulțește şi dă rod 
bogat... 

N-ar fi exclus ca până la urmă cea mai mare 
calitate a lui Nicu Naum (cel puţin din ultimii zece 

ani din viață) să fie tocmai aceasta: îndrăzneala 
de a îndrepta şi restabili adevărul istoric cu pri- 
vire la cea de a doua jumătate a secolului al XX- 
lea şi chiar de mai înainte. În plus, nu numai că a 
dorit să le arate tinerilor emigranți adevărata 
istorie dar, pentru cei mai mulţi dintre cei care 
l-au cunoscut, el chiar era un membru participant 
al acestei istorii, un supraviețuitor al numeroa- 
selor evenimente zbuciumate care au avut loc în 
România, în Europa şi chiar şi în America în 
perioada secolului trecut. 

Născut în anul 1923, şi arestat în anul 1941 
după aşa zisa „Rebeliune legionară”, după alți 
50 de ani, la Montreal, pentru mulţi era o le- 
gendă vie a României violate de regimul roşu. 
Intrat în Frăţiile de Cruce încă de la vârsta de 14 
ani, trecut prin mai toate prigoanele ultimilor 
60 de ani, a apucat să treacă pragul secolului 
XXI. 

După arestarea abuzivă la vârsta de 17 ani, 
pentru simplul fapt că avea activitate în cadrul 
Frăţiilor de Cruce, el a făcut parte din lotul tine- 
rilor legionari care, din închisoarea Aiud, au fost 
trimişi în linia întâi pe frontul de la Răsărit „pen- 
tru abilitare”. Cu toate că nici el, nici legionarii 
arestați de Antonescu nu comiseseră absolut nici 
o greşeală față de țară şi faţă de neamul româ- 
nesc, au acceptat de bună voie şi nesiliți de ni- 
meni să meargă pe front şi să lupte împotriva bol- 
şevimsului, dar nu „ca să se reabiliteze” aşa cum 
li se spusese şi promisese, ci din dorința fermă de 
a-şi apăra țara şi de a lupta împotriva comunis- 
mului. 

Povestea plecării pe front a lui Nicu Naum 
şi a bunului său prieten Dumitru Paceac în mod 
sigur ar stârni gelozia celor mai buni şi inven- 
tivi scriitori şi realizatori de filme. Legaţi pe 
viață şi pe moarte încă din copilărie, cei doi 
sunt modele de luptători pentru Christos şi 
creştinism. Dacă Ionel Moţa şi Vasile Marin, ca 
şi lon Mogoş şi Nicolae Mazilu, ca să nu dau 
decât aceste exemple, au trăit şi murit împre- 
ună, Nicu Naum şi Dumitru Paceac au copilărit 
împreună, au fost arestaţi împreună, au luptat 
împreună în Rusia, s-au despărțit printr-un tra- 
gic accident timp de 56 de ani, „şi au murit 


împreună” în anul 2000 reîntâlnindu-se amân- 


doi în ceata celor drepți, la mică distanță unul 
de celălalt. 

După ruşinosul şi rău-făcătorul act de la 
23 august 1944, unul (Nicu Naum) a apucat să 
scape şi să fugă în exil în occident, iar celălalt a 
fost prins şi trimis din nou în închisori, de unde 
nu s-a eliberat decât în anul 1964. Cei doi 
prieteni şi fraţi de cruce s-au reîntâlnit abia 
după 1990. 

Aşa cum Radu Gyr şi lon Mânzatu au scris şi 
compus cele mai cunoscute şi celebre cântece 
legionare, tot astfel şi Dumitru Paceac împreună 
cu Nicu Naum au scris şi compus cântece 
româneşti şi legionare în închisoare şi pe front. 
Poetul Dumitru Paceac scria versurile, iar Nicu 
Naum, pasionat şi înzestrat cu darul muzicii, com- 
punea melodia. Din păcate, mai toate melodiile 
lor s-au pierdut. Dacă mai mulți apropiaţi ai lui 
Nicu Naum îşi propuseseră să-l înregistreze pe 
video cântând, din câte ştiu, nimeni nu a apucat 
s-0 facă. Iar aici a fost şi este o adevărată pierdere 
comunitară şi naţională. 

Ca şi altora din generaţia mea, şi mie mi-a 
fost dat să-l aud pe Nicu Naum cântând. Din mul- 
tele şi minunatele melodii pe care le fredona, din 
păcate, nu am reuşit să învăţ şi să memorez decât 
o singură strofă : „Credinţă am jurat / Pe viaţă ne- 
am legat / Ca să luptăm tineri, bătrâni / La noi să 
fim stăpâni P 

Cu toate că au trecut zece ani de când nu mai 
este, nici astăzi nu-mi vine să cred că duminica 
viitoare nu-l voi vedea şi nu-l voi întâlni la 
Biserica Buna Vestire din Montrăal. Când unul se 
naşte, altul moare, asta a fost şi este filozofia 
vieții şi a morţii pe acest pământ de mii şi mii de 
ani. Exact în zilele când soția mea şi cu mine ne 
pregăteam să mergem să-i anunțăm vestea bună 
că vom avea un bebeluş, a venit vestea morţii lui. 
Fiica noastră s-a născut în data de 18 decembrie 
2000, iar el a mers la Domnul în data de 4 aprilie 
2000, la zece zile după Buna Vestire. 

Şi astăzi mă mai trezesc uneori cântând 
refrenul învățat de la Nicu Naum şi, de fiecare 
dată, îmi zic asemenea lui, aşa cum amândoi cân- 
tam şi ziceam împreună : „Credință am jurat / Pe 
viață ne-am legat / Ca să luptăm tineri, bătrâni / 
La noi să fim stăpâni 

Prin ţară, 


cu Nicu Naum 


Erast Călinescu 





pelerinajul din vara Romfestului de la 

Bucureşti (1998), făcut cu Nicu Naum, cel 
care mi-a fost ca o mană cerească, în timpul exilu- 
lui meu în Canada. 

Capitala, parcă nu-şi revenise, încă, după aşa 
zisa revoluţie. Crucile presărate prin centru şi 
până printre blocurile periferiei, păreau încă 
proaspete, amintind de cei care au căzut crezând 
că mor pentru Țară, pentru dreptate şi libertate, 
pentru "mai bine”... Printre ele, murdărie şi câini 
“maidanezi”. Domnul Donev, unul dintre stâlpii 
revistei canadiene „Cuvântul Românesc”, nu mai 
fusese în România de cincizeci de ani. Când lam 
întrebat ce i-a plăcut mai mult la Bucureşti mi-a 
răspuns sincer: Mc.Donald. 

Dar, tot prin cartierele de blocuri se produ- 
sese, ca o descătuşare, o minune: apăruseră, răsă- 
rite parcă peste noapte, bisericuțe din lemn! 
Unele maramureşene, altele donate bucureşte- 
nilor de diferite sate, care îşi construiseră biserici 
noi. Şi erau prea mici pentru mulțimea credin- 
cioşilor şi nu era loc înlăuntru şi puseseră difu- 
zoare şi lumea asculta Sfintele Slujbe din curte. 
Era un fenomen nou, semnificativ, minunat! 

Plimbându-mă prin oraş, mi-a atras atenția o 
biserică maramureşeană. Pe un afişier, parohul, 
un tânăr inimos, prezenta credincioşilor diferite 
activităţi de ajutorare: meditații pentru admite- 
rea în facultăți, oferite gratuit de profesori pen- 
sionari, colecte pentru familiile celor din grupul 
basarabean prigonit Ilaşcu, pelerinaje pe la 
diferite mânăstiri etc. Printre altele se organiza şi 
un pelerinaj la mânăstirile din Dobrogea, cu o 
escală la Tulcea, oraşul de baştină al lui Nicu 
Naum. Surpriza i-a plăcut lui Nicu, iar tentaţia de 
a-şi revedea locurile copilăriei sale l-a făcut să ac- 
cepte pe loc, propunerea mea. Zis şi făcut. Am 


Q fotografie rătăcită m-a făcut să retrăiesc 








pornit la un drum de trei zile, cu autocarul plin, 
plus doamna organizatoare, doamna Ghidă. Am 
vizitat mânăstirea Dervent, care fusese închisă de 
comunişti între anii 1959 şi 1990, Schitul şi peşte- 
ra Sfântului Andrei, precum şi mânăstirile Cocoş 
şi Techirghiol. Peste tot, am fost primiţi cu dra- 
goste creştinească, cu adăpost şi cu masa întinsă. 
Am participat la minunate slujbe religioase pre- 
cum şi la un Sfânt Maslu. Noi, cei trăitori în Ca- 
nada, le-am simțit în sufletele noastre ca pe o ade- 
vărată binecuvântare. 

Pe parcurs, în autocar, diferite distracţii obli- 
gatorii care, în paranteză fiind spus, numai cu un 
pelerinaj nu se potriveau. Se tot produceau nişte 
foste soliste şi câte un povestitor de bancuri săra- 
te şi mai nesărate... Mie, care fusesem în câteva 
rânduri în România după 1989 şi doream ca Nicu 

să-şi revadă, după atâta vreme, Țara - aşa idea- 
lizată cum o simți când eşti departe şi ţi-e dor de 
ea -, începusem deja să mă simt jenat de aceste 
distracții, fără însă a bănui ce va mai urma. La un 
moment dat, doamna organizatoare şi-a amintit 
că era ziua de naştere a doamnei Ghidă şi ne-a co- 
municat că, pentru a i se oferi o ”atenţie”, este ca- 
zul să contribuim cu nişte lei, pe care îi va aduna 
unul, într-o pălărie, spre indignarea lui Nicu, care 
nu mai fusese demult prin România. Ceva mai 
încolo, tot doamna organizatoare, care avea o 
memorie nemaipomenită, îşi aminti că maica Sta- 
reță a următoarei mânăstiri pe care o vom vizita, 
adora cafeaua veritabilă” şi că ar fi frumos să-i 
facem rost de nişte... (pasă-mi-te, pe vremea 
aceea erau trei feluri de cafea: veritabilă, adică 
boabe, care se găsea numai la shop, pe valută sau 
pe sub mână, Nes, şi nechezol, adică din cereale). 
Deci, alți lei, în aceeaşi pălărie. Nicu fierbea şi mă 
tot întreba: „Ce-i cu țigănia asta?” Și, în plus, pe 
stareța amatoare de ”veritabilă” nu o mai afla- 
răm, fiind plecată la un congres. Colac peste pu- 
păză, oraşul Tulcea, pe care Nicu îşi dorise să-l 
vadă, fu scos din traseu, "din motive nepre- 
văzute”! În schimb, se făcu o mai lungă haltă de 
ajustare” la Călăraşi, unde avurăm timp să ne 
plimbăm prin piaţa plină de legume şi de fructe, 
uitându-ne unul la altul şi pufnind în râs, că nu 
ne-am fi putut închipui niciodată că noi doi, ne 
vom plimba împreună prin piață, la Călăraşi ! 
Ajunşi la Tekirghiol, cu o foame straşnică, eu 
eram cu ochii tot după un restaurant, dar Nicu 
ținea morțiş să dea ochii cu Părintele Arsenie Pa- 
pacioc, cu care stătuse în aceeaşi celulă, la Aiud. 
Era cam după masă şi părintele se odihnea, în 
timp ce la uşa chiliei sale se strânseseră o mulți- 
me de pelerini, aşteptându-l să le dea binecuvân- 
tarea. După o vreme, a ieşit Părintele din chilie, a 
stat de vorbă cu câţiva dintre ei, a rostit o binecu- 
vântare şi a dat să intre în chilie. Nicu a crezut că 
e momentul să fie singur cu Părintele, s-a apro- 
piat de el şi s-a prezentat, adăugând că au stat îm- 
preună în aceeaşi celulă. Părintele Arsenie însă, 
grăbit, n-a auzit bine ce i-a spus Nicu, l-a binecu- 
vântat şi a intrat iute, în chilie. Bietul Nicu, dezilu- 
zionat şi flămând, a decis în fine, să căutăm ceva 
de mâncare, mai ales că până la cina de la mâ- 





SE Ea e : 
intelui Calciu 





năstire mai erau vreo trei ore. Şi cum sezonul de 
vară se cam terminase, la Tekirghiol mai era des- 
chis un singur restaurant, unde am comandat 
câte patru mici cu muştar şi o bere. Aşteptarea fu 
lungă, astfel că Nicu avu timp să-şi descarce nădu- 
ful. Când, în sfârşit, a apărut "comanda”, surpri- 
ză: micii erau mititei, cam cât să intre fiecare în- 
tr-o linguriţă. Am mâncat cam cu noduri şi în 
câteva minute şi am plecat să luăm aer, pe faleză, 
cu o foame neostoită, pe care ne-am astâmpărat- 
0, abia după vecernie, la mânăstire. 

Iarăşi în autocar şi cam cu două ceasuri îna- 
inte de a ajunge la Bucureşti, doamna organiza- 
toare a pus capacul peste oala în clocot: să-i 
"facem o atenţie” şi lui don' şofer, care a fost ne- 
voit să facă, pentru noi, un ocol şi care ne aduce 
cu bine, acasă. Nicu n-a mai zis nimic, doar puf- 
nea. Aşa a luat sfârşit pelerinajul nostru, din care 
ne-am întors cu împlinirea de a ne fi rugat la sfin- 
tele mânăstiri pe care le-am vizitat în cele trei zile 
şi cu amintirea minunatelor locuri dragi sufle- 
telor noastre de desțăraţi. Nici unuia dintre noi 
nu i-ar fi trecut prin gând că aceasta va fi ultima 
dată când Nicu Naum va călca în țara lui, pentru 
care a suferit şi căreia i s-a dăruit de-a lungul 
întregii sale vieți. 

Nicu Naum — 
Amintiri din închisoare 


icu Naum a fost toată viața sa un stegar. Un 

stegar al Neamului, pentru care a luptat 

din toată puterea, până la ultimul strop de 
vlagă. Ajuns în Canada, la Montreal, a fost sufle- 
tul tuturor manifestaţiilor noastre anticomu- 
niste, pentru libertate în Țară, contra persecuţi- 
ilor Securităţii, împotriva dărâmării bisericilor. 
Nu a fost manifestaţie la care Nicu să nu fie în 
frunte, purtând tricolorul! Nu a fost carte sau 
revistă românească pe care Nicu să nu o împartă, 
cu râvna unui Badea Cârţan! Nu a fost nou-venit 
pe care Nicu să nu- ajute după puterile sale, în 
modul cel mai discret posibil, ca să nu ştie ni- 
meni. Şi oare, cine le va mai face aici, la Montreal, 
ne întrebam noi, acum zece ani, când s-a mutat de 
la noi, în lumea celor drepți ? 

Nicu a suferit enorm pe parcursul vieții sale, 
în închisoare, în exil, precum şi timp de mulți ani 
la căpătâiul bietei sale soții, imobilizate de boală. 
Niciodată însă, în cei 15 ani cât l-am cunoscut, nu 
s-a lăudat cu ce a suferit în viață, din ce a trăit şi 
cum a reuşit să-şi ţină cei trei copii la studii uni- 
versitare. 

L-am urmat cu dragoste şi recunoştinţă pre- 
tutindeni, în drumurile sale: la manifestații, la 
Câmpul Românesc de la Hamilton, pe la Romfest- 
uri şi pe la mânăstiri, în România, cu sentimentul 
că mi-a salvat sufletul, într-o lume pustie, a 
materiei, a banului... 

Pe aceste drumuri, i-am putut culege prea 
puţin din caierul zgârcit al amintirilor sale, pe 
care le-am scris acum, cu aceeaşi emoție cu care 
le-am păstrat atâţia ani. (E.C.) 


* 


Eram închis la Vaslui, cu un grup de legio- 
nari. Ne scoteau la prăşit pământul închisorii. Cu 
sapa, rânduri, rânduri. Alături era sfoara de pă- 
mânt a unui țăran şi venise să o sape nevasta lui. 


Avea un copilaş de trei-patru anișori şi, ca să nu o 
ia razna, biata femeie făcuse o groapă cu sapa şi 
îngropă copilul până la brâu. Acesta se învățase 
aşa şi se juca cuminte cu nişte pietricele. 
Băieţii îi cerură gardianului să le permită să sape 
sfoara de pământ pe care se chinuia femeia, cu un 
ochi la copil şi cu unul la sapă. Şi i-au săpat-o în 
zece minute, căci erau peste treizeci de flăcăi. 
Femeia căzuse în genunchi şi, făcându-şi cruce, 
nu mai contenea cu mulțumirile şi cu binecu- 
tot aşa, făceau câte un bine şi când erau liberi, cu 
Căpitanul, în taberele legionare de muncă. 


Li 


Când ne strămutau de la o închisoare la alta, 
ne puneau lanţuri la picioare, ferecate la fierărie. 
Dar, pentru că noi eram mulți şi nu erau destule 
lanțuri, ne legau câte doi la acelaşi lanţ. Era 
groaznic, mai ales când mergeam să ne facem 
nevoile, căci trebuia să mergem amândoi. Unul 
făcea, iar celălalt era numai nervi... Dar, pentru 
câteva pachete de țigări, țiganii de la fierărie, 
deținuți de drept comun, îţi făceau rost de un 
"lanţ persona!”. Atunci erai independent şi toate 
mergeau bine. Iar când îţi scoteau lanţul, acesta 
era păstrat cu obiectele tale personale... 

Îmi amintesc că odată ne-au transferat la 
închisoarea de la Cernăuţi, care era departe de 
gară. Ne-au încolonat pe toţi şi aşa, cu lanțurile 
zornăind, am mărșăluit prin tot oraşul, noi, Fraţi 
de cruce, de 18-20 de ani. Iar locuitorii se înghe- 
suiau pe marginea trotuarelor şi ne priveau tăcuţi 
şi mişcaţi... 


Când am aflat că mă duceau la închisoarea 
de la Aiud, eram în culmea fericirii! Eram elev de 

liceu, condamnat la zece ani de muncă silnică şi la 
doi ani de privaţiune de drepturi civile, pentru că 
îmi găsiseră în buzunar "Cărticica şefului de cuib”! 

Aiudul avea aureola de "Academie legiona- 
ră”, căci acolo se făcea într-adevăr şcoală! O înaltă 
şcoală de credință şi de luptă. 

Într-o vreme aveam voie să primim pachete 
de acasă. Unul dintre noi le aduna într-o celulă, 
iar şefii de grupe treceau pe la fiecare dintre noi 
şi notau nevoile noastre. Lucrurile din pachete se 
împărțeau la toți, după nevoile declarate, iar ali- 
mentele - frățeşte şi după starea de sănătate a 
fiecăruia. Căci erau unii care nu primeau pachete. 

Într-o vreme, direcţia închisorii ţinea ali- 
mentele până ce se stricau şi apoi ni le dădeau. 
Era mâncarea cea ruptă de la gură, pusă în pache- 
te cu dragoste și udată cu lacrimi de ai noştri 
de-acasă... 


Ne transferaseră pe noi, elevii, la Alba Iulia şi 
ne dăduseră pe mâna unui gardian rău şi sadic, 
care ne cerea să-i răspundem seara, în cor, "Bună 
seara, să trăiţi”. Noi îi răspundeam "Bună seara, 
bună seara!. T-a schingiuit pe câţiva dintre noi şi 
am cedat. Aveam bărbi , mustăţi şi plete. După o 


inspecție, am primit ordin să le dăm jos. Un cama- 
rad, cu o splendidă mustață aurie, a refuzat. 
Atunci, l-au imobilizat patru gardieni şi au încer- 
cat să-l radă. A strigat ca din gură de şarpe, 
provocând agitaţie în închisoare. Aceasta, fiind în 
centrul oraşului, trecătorii au anunţat tribunalul 
şi a venit un magistrat, ca să constate ce s-a întâm- 
plat... 


Aiud. Ne-au adunat în curte. Un magistrat ne- 
a citit decretul lui Antonescu, prin care legionarii 
pot merge pe front, pentru reabilitare. Un cama- 
rad a ieşit la raport. 

- Domnule magistrat, suntem gata să mer- 
gem şi să luptăm pe front, pentru Țară, dar nu 
pentru reabilitare, întrucât noi n-am greşit cu 
nimic. 

- Cine eşti tu ? 

- Sunt doctor în Drept. 

- Suntem deci, la acelaş nivel. 

- Da. Dar nu pe acelaş drum... 

Ne-au dus în Basarabia, la Sărata, pentru o 
sumară instrucție, în vederea frontului, în condi- 
ţii şi mai mizerabile decât în închisoare... 

Consemnate de Erast Călinescu 

O epopee basarabeană 


Constantin N. Străchinaru 





scriitoarei Nina Cosmulescu, Iubire Însân- 

gerată (Ed. M. Duţescu, Craiova, 2009, pp. 
400). Înainte de a fi un roman de caractere, tradi- 
ţii, peisaje natale, relaţii umane, este o sursă de is- 
torie trăită: tragedia românilor din Basarabia co- 
tropită barbar de uralienii lui Stalin, ajutaţi de 
alogenii aduşi de încrucişate vânturi şi oploşiți la 
ospitalitatea ortodoxă a urmaşilor lui Ştefan cel 
Mare şi Sfânt. 

O, dragi tineri ai acestor vremuri guvernate 
de iluzii şi de o libertate aparentă, cercetaţi ade- 
vărata istorie, formaţi-vă convingeri de nezdrun- 
cinat, trăiri netrucate şi veți dobândi demnitatea 
elitelor, respectate oricând şi oriunde de toţi oa- 
menii cu rost în viaţă! România are atâta nevoie 
de voi! Martirologiul Românilor este un învăță- 
mânt permanent pentru noi toți. Taxele sunt 
doar cele de conştiinţă şi de amorul propriu de a 
nu ajunge nişte gunoaie sociale într-o Europă, în 
devenire, unită. 

Scriitoarea Nina Cosmulescu (noră, după ne- 
potul Dan al scriitorului-martir Pan M. Vizirescu) 
ne confiază adevărul amar al unor evenimente 
care au traversat un secol ocult şi criminal, schi- 
monosind generaţii, falsificând optici şi chipul 
istoriei scrise tot mai subiectiv, tot mai măsluit... 

Structurată în 28 de capitole, cartea are în 
centru localitatea Mihăileni - Bălți şi personali- 
tatea înțeleptului învățător Manole, ajuns şi preot 
la bătrânețe, cultivator al limbii române, al spiri- 
tualităţii noastre, convins că „un popor mic poate 
fi liber doar prin lupte”, ca moldovenii lui Ştefan 
Vodă. 

Evenimente auzite, evenimente trăite: Basa- 
rabia de sub țari, războiul balcanic, primul război 
mondial, revoluția bolşevică, revenirea acestei 
roditoare provincii la Patria-mamă, perioada 
interbelică a teritoriilor cedate de un rege trădă- 
tor, corupt şi asasin - Carol II (vezi şi asasinarea 
elitei legionare pe întreg teritoriul României), al 


cesta este subtitlul cutremurătoarei cărți a 


doilea război mondial cu nenumăratele lui sfâ- 
şieri, ocuparea ţării de sovietici, holocaustul 
bolşevic... 

Din memoria copilei de cândva nu poate lip- 
si ziua de 28 iunie 1940, când, peste noapte, ar- 
mate cu stea roşie în frunte au năvălit în Basa- 
rabia şi Bucovina de Nord. Nu poate uita compor- 
tamentul mişelesc al evreilor față de români şi de 
armata lor; schimbarea întregii administrații 
româneşti; deposedarea locuitorilor de ago- 
niseala lor... „Cedarea Basarabiei şi a Bucovinei 
de Nord, fără lupte, a produs panică, indignare şi 
nedumerire în rândul populaţiei române”... 

Stalin, prin NKVD-ul mişunând peste tot, şi 
prin cozile de topor - evrei şi lepădături autoh- 
tone - au declanşat teroarea: arestări, schingiuiri, 
ucideri, deportări, zile de chin, nopţi de groază: 
„La noi nimeni n-a dormit. Ne-am furişat prin 
întuneric în grădină... şi-am văzut cum l-au scos 
pe profesorul Mocanu, împreună cu soţia”..."Ce 
nenorocire! Unde-i duc? De ce?...”, se întreba 
fetița în inocența ei. „ În noaptea aceea au ridicat 
zece familii din sat”. Şi tot aşa, până la eliberarea 
din iunie 1941. Un an de martiraj - preludiul la 
ceea ce avea să urmeze după pierderea războiului 
şi revenirea, parcă pentru veşnicie, a infernului 
comunist: „Războiul se întoarce peste noi. Ce ne 
facem?” Îngrijorări, lacrimi, vaiete, despărțiri, 
refugiul spre România mutilată, amenințată, 
ajunsă în scurt timp, iad bolşevic: „Parcă şi cerul 
plângea starea biețţilor pribegi”... „Puterea sovie- 
tică reinstalată şi-a continuat activitatea întrerup- 
tă în 1941, chiar cu mai multă râvnă: schimbarea 
administraţiei noastre, anchete, arestări, duba 
neagră, deportările, poliţia politică răscolind 
oraşele, satele, locuinţele stinghere; zilele lungi şi 
mute erau ca nopțile oftate: „Oamenii bănuiţi a fi 
ostili regimului erau ridicați la miezul noptii şi, 
după o sumară şi formală judecată, unii dintre ei 
erau executați, iar alţii erau închişi în lagăre sau 
deportați în întinderile siberiene, împreună cu 
familiile lor... împreună la plecare, niciodată la 
sosire, deoarece părinții erau despărțiți de copii, 

şi bărbaţii de soții, în trenuri separate şi direcții 
diferite. Cotele impuse ţăranilor şi pentru ceea ce 
nu aveau, trebuiau predate, chiar cumpărându-le. 
Vânturile şi foamea rămâneau stăpâne pe ham- 
barele, coşarele, magaziile, podurile, beciurile şi 
cămările oamenilor. 

De dincolo de Nistru, veneau ca omizile 
funcţionarii noii administrații. „Şi, în timp ce 
foamea punea stăpânire pe producători, vagoane 
încărcate cu grâne şi tot felul de produse plecau 
spre URSS-ul nesătul... Iar alte mii de vagoane cu 
porumb erau transformate în spirt la fabrica din 
Hârtop, în faţa cetățenilor flămânzi”. 

Spectrul foametei prelungite, ca şi al setei, 
creează coşmaruri. „Oamenii cu stomacul lipit de 
şira spinării, alergau după câini, pisici, șobolani 
de câmp..., mâncau coji de copac, fierturi de ier- 
buri”... Bătrânii mai vorbesc încă de fenomene de 
canibalism, morţi dezgropaţi, copii furați... 
Jafurile şi omorurile se-ntindeau peste tot”... 

Ființa umană dezumanizată, ruptă de condi- 
țiile minime de viață şi de Dumnezeu, poate deve- 
ni mai rea ca o fiară. Lume atrofiată vagabon- 
dând. Oameni murind pe oriunde. Abia după ve- 
nirea, în martie 1947, la Chişinău, a lui Kosâghin. 
S-a ordonat distribuirea a câte 300 gr. de ciocălăi 
pe zi pentru fiecare om” (p. 248). 

Cine lua ceva din câmp, îşi aminteşte 
autoarea, era executat. „Aproape nu a fost casă în 


care să nu moară cineva”. O cunoştinţă îi rela- 
tează: „La noi a murit mai întâi mama... Apoi s-au 
prăbuşit cei doi copii mai mici, gemeni. Ne lua- 
seră vaca. Şi bărbatu-meu s-o prăpădit că ajunse- 
se slab ca o scândură.” 

Nenumăratele drame sunt prezentate cu 
economie de cuvinte, respectându-le veridicita- 
tea. Cine poate uita noapte de 14 iunie 1941 - aju- 
nul eliberării Basarabiei, când localităţi precum 
Coiceni, au fost aproape golite, lumea fiind încăr- 
cată în căruţe, alţii pe lângă, toţi în coloane prin 
Târgul Foleşti, spre dincolo de Nistru, unde în 
trenuri de marfă inscripţionate: EMIGRANȚI DE 
BUNĂ VOIE, au fost înghesuiți cu direcţia Siberiei, 
Ia Tomsk... „Iemperaturile joase de -40,-50 grade, 
frigul, foamea şi muncile silnice i-au decimat 
aproape în masă”... 

Cei refugiați în România-mamă, au schim- 
bat, în timp, localităţi, provincii şi, văzând că şi în 
Țară comunismul e la fel de criminal şi viața de 
insuportabilă, unii, ca să scape de urmăririle, 
hărțuielile KGB-ului şi securiştilor, s-au întors, 
după căderea lui Stalin sub talpa iadului, la 
rudele lor, luptătoare „pentru limba noastră cea 
română”, întregirea naţională... Cazul lui Anato- 
lie, condamnat în Țară la 25 de ani de muncă sil- 
nică şi apoi preluat de siberieni, este ilustrativ. 
„Aproape că nu a fost lagăr în care acest om, şi nu 
numai el, să nu întâlnească moldoveni, şi chiar 
români din regat” În ianuarie 1960, la ora 14:00 
a fost chemat în sala siberiană de judecată şi eli- 
berat înainte de termen. În 1990 a fost reabilitat. 
Dar, vai! nici el, nici soţia lui nu mai erau în viaţă! 

Afirmația autoarei că „viața în sat este ca o 
carte ale cărei file pot fi citite de fiecare țăran” se 
potriveşte, în esență, şi acestei opere, realizate 
într-un stil foarte natural şi ne obligă moralmente 
la reluarea lecturii multor pagini. 

Linişti izgonite. Visuri paralizate. Spaime şi 
vaiete. Răbdare dincolo de orice limite. Drame la 
infinit... Şi concluzia scriitoarei: „fiecare om lasă 
o urmă pe pământ. Unii mai bună, alții mai rea. 
Viaţa fiecăruia şi a tuturor este însăşi istoria, atât 
de zbuciumată, a românilor dintre Prut - Nistru, 
şi de mai încolo... Câtă suferinţă!... Istoria locului 
unde trăieşti şi istoria Neamului din care faci 
parte sunt inseparabile”. 

Ovidiu Vasilescu 
şi „fantomele roșii“ 


Răzvan Codrescu 





silescu (n. 1939) este genul literatului com- 

plet, chiar dacă nu toate experiențele sale 
creatoare plac sau îl reprezintă deopotrivă. Eu 
unul mărturisesc că deşi i-am citit cu interes şi re- 
flecţiile aforistice, şi încercările dramatice (Fără 
cortină, 2004), şi ambițiosul roman Saul și... 
Pavel (2006), îl preţuiesc în primul rînd ca poeti, 
ba cred că, de fapt, îndărătul tuturor celorlalte 
ipostaze creatoare se ascunde tot poetul, ca o rara 
avis proteică şi inepuizabilă, pe care vremurile n- 
o merită şi care ea însăşi ar fi meritat să respire şi 
să zboare în văzduhul altui timp. Dar vremurile, 
mai mult sau mai puţin rele (căci bună cu ade- 
vărat nu-i decît nevremelnicia paradisului pier- 
dut), sînt şi ele parte a crucii pe o avem fiecare de 
purtat prin lume. 

Cum observam mai demult, Ovidiu Vasiles- 
cu, “pendulind cu un fel de inepuizabilă tinerețe 
între țara de refugiu (America) şi țara de baştină 
(România), cînd înfiorat mistic de taina dum- 
nezeirii, cînd răzvrătit - la modul romantic - de 
«absenţa» sau «tăcerea» lui Dumnezeu, sincer 
pînă la teribilism cu sine şi cu ceilalți, certat cu 
lumea şi în acelaşi timp îndrăgositit aproape cu 
neînţelepciune de ea, [...] se vădeşte egal pe linia 
vocației sale de cruciat şi templier al rosturilor şi 
rostirilor”, reasumîndu-şi, iarăşi şi iarăşi, “unica-i 
identitate fără umbră de îndoială: cea de bine- 
credincios şi dreptmăritor al limbii române”. Și 
tot atunci identificam “trei ipostaze majore ale 
eu-lui său liric, subtil întrețesute şi anevoie măsu- 


p oet, prozator, dramaturg, eseist, Ovidiu Va- 


rabile la «cumpăna sufletului»: Îndrăgostitul, 
Întemnițatul şi Înstrăinatul”. 

De data aceasta, prin Constelaţia fantomelor 
roșii, este în discuţie ipostaza Întemnițatului - nu 
ca poziționare simbolic-existenţială, ci ca reali- 
tate crudă, trăită aievea într-o tinerețe tilhărită de 
istorie, de la 17 la aproape 25 de ani, în bolgiile 
Gherlei, Aiudului, Peripravei sau Jilavei. În 1956, 
cînd a început calvarul său, Ovidiu Vasilescu era 
desigur unul dintre cei mai tineri deţinuţi politici 
ai “obsedantului deceniu“. 

Am constatat încă de la primele pagini, sub 
raportul strict al scriiturii, că memorialistul îmi 
place aproape la fel de mult ca şi poetul. În fond, 
memorialistica este un gen de frontieră, un fel de 
lirică deghizată în epică, de retrăire interioară a 
propriilor aventuri existenţiale. Pe de altă parte, 
trebuie spus că o astfel de mărturie, ţinînd nu 
doar de urzeala unei biografii personale, ci de 
însăşi “crucificarea României” pe Golgota sinistră 
a experimentului comunist, depăşeşte cu mult 
miza literară. Scriind paginile acestea de o dure- 
roasă autenticitate mărturisitoare, Ovidiu Vasi- 
lescu împlineşte o datorie nu doar faţă de sine, ci 
de o întreagă umanitate mucenicită: glasul lui se 
face deopotrivă glas al lui Dumnezeu şi al morţi- 
lor, chemînd generaţiile de azi şi de miine la o me- 
ditaţie responsabilă asupra trecutului şi la o ve- 
ghe neîntreruptă pentru ca astfel de orori să nu 
mai fie lăsate să se repete. 

Mărturiile de acest gen au desigur greutate 
în sine - o greutate brută şi nenegociabilă. Dar 
împrejurarea de a beneficia şi de un anume dar al 


expresiei le adaugă un plus de “tranzitivitate” în 


1! Fructe din pomul serii (New York, 1981), Strigăt către dragoste şi către moarte (New York, 1986), Cînturi pentru 
somnul Tău (Hamilton-Canada, 1989), Pasărea abisului (Sibiu, 1993), Scrisori către Ingerul meu (Cluj-Napoca, 
1999), Cumpăna sufletului (Bucureşti, 2004), Idei verticale (2008 - volum pentru care a primit în 2009 Premiul 
pentru Poezie pe anul 2008 al Filialei Alba-Hunedoara a Uniunii Scriitorilor din România, printre ai cărei mem- 
bri se numără). Mai de curînd, pe internet, unde e bine reprezentat cu pagini antologice, îl aflu semnând Ovidiu 


Vasilescu Măcin. 

conştiinţa adeseori capricioasă a contempo- 
ranilor şi - mai ales - a posterităţii. Ajutat de ta- 
lentul său literar, Ovidiu Vasilescu se înscrie, prin 
Constelaţia fantomelor roșii, între purtătorii de 
cuvînt privilegiați ai experienţei penitenciare din 
fostul lagăr comunist, alături de o întreagă 
pleiadă de nume ilustre, de la Aleksandr Soljeni- 
țîn la Vladimir Bukovski şi de la Paul Goma la 
Ioan Ioanid. 

Cartea e scrisă într-un dublu registru: 
rememorarea faptelor, pe de o parte, şi reflecția 
asupra lor, pe de altă parte. Pasajele redate cu 
cursive țin de acest al doilea registru, oarecum 
transfigurator. Reflecţia are, fireşte, gradul ei de 
subiectivitate, dar introspecţia omului Ovidiu 
Vasilescu confruntat cu istoria recentă nu-i pen- 
tru aceasta mai puțin introspecție a Omului con- 
fruntat cu Istoria în general. 

Ştim că Jurnalul fericirii al lui N. Steinhardt 
se deschide cu cele trei soluţii ale omului - nu 
mistice, ci lumeşti - “pentru a ieşi dintr-un uni- 
vers concentraționar” (Şi, în genere, din orice 
agresiune totalitară): cea a lui Soljenițîn (a te con- 
sidera ca un om mort pentru lume), cea a lui Zino- 
viev (totala neadaptare a sistem, nebunia pen- 
tru/întru libertate) şi cea a lui Churchill şi Bukov- 
ski (voluptatea şi curiozitatea rezistenţei încăpă- 
fînate). Şi în Constelaţia fantomelor roşii se schi- 
țează încă din capul locului o astfel de soluţie (ce 
pare o sinteză între a doua şi a treia soluţie de mai 
sus): “Aveam să înțeleg că tot ce te poate ţine la 
suprafața deznădejdii este să nu renunțţi la a fiun 
combatant onest şi să nu te predai niciodată 
inamicului. [...] Timpul m-a ajutat să ajung, la 
înțelegerea că un prizonier, pentru inamic, este 
un combatant dezarmat, pe cînd un luptător care 
s-a predat inamicului nu poate fi considerat decit 
un aliat nesigur. Soldatul adevărat nu se gîndeşte 
la moarte şi cu atât mai puţin la a se preda inami- 
cului. El vrea să trăiască şi să învingă!”. 

Rezistența nu este însă tocmai lesnicioasă 
cînd ai de-a face cu tipul uman al bestiei roboti- 
zate, pe a cărei mînă regimul te-a abandonat (“În 
cadrul metalic, cu arătătorul pe buze şi ochii hol- 
baţi, apăruse «omul now! Un «neanderthal» vop- 
sit în kaki, cu cizme din piele neagră, cu centură şi 
diagonală, se holba la mine, ca buimăcit. Pe capul 


imens purta o caschetă kaki şi ea, tivită cu o 
bandă albastră de jurîmprejur, aşa cum albaştri îi 
erau şi epoleţii de pe care luceau o tresă groasă şi 
una mai îngustă...”), şi cînd, pe lîngă teroarea psi- 
hică, sînt puse în lucrare, pe pielea ta, adevărate 
rafinamente ale torturii fizice: “Erau două feluri 
de bătăi la tălpi. Prima încercare se făcea desculț. 
Se pare însă, că nu-i satisfăcea îndeajuns pe bătă- 
uşi. «Spectacolul» se termina prea repede; sînge- 
rai, ți se rupea un os, ori vasele rupte din interior 
făceau ca gleznele şi labele picioarelor să se um- 
fle în doar câteva minute. Schingiuitul avea avan- 
tajul(!) că trauma era locală. Bătaia peste încăl- 
țăminte, a doua încercare, era de mai lungă du- 
rată; bestiile loveau cu o rangă de fier, o ţeavă 
metalică, pînă ce, uneori, ţeava se curba. Fiecare 
lovitură peste încălțăminte transmitea un impuls 
dureros, direct în creier. Era nu doar dureros, era 
şi înfricoşător. Trăiai spaima că-ți pierzi mințile şi 
uneori chiar aşa s-a şi întîmplat!”. Sau: “... legau 
victima de mîinile aduse în faţă ca pentru rugăci- 
une. Un altul aşeza picioarele unei capre de lemn 
în poziţii opuse, iar legătura dintre ele o făcea un 
drug de metal. După ce victimei i se legau miinile, 
trebuia să se aplece şi să-şi cuprindă genunchii, 
aşa încât, adunat, compactat, oferea un spațiu în- 
tre brațe şi unghiul de închidere al genunchilor, 
prin care se introducea o țeavă. Călăii apucau ca- 
petele țevii şi o sprijineau de cele două capre. Vic- 
tima, astfel suspendată, se putea roti, ajungînd în 
poziţia dorită de torționari, cu capul în jos, expu- 
nîndu-şi perfect tălpile. Se lucra la două răngi. 
Loveau consecutiv cîte doi. Probabil în ideea să 
aibă fiecare o participare, fie chiar şi minimă, 
pentru că, oricum, victima nu ținea la mai mult 
de 15-20 de lovituri şi leşina”. 

Oricîtă putere lumească ai fi pus în rezis- 
tența ta, pînă la urmă tot de la Dumnezeu, prin 
“soluţia mistică a credinţei” (particulară şi ne- 
cuantificabilă, după N. Steinhardt, întrucât este 
“consecința harului prin esență selectiv”) vine, 
chiar şi pentru firile mai puţin religioase, deplina 
îm-puternicire în faţa maşinii infernale: “Cît de 
mare este taina rugăciunii în momentele de dis- 
perare! Cît de mare este disponibilitatea noastră 
atunci de a stărui în planul evlavios şi de a ne 
apropia total, cu fanatism, cu un voluntarism tul- 

burător, aproape copilăresc, de Cel al Cărui 
nume, de multe ori, îl luăm în deridere. [...] Tinăr 
şi înfăşurat în platoşa religiei mele ortodoxe, mă 
consideram o cetate inexpugnabilă, chiar dacă, 
uneori, simțeam fizic cum lațul se strîngea tot mai 
mult în jurul gîtului meu. Important pentru mine 
era să ies din dificultate aşa cum intrasem, ori să 
nu mai ies niciodată. Acela a fost testamentul 
meu!”. 

Atent la cei din jur, fiind şi la vîrsta cînd omul 
îşi caută mai abitir decât oricînd repere şi modele, 
dar şi un fel de patos al solidarității exemplare, 
tînărului deţinut nu puteau să nu-i atragă atenția 
deţinuţii legionari (despre care şi Steinhardt are 
pagini memorabile), mai viguroşi, mai demni şi 
mai încrezători decât ceilalți “politici” nu numai 
datorită vîrstei lor de regulă mai tinere, ci poate 
şi datorită mai bunei lor relaţii cu creştinismul şi 
cu credința în genere (Căpitanul lor le ceruse 
anume “să creadă nelimitat”): “Am remarcat pre- 





zența numeroasă a legionarilor şi mai ales tine- 
rețea lor în comparaţie cu celelalte Partide Isto- 
rice. Erau mult mai ageri, mai activi şi trăiau în- 
tr-un grup solid. Aveau un moral foarte bun, ceea 
ce le dădea un fel de desprindere, de detaşare 
față de situaţia grea. Ascultam şi părerile altora, 
chiar ale inimicilor lor, care confirmau ceea ce 
văzusem eu. Personal eram entuziasmat de 
protestele şi grevele legionarilor, care mergeau 
mereu pînă la limita posibilă, indiferent de sacri- 
ficii”. Mai târziu, în libertate, la a doua tinerețe, 
avea să scrie chiar o carte despre “omul legio- 
nar”2. Ca o întruchipare a lui îi apăruse, în anii 
detenţiei, bunăoară un Mircea Tarcea: “Avea 
29-30 de ani cînd l-am cunoscut eu. Era înalt şi 
atletic, calm şi ordonat, un transilvănean dintr-o 
familie cu tradiţie preoțească. Tatăl său, preot, 
murise la Aiud după mai mulți ani de osîndă. 
Mircea era omul pe cuvîntul căruia puteai conta 
pînă în pînzele albe. Nu era un exaltat; cumpătat, 


2 Trepte spre omul legionar, New York, 1985. În aceeaşi vreme scotea în exil ziarul Libertatea şi colabora la 
revista Cuvântul românesc din Canada. Era un soi de solidaritate cu legionarismul care ţinea nu atit de ideolo- 
gie, cât de un anume idealism cu tentă mesianică, identificabil şi în poezia sa: Destinele noastre le-am pus 
temelie,/ metanii bătute Ia ceasuri tirzii,/ şi-am pus legămiîntul că alte frății/ mai bune, mai brave, mai drepte-or 


să fie/ născute să treacă din veac în vecii („Am zidit“). 

Nichifor Crainic 





dar ferm în atitudinea lui față de comunismul 
abject, era pur şi simplu simbolul omului intran- 
sigent şi hotărât să meargă pe drumul său pînă la 
capăt. 

O puternică impresie i-a făcut, ca atâtor alto- 
ra, prințul Alexandru Ghyka (legionar şi el). Dar 
cea mai mare fascinaţie au exercitat-o asupra 
tînărului poet în formare cei doi “barzi” supremi 
ai închisorilor, Radu Gyr (1905-1975) şi Nichifor 
Crainic (1889-1972), ce l-au determinat şi la un 
fel de legămînt cu sine însuşi (care continuă să-l 
oblige şi astăzi la fel de mult ca şi ieri): “În acea 
perioadă, mulți dintre cei aflați în detenţie învă- 
țaseră poezii din superbele opere ale lui Radu 
Gyr şi ale lui Nichifor Crainic. Astfel, memorarea 
de către deţinuţi a acelor poezii devenise o modă. 
Întâlnirea mea cu operele acestor doi mari poeţi a 





Radu Gyr 


fost o adevărată revelaţie. Două genuri diferite, 
însă opere consistente şi scăpărătoare amîndouă! 
Metaforei inegalabile a lui Gyr, Crainic îi răspun- 
dea cu versul adînc, filosofic, mistic. Doi titani ai 
literaturii române din subteranele acelei vremi! 
Spirit mai puțin conformist, Crainic s-a păstrat, ca 
scriitor şi mai ales ca poet, la distanță de faptul 
politic, ceea ce a dat o mai mare arie de rezonanță 
operei sale poetice. Din păcate, Radu Gyr, subor- 
donat ideii legionare, a înțeles că şi scrisul său tre- 
buie să fie subordonat, încarcerat acelei colecti- 
vităţi politice, fapt care a stopat cumva diversifi- 
carea şi universalitatea operei sale, de altfel mag- 
nifice. Întîlnirea cu poezia lor adîncă şi sobră a 
avut un impact atât de mare asupra conştiinţei 
mele, încât, din acel moment, am încetat să mai 
cred că ceea ce scrisesem eu pînă atunci era 

poezie. Am tăcut şi am renunțat la o îndeletnicire 
plăcută şi care mă pasiona. «Voi mai scrie - mi-am 
spus - doar atunci cînd voi fi capabil să scriu nu 
ca ei, ci la nivelul lor”. Admiraţia totuşi nu-l or- 
beşte, iar decepția produsă de căderea lui Crainic 
este pe măsura preţuirii de pînă atunci: “Oameni 
ca Nichifor Crainic şi alţii, pe care noi, cei mai 
tineri, i-am luat drept repere un timp, ascunși 
îndărătul unei reputaţii neprobate îndeajuns, au 
acceptat să se umilească, să trădeze, să stigma- 
tizeze idealurile lor”3. 

Frumoase sînt şi rîndurile despre N. Stein- 
hardt (închis din 1960), care-i era ceva mai apro- 
piat ca virstă (n. 1912) şi cu care a întreţinut re- 
laţii prieteneşti atât în ultimii ani de detenție, cât şi 
în primii ani de după eliberare: “Cu Nicu Stein- 
hardt am ajuns pînă la relaţia de prietenie. Nu era 
prea greu. Orice om decent putea deveni priete- 
nul lui Nicu. Ne-am cunoscut mai bine către pe- 
rioada de sfirşit a suferințelor noastre. Prietenia 
a continuat şi după ieşirea din detenţie. L-am vi- 
zitat de câteva ori şi acasă. Era mai mereu împre- 
ună cu un alt om minunat, Marinică Popescu, pe 
care Nicu pur ți simplu îl adoptase. Locuia vis-a- 
vis de Spitalul Colțea, în vecinătatea Bisericii 
Ruse...” Şi urmează această paralelă (care unora li 
s-ar putea părea prea îndrăzneață, dar care 
răsare organic din context): “Nicu Steinhardt 
iubea necondiționat oamenii, pe cînd eu se întîm- 
pla uneori să ignor judecăţile unora dintre ei! În 
marea lui erudiție, Nicu Steinhardt găsea înțele- 
gere pentru toate faptele semenilor săi şi, cu un 
discernămînt cuantic, cu egală sinceritate, le 
măsura pe fiecare cu justețe. Marea diferenţă din- 
tre noi consta în faptul că el era pe calea sfințe- 
niei, pe cînd eu eram militantul combativ, căruia 
nu-i lipseau sentimentele de îngăduință şi compa- 
siune, dar eram asprit cumva de spectrul înfrîn- 
gerii”. Apoi conchide, cu rînduri care se ţin minte: 
“Da, aşa era prietenul meu, Nicu Steinhardt. Întâl- 
nirile cu el pe coridoarele Gherlei erau singurele 
mele bucurii. Cîteva cuvinte schimbate cu acel 
cavaler al dreptăţii erau suficiente să mă mobi- 
lizeze pentru orice efort. ÎL vedeam pe acel copil 
mare cum juca şotronul printre psalmi! Nicu 


Steinhardt s-a sfinţit la Rohia prin dragoste 
nelimitată pentru lucruri şi oameni. Nu încape 
îndoială în conştiinţa mea că, dacă Dumnezeu îşi 
alege pază dintre oameni, atunci Nicu a fost ales 
de Divinitate ca staroste al apărătorilor domeni- 
ilor sacre”. 

La eliberare, în 1964, aşa cum mărturisesc 
şi atiția alţii, senzaţia dominantă a fost că 
“intram într-o închisoare mai mare. Una în care, 
între timp, fără ca eu să fi ştiut, [...] celitele» nea- 
mului, scriitorii, mulţi dintre moraliştii mai 
vechi şi mai noi, prin cărţile pe care le scriau, 
prin revistele pe care le conduceau, ori prin cele 
la care colaborau, mai mascat ori direct, fără 
ruşine, se dăduseră de partea inamicului”. 
Crucea libertăţii, pînă la exilul în Statele Unite 
(1980), nu i se pare cu mult mai uşoară în pseu- 
do-paradisul ordinii proletare decît îi fusese 
crucea recluziunii în infernul concentraționar 
din care ieşise: “În sfîrşit, lăsam în urmă 8 ani de 
traume profunde, un lung şir de umilinţe, care 
mai de care mai dureroase, şi cu sfiala pe care 
mi-o creaseră neverosimilele întîmplări din acel 
panopticum fantastic, închisoarea, intram, şo- 
văind, într-o altă irealitate. Împlinisem 24 de ani 
şi eram un neisprăvit. 

Şi autorul are instinctul sau noblețea de a nu 
încheia cu vreo raportare concluzivă la sine în- 
suşi, ci cu o reverență dinaintea “celor care nu 
mai sînt”, aducînd “un pios omagiu acelora care 
n-au mai ajuns oameni liberi, eroilor anonimi ai 
acelui infern roşu prin care am trecut, şi apla- 
udîndu-i totodată frenetic pe cei 22 de eroi al 
revoltei de la Gherla din 14-16 iunie 1958”. 
Constelaţia fantomelor roșii, carte apărută în 
tîrziul mărturiilor penitenciare, rotunjeşte ima- 
ginea unui autor şi a unei opere care ar merita în 
mai mare măsură atenţia publicului larg, dar în 
acelaşi timp ne reaminteşte că sîntem încă 
departe de a fi învăţat pînă la capăt din lecţia pro- 
priei noastre istorii. Ovidiu Vasilescu Măcin, as- 
tăzi septuagenar, şi-a îndeplinit datoria ui. Ar fi 
cazul să ne punem căciula dinainte şi să ne între- 
băm dacă şi noi, fiecare în parte, ne-am îndepli- 
nit-o pe a noastră... 


3 Este decepţia pe care a trăit-o şi a transmis-o posterităţii şi un alt mare poet al temniţelor comuniste, Demostene 
Andronescu (Cf. Reeeducarea de Ia Aiud. Peisaj lăuntric. Memorii şi versuri din închisoare, Ed. Christiana, 


Bucureşti, 2009, mai ales pp. 60-64). 

Revoluţia lui 
Robespierre şi tragedia 
unei false justiții ap 





Dragoș Moldoveanu 


cadrul luptei pentru putere. Revoluţia capă- 

tă pronunțate accente xenofobe, prin suspi- 
ciunea crescândă a lui Robespierre față de cele 
două tabere desprinse din cadrul montagnarzi- 
lor. Nici „Turbaţii”, sub conducerea lui Hebert şi a 
lui Chaumette, considerați a fi agenţi în slujba 
străinătății, şi nici „Indulgenţii”, aflați sub influ- 
ența unor Danton sau Desmoulins, suspectați de 
corupție, nu reuşesc să-şi impună concepțiile sau 
să-şi pună în aplicare planurile. Ambele grupări 
cad victime represiunii lui Robespierre, la 24 
martie şi, respectiv, la 5 aprilie 1794. Nici Danton 
nu a scăpat cruzimii celui supranumit „Incorupti- 
bilu!', suportând un proces regizat până în cele 
mai mici amănunte. Lipsit de dreptul juridic de a 
vorbi pentru a se apăra, a anticipat, după proces, 
că poporul îi va elimina pe adversarii săi în mai 
puţin de trei luni. 

La mijlocul anului 1794, Robespierre rămâ- 
nea stăpânul de temut al unei Franţe care se reclă- 
dea din cenuşă. Cu toate acestea, execuțiile au 
continuat (258 în aprilie, 345 în mai şi 688 în iu- 
nie), iar dezbinările din cadrul Comitetului Salvă- 
rii Publice au devenit ireconciliabile. După cere- 
monialul Fiinţei Supreme din 8 iunie, două zile 
mai târziu, şeful iacobinilor va impune votarea 
unei legi teribile care a intensificat Teroarea. 

Atât populaţia civilă, cât şi colegii săi din 
Comitetul Salvării Publice, şi-au manifestat fățiş 
opoziţia față de regimul inuman al iacobinului. 
Criza economică fără soluţii imediate, precum şi 
represiunile care au devenit mai frecvente ca ori- 
când au creat ruptura definitivă a lui Robespierre 
de Franța. Teroarea se încheie la 9 Termidor, anul 


$ ituaţia pe plan intern suferă o nouă breşă în 


1 Albert SOBOUL, op.cit., p. 367 


II (27 iulie 1794), moment în care Robespierre 
este declarat în afara legii. Întrerupt în cadrul 
unui discurs prin care îşi justifica politica, este 
atacat de un coleg, care a cerut următoarele: 
„Este timpul pentru a fi mărturisit întregul ade- 
văr. Un singur om paralizează voința Convenţiei. 
Şi acest om este Robespierre!” Ceilalți s-au raliat 
imediat opiniei sale. Lebas (unul dintre apropiații 
lui Robespierre) s-a sinucis cu un foc de revolver. 
Robespierre însuşi a încercat să facă acelaşi lucru, 
dar şi-a sfărâmat maxilarul inferior. Nu scapă de 
arest, fiind ghilotinat fără judecată în ziua imedi- 
aturmătoare (28 iulie 1794), alături de Saint-Just, 
Couthon şi de alți 19 partizani ai lor. A doua zi, 
încă 71 au aceeaşi soartă, acesta fiind cel mai nu- 
meros grup trimis la moarte din întreaga pe- 
rioadă a Teroriil. Astfel, „Incoruptibilul” cădea 
victimă tocmai instrumentului represiv care a 
constituit amprenta sângeroasă a propriei puteri. 
Tragic şi ironic! Robespierre şi acoliții săi au fost 
ucişi tocmai în numele idealului pe care l-au pre- 
dicat cu toată ardoarea încă de la începuturile 
luptei revoluționare, şi anume libertatea. 
Guvernul revoluționar nu a supravieţuit pră- 
buşirii lui Robespierre. Altfel spus, republica năs- 
cută de pe mormintele iacobine nu a fost decât 
un accident al istoriei. Deşi atât Convenţia ther- 
midoriană, dominată pe plan extern de Merlin de 
Douai, cât şi Directoratul compus din 5 membri, 
au susținut expansiunea ideologiei revoluțio- 
nare, nu au fost sprijinite pe o bază solidă şi pu- 
ternic înrădăcinată. Robespierre, Saint-Just, Cou- 
thon, cu toții au înțeles că dictatura era inevitabi- 
lă pentru a schimba o ordine politico-socială care 
dura de secole. Cinci ani mai târziu, puterea exe- 
cutivă este exercitată de Triumviratul format din 
consuli aleşi pe 10 ani, iar puterea legislativă în- 

credințată Adunării Bicamerale compuse din Tri- 
bunat şi Corpul Legislativ. O dată cu lovitura de 
stat din 18 Brumar, anul VIII (9 noiembrie 1799), 
Napoleon Bonaparte pune capăt haosului revo- 
luţionar şi instaurează un regim personal, care a 
îmbinat concepții exprimate de către revoluţio- 
narii de la 1789 cu principii proprii Vechiului 
Regim, devenind pentru o scurtă perioadă cel 
mai puternic om de pe continent. Pacea con- 
simțită prin tratatul de la Amiens din martie 1802 
nu a durat decât câteva luni, războiul, izbucnit 
din nou, sfârşind o dată cu Imperiul napoleonian 
în 1815. Cu excepţia Marii Britanii, a Rusiei ţariste 
şi a Imperiului Otoman, toată Europa a înge- 
nunchiat în fața colosului bonapartist. 

Revenind la evenimentele de Ia sfârşitul se- 
colului al XVIII-lea, nu putem să nu ne întrebăm, 











asemenea lui Alexis de Toqueville, de ce conse- 
cința directă a Revoluţiei Franceze a fost chiar sta- 
tul centralizat, societatea intens politizată a mo- 
narhiei absolute? Libertate, egalitate, fraternitate 
s-a stins rapid sub figura paradoxală a „Incorupti- 
bilului” şi sub domnia Terorii al cărui dirijor a 
fost. A început cu regaliştii, a continuat cu mode- 
raţii girondini şi a scăpat total de sub control 
într-o ceremonie macabră a crimei şi a arbitrariu- 
lui. Iar Napoleon I nu a făcut decât să desăvâr- 
şească regimul despotic al lui Ludovic cel Mare. 
Revoluţia Franceză a fost o revoluţie eşuată. Eşe- 
cul acesteia constă, mai presus decât orice, în eve- 
nimentul care a urmat căderii lui Napoleon: reve- 
nirea dinastiei Bourbonilor pe tronul Franţei. Ro- 
lul Revoluţiei a fost prin excelență unul politic. Ea 
a urmărit înlăturarea absolutismului monarhic, 

restructurarea instituţiilor politico-juridice, ga- 
rantarea dreptăţii şi a libertăţilor democratice. 
Toate acestea se legitimau de la concepțiile filoso- 
fice şi idealiste ale „secolului luminilor”. Dintr-o 
asemenea perspectivă, evenimentele succedate 
cu repeziciune până la jumătatea ultimului dece- 
niu al secolului al XVIII-lea pot fi împărţite în 
două mari faze: prima, din 1789 până la începutul 
lui 1793, care şi-a îndeplinit în mod raţional sarci- 
nile de prefacere a societății, punând bazele Fran- 
ței moderne; a doua, de la începutul lui 1793 
până la jumătatea lui 1794, în care conducătorii 
au manifestat un extremism haotic, animat de 
obiective neclare, încălcând principiile mai sus- 
menţionate rezultate din aceeaşi ideologie. 

Robespierre - creatorul unui mit. Aceasta 
este amprenta prin care istoria îl va identifica pe 
controversatul revoluționar francez. Implicat în 
evenimentele care au însângerat omenirea la 
sfârşitul secolului al XVIII-lea, „Incoruptibilul” 
şi-a făurit rapid o adevărată aură de martir, un 
pseudo-Mesia al cărui unică auto-proclamată 
menire era de a dărui Franţei o „nouă ordine” 
(sună cunoscut?). Din punctul de vedere al 
aspectului fizic, Robespierre a oferit imaginea 
unui monstru cu față umană - imaginea 
grotescă a creaturii lui Frankestein, prin 
paloarea macabră a ochilor verzi, prin pielea 
neobişnuit de galbenă şi, mai ales, prin gesturile 
sale adeseori mecanice. 

Robespierre - paradoxul. Omul care s-a opus 
monarhiei absolutiste a devenit un tiran mai sân- 
geros decât orice rege care i-a precedat; a dorit 
democrație mai mult decât oricare altul, dar nu a 
ezitat să înăbuşe orice rezistență sau opoziţie. Ro- 
bespierre a încetat să mai fie salvatorul statului şi 
al libertăţilor, anticipând comunismul stalinist 
care a triumfat în secolul al XX-lea. Robespierre şi 
teroriştii iacobini reprezintă adevărații „eroi” (de 
fapt, contra-eroi) ai Revoluţiei Franceze, întrucât 
se desprind de propriul prezent şi invadează vii- 
torul. Se creează, astfel, o axă puternic înrădăci- 
nată în timp, care se legitimează direct de la Jean- 
Jacques Rousseau. Socialistul Louis Blanc, în a sa 


Histoire de la Revolution francaise, celebra rela- 
ţia meta-temporală Rousseau-Robespierre: „Şi 
unul, şi celălalt, partizani ai unei puteri viguroa- 
se, pe măsura numărului de săraci care ar fi tre- 
buit apăraţi şi de nefericiţi care ar fi trebuit sal 
vaţi de la abandon, autorul «Contractului social» 
şi discipolul său nu puteau trece cu vederea faptul 
că forma societăţilor este dovada contrarie a 
metafizicii şi teologiei lor. Însă ei au înțeles că ate- 
ismul este cel care consacră dezordinea în rândul 
oamenilor, presupunând anarhia în ceruri”?. 
Partizanii iacobinismului şi ai lui Robespierre au 
transpus în practică conceptele rousseauiste - 
moştenire spirituală - pentru a asigura idealul de 
libertate, de dreptate, de fericire a întregului po- 
por. Unul dintre cei mai pasionați apărători ai lui 
Maximilien Robespierre a fost Albert Mathiez, 
socialist şi adept nedeclarat al materialismului is- 
toric. Fondator al unei societăți de studii dedicate 
principalului răspunzător al Terorii şi editor al 
revistei Analele revoluționare, Mathiez a încercat 
să redefinească personalitatea „Incoruptibilu- 
lui”, impresionat fiind de intransigența şi de tem- 
peramentul acestuia. A scris: „Ne-a părut greu de 
admis că omul de stat care, în timpul vieții, s-a 
bucurat de o popularitate imensă, cum poate ni- 
meni n-a mai cunoscut vreodată, şi a cărui moar- 
te a lăsat un asemenea gol încât republica a fost 
zdruncinată până la temelie să fi fost doar un po- 
litician mediocru, aproape lipsit de talent. Ne-a 
părut imposibil ca acela pe care sanculoții îl nu- 
meau Incoruptibilul să fi fost doar un ambițios 
fără scrupule, afişând virtutea numai ca o mas- 
că... Toţi republicanii din perioada eroică, cei care 
cunoscuseră mai îndeaproape închisorile şi eşa- 
fodul decât consacrarea şi onorurile, venerau 
memoria lui Robespierre, socotindu-l un mare 
patriot, care crezuse ferm în victorie şi fusese su- 
fletul marelui Comitet al Salvării Publice, un 
mare democrat, victimă a convingerii sale, ai că- 
rei discipoli şi continuatorii ei se proclamau cu 
mândrie”3. Tipul acesta de interpretări au confe- 
rit legitimitatea dogmatismului marxist şi a rami- 
ficaţiilor sale în secolele al XIX-lea şi al XX-lea. 


2 Louis BLANC, Histoire de la Revolution francaise, vol. |, p. 348. 
3 Albert MATHIEZ, Pourquoi nous sommes robiespierristes?, în Etudes sur Robespierre, Editions Sociales, Paris, 


1958, pp. 19-20 

Fi Centenar Dan Vizanty 
In luptă contra americanilor. 
4 aprilie 1944 


Se împlineşte, anul acesta, un veac de Ia nașterea lui Dan Valentin 
Vizanty (1910 - 1992), unul dintre cei mai buni piloți români de 
vânătoare din timpul celui de-al doilea război mondial. Pe anumite 
segmente de timp, biografia lui se confundă cu destinul României: 
războiul antisovietic, apărarea disperată împotriva bombarda- 
mentelor americane în 1944, apoi întoarcerea armelor la 23 august, 
războiul din vest, urmat de dizolvarea aviaţiei regale române, mar- 
ginalizarea foștilor otițeri, dintre care mulți sunt arestaţi și întem- 
nițați politic... Ca şi mulți din generația lui, din lumea căreia îi 
aparținea, Vizanty a împărtășit soarta țării sale, cu sclipirile ei de glo- 
rie şi umilințele care au urmat. Prezentul text şi următoarele din 
acest ciclu tac parte dintr-o viitoare lucrare biografică despre pilotul 


Dan Vizanty, pe care o pregătesc. 
Daniel Focșa 


acă România a intrat în cel de-al doilea 
război mondial ca într-un război anti-sovi- 


etic, neavând revendicări faţă de Aliaţii 

anglo-americani, situaţia s-a complicat o dată cu 
primele bombardamente ale acestora asupra 
țării noastre, chiar dacă primele raiduri america- 
ne, cele din 1942 şi 1943, au fost nişte eşecuri 
pentru inițiatorii lor. 

Astfel, la 12 iunie 1942 a avut loc operațiu- 
nea “Halpro”, care a constat într-un raid nocturn, 
executat cu 12 aparate americane de bombarda- 
ment B-24 Liberator. Pornind din Sudan, de la 
Khartum, ele survolează Turcia şi Marea Neagră, 
şi ajung la Constanţa şi Ploieşti. Pagubele au fost 
nesemnificative; raidul - executat la scurt timp 
după ce SUA declaraseră război României şi 
Bulgariei - a avut mai mult o valoare simbolică. 
Ca o curiozitate: aceasta a fost prima participare 
operaţională a avionului B-24 Liberator la al 
doilea război mondial. 

Va urma, peste un an, un al doilea raid, care 
de această dată se voia nu doar unul simbolic, ci 
cu efecte distrugătoare asupra industriei petrolie- 
re româneşti. La 1 august 1943 americanii declan- 
şează operaţiunea “Tidal Wave”, raid pornit de la 
Benghazi (Libia), trecând pe deasupra insulei 
Corfu - lacul Ohrida - Piteşti, care ajunge în final 
deasupra zonei petroliere Ploieşti. Atacul a fost 

purtat cu 162 de aparate B-24 Liberator, din care 
vor fi doborâte 35. Pagubele provocate instalați- 
ilor industriale româneşti au fost minime şi 
repede remediate, nesemnificative în raport cu 
pierderile americanilor, motiv pentru care aceste 
operațiuni au fost abandonate până în primăvara 
anului următor. În plus, americanii s-au lovit de o 
neaşteptat de puternică şi eficientă rezistență, nu 
doar din partea aviaţiei germane staționate în 
țara noastră, dar şi din partea Aviației Regale 
Române, pe care până atunci o ignoraseră. 

Deoarece Dan Vizanty, împreună cu Grupul 
6 Vânătoare pe care îl avea sub comandă, va par- 
ticipa din plin la luptele aeriene din aprilie-au- 
gust 1944 contra americanilor, o scurtă trecere în 
revistă a situaţiei aviaţiei noastre din acel 
moment, ca şi o evaluare a potenţialului distruc- 
tiv al inamicului, nu ar fi, cred, de prisos. 

La acea dată, vânătoarea românească afec- 
tată apărării teritoriului putea ridica în jur de 150 
de aparate contra raidurilor aliate executate dea- 
supra României, iar cea germană, vreo 70. lată 
cum povesteşte un contemporan, jurnalistul mili- 
tar comandor aviator Al. Demetrescu, într-un arti- 
col publicat în mai 1944, modul de desfăşurare a 
luptelor aeriene: „Lupta este grea şi nu este pen- 
tru nimeni un secret, complect inegală. În ultimul 
bombardament s-au năpustit asupra Capitalei 
peste 1.000 avioane anglo-americane, dintre care 
cca. 300 de vânătoare, de tip Lightning bimotoa- 
re, şi Mustang. Toate atacurile de teroare anglo- 
americane (sublinierea mea, D.E.) care s-au abă- 
tut asupra Capitalei noastre, au fost precedate de 
două valuri mari de avioane Liberator şi Fortăre- 
țe sburătoare din fuselajul cărora ţâşneşte focul 
ucigător a 12 până la 16 mitraliere jumelate, deci 
24-32 mitraliere de calibru greu. Vânătorul care 
atacă o formaţie de 9 avioane (3 patrule a câte 3 
avioane sburând într-o ordine extrem de strânsă) 
este primit deci de o pânză de foc repezită din 
gurile a 216-288 mitraliere. Infernul este imagi- 
nabil şi trebuie să fii - o scriu cu o vădită mândrie 
- sburător român pentru ca să ataci un asemenea 
arici de foc, să revii neîncetat asupra lui trăgând 
de la 400 m până în 50 m... până când se termină 
muniţia, până dobori un bombardier sau până 
cazi jertfă elanului, vitejiei şi sublimei datorii ! 


(C.dor av. Al. Demetrescu, Adevăraţii Liberatori, 
în “Curentul”, 22 mai 1944) 

Până la 23 august 1944, Vizanty avea să în- 
scrie în parlamesul său nu mai puțin de 12 bom- 
bardiere americane doborâte. Era o performanță 
deosebită, mai ales pentru un pilot de vânătoare 
care zbura pe IAR 80 sau 81, cu performanțe infe- 
rioare Messerschmitt-ului 109. Din cauza formi- 
dabilului armament defensiv cu care aparatele 
yankee erau înzestrate, doborârea unui astfel de 
cvadrimotor reprezenta o reuşită remarcabilă. 

Americanii foloseau cu preponderență bom- 
bardiere Consolidated B-24 Liberator (mai ales 
modelul H), şi, în mult mai mică măsură, Boeing 
B-17 Flying Fortress (“Fortăreață zburătoare”), 
modelele F şi G. Câteva date tehnice despre aces- 
te aparate redutabile, care au semănat teroarea 
în ţara noastră în primăvara şi vara anului 1944, 
în rândul populaţiei civile, nu ar fi de prisos. 

Avionul B-24 Liberator, de diverse tipuri (D, 
H, ]) era un bombardier cvadrimotor, puternic 
înarmat, putând transporta o încărcătură de 
3992 kg de bombe. Cele patru motoare 
Pratt&Whitney cu 14 cilindri în stea, dezvoltând 
1200 CP fiecare, propulsau avionul la o viteză 
maximă de 483 km/oră. Plafonul era de 9755 m 
pentru tipul D şi 8535 m pentru tipul]. Echipajul 
era compus din 8 până la 12 oameni. 

Bombardierul B-17 Flying Fortress era 
echipat cu patru motoare Wright cu 9 cilindri în 
stea, dezvoltând 1200 CP fiecare, ce ofereau avio- 
nului o viteză maximă de 523 km/oră (pentru 
tipul F) şi 486 km/oră pentru tipul G. Şi ca plafon, 
performanţele tipului G erau diminuate: 10.850 
m, față de 11.430 m la tipul anterior, F. În schimb, 
B-17 G putea duce o încărcătură de bombe 
aproape dublă față de B-17 F: 7983 kg de bombe, 
față de 4761 kg. Puterea sa de distrugere era ast: 
fel devastatoare. 


Atac asupra Capitalei 


Bucureştiul va fi prima ţintă a acestei forțe 
redutabile. După eşecul operaţiunii „Tidal Wave”, 
din august 1943, americanii nu se mai aven- 
turaseră pe cerul României. Populaţia civilă nu 
cunoscuse astfel practic realitatea războiului, sin- 

gurele bombardamente de până atunci, cele sovi- 
etice, fiind destul de slabe şi ineficiente. Cu atât 
mai mult, lovitura aeriană dată Capitalei la 4 
aprilie 1944 a produs şoc şi groază. 

În dimineaţa acelei zile, de la Foggia (Italia), 
de pe aerodromurile Pancrazio, Grotaglia, Man- 
duria şi Brindisi, decolează 178 de bombardiere 
ale Forţei a 15-a aeriene americane, aparate de tip 
B-24 H şi B-17 (există lucrări care avansează cifra 
de 350 de bombardiere). Ele trebuiau să fie 
însoţite de 119 Lightning-uri, dar acestea, la scurt 
timp după intrarea deasupra teritoriului româ- 
nesc, fac cale întoarsă spre Italia. 

Principalul obiectiv este zona Gării de Nord 
a Bucureştiului, mai precis gara, Triajul şi Ate- 
lierele CFR. Ajunse deasupra obiectivului, de la 
6500-7000 m, bombardierele americane au 
aruncat un lung covor de bombe asupra zonei vi- 
zate, bombardând sălbatic Gara de Nord şi zona 
din jur, spre Chitila, şi umplând un cimitir întreg 
cu morți din rândurile populaţiei civile (Cimitirul 
“4 Aprilie”). O mare parte din bombele ameri- 
cane au căzut peste zone locuite (străzi, clădiri) şi 
nu peste căile ferate. O statistică afirmă că au fost 
înregistrați în acea zi 2736 de morţi şi 2341 de 


răniți. Este posibil totuşi să fi fost mult mai mulți. 
A fost cel mai violent atac dat asupra Bucureştiu- 
lui în timpul celui de-al doilea război mondial. 

“Nu există familie de basarabean, de bucovi- 
nean de nord, de herțean - ba chiar din nordul 
Moldovei propriu-zise (de unde românii fugiseră 
de ruși, începând din martie 1944) care să nu 
aibă măcar un membru ucis în Bombardamentul 
American din 4 aprilie al Gării de Nord - scrie 
Paul Goma. Numai că despre autorii masacrului 
nu se vorbeşte nici în ziua de azi decât cu mari 
rețineri, de teamă că vinovaţii de uciderea a mii şi 
mii de civili ne vor pedepsi, ei - pentru ne-tăcere 
(...) Şi familia mea are mortul ei de la 4 aprilie 
1944: Ignat Goma, fratele mai mic al tatei (...) Câţi 
civili au fost ucişi atunci (numai în 4 aprilie, fiind- 
că Bucureştiul a fost supus altor raiduri aeriene) 
de bombele americane? Între 5000 şi 25000» - 
evantaiul larg vine de la... secretul de stat sub trei 
dictaturi” (Paul Goma, Săptămâna roșie). 

De la sol, atacatorilor li s-a răspuns printr-un 
foc înverşunat: 52 de baterii de artilerie antiae- 
riană apărau Bucureştiul. Erau câteva tunuri am- 
plasate chiar pe clădiri, de exemplu pe Palatul 
Telefoanelor. 

În ceea ce priveşte reacţia noastră aeriană, 
americanii au fost întâmpinați în total de 81 de 
aparate de vânătoare româneşti şi 91 germane. 
Germanii au participat cu trei unităţi de aviaţie, 
rîdicând în aer, contra atacatorilor, tot ce puteau 
ridica: IIl/JG 77, 10/JG 301 (dotate de Bf 109) şi 
12/NJG 6, de vânătoare de noapte, dotată cu Ju- 
88 Ci Bf 110. 

Din partea română, participă grupurile de 
vânătoare 5, 7, 1 şi 6, dotate cu avioane Messer- 
schmitt 109 şi IAR 80 şi 81C. La ora 13,20 Grupul 
6 Vânătoare decolează de pe Popeşti-Leordeni. În 
acelaşi timp, de pe Pipera decola grupul 7 
Vânătoare, iar de pe Otopeni, Escadrila 53. Cu 10 
minute înainte, de pe aerodromul Roşiorii de 
Vede se ridicase şi Grupul 1 Vânătoare. Grupul 6, 
comandat de către căpitanul Vizanty, a decolat cu 
33 de avioane IAR-I şi a angajat bombardierele 
americane la sud de Târgovişte (la 4500 - 6000 
m altitudine), lupta continuând apoi deasupra 
localităţilor Periş, Alexandria şi Turnu Măgurele. 
Grupul 6 nu a înregistrat pierderi, dar, în timpul 
luptei, au aterizat forțat trei piloţi: Rădulescu 
Nicolae, Dimache Ion şi Arapi Victor. 

Pilotul Chera Dumitru, din Grupul 1 Vână- 
toare, surprinde admirabil atmosfera luptei pur- 
tate în acea zi deasupra Capitalei: “Revenim la 
atac tocmai când bombardierele ajung deasupra 


Ai 3 A 

















Bucureştiului. Un infern! Trăgeam noi în atac, 
trăgea artileria antiaeriană, trăgeau celelalte 
grupuri de vânătoare decolate de pe aerodroa- 
mele Pipera şi Popeşti-Leordeni. Trăgeau nemţii 
cu Bf-109 şi Fw-190, trăgeau bineînţeles ameri- 
canii. Foc sus, foc jos. Ca nişte făclii se prăbuşeau 
avioanele şi dintr-o parte şi din cealaltă.” 

Bilanţul, strict aviatic, pare a fi favorabil 
românilor, care înregistrează 22 de victorii sigure 
şi trei probabile. Numai Grupul 6 doboară opt 
bombardiere americane (patru sigure şi patru 
probabile). Însă pierderile în rândul populaţiei 
civile au fost foarte mari, aşa încât putem afirma 
că rezultatul zilei de 4 aprile a fost unul dezastru- 
os. În ceea ce îi priveşte pe americani, aceştia au 
pierdut 11 bombardiere. 45 de aviatori ameri- 
cani au fost luaţi prizonieri. 


Luptă pe cerul Ploieștiului 


Raidul se va repeta a doua zi, pe 5 aprilie, de 
această dată fiind atacat oraşul Ploieşti şi zona 
petrolieră aferentă. Acest areal era apărat de 83 
de baterii de artilerie antiaeriană (38 româneşti 
şi 45 germane). Atacul va fi dat cu 134 Liberatoa- 
re B-24 şi 95 de Fortăreţe zburătoare B-17, de 
această dată însoţite de aparate de vânătoare P- 
38 Lightning. Grupul 6 Vânătoare ridică în aer 29 
de aparate şi interceptează bombardierele amer- 
icane venite de la Foggia, la est de Târgovişte, la o 
altitudine de 6000-7000 de metri (ora 13,45). A 
fost o zi norocoasă pentru piloții lui Dan Vizanty, 
aceştia raportând 15 victorii aeriene sigure şi 
două probabile. El însuşi doboară două bom- 
bardiere americane confirmate, şi unul probabil. 
Iată cât de plastic sunt evocate, o lună mai târziu, 
victoriile aeriene ale lui Dan Vizanty, de către 
acelaşi comandor Al. Demetrescu, în articolul 
citat: “A luat parte a toate atacurile de vânătoare 
româneşti contra incursiunilor anglo-americane 
şi a doborât personal nouă “Liberatoare” - oficial 
omologate - şi trei probabile, neomologate încă. 
A scos deci din luptă 12 avioane cu aproximativ 
120 de sburători inamici. Într-o singură diminea- 
ță, într-un singur atac, a doborât 3 avioane Libe- 
rator - în ziua de 5 aprilie - în apropiere de 
Ploieşti (...) 

Să-mi fie îngăduit, ca o completare a scurtu- 
lui meu documentar - să relatez, pe cât aceasta 
va fi de posibil - fazele unei singure lupte în care 
căpitanul Dan Vizanty a doborât 3 avioane 
Liberator. 

Aflat în capul formaţiei sale de vânătoare - 
pe care o conducea prin radio - căpitanul Vizanty 
atacă cu tot grupul său prima formaţie de 9 avioa- 
ne dintr-un prim val de bombardiere, fiind pri- 
miţi de departe de o pânză de foc materializată 
perfect de către proiectilele trasoare inamice. Flă- 
cările celor peste 250 mitraliere ale formaţiunei 
duşmane dau sburătorilor noştri impresia că se 
află în fața unui imens arici incendiar. Formaţia 
americană sboară strâns şi după acest prim atac - 
fără a observa vreun rezultat - vânătorii noştri 
revin la atac. Căpitanul Vizanty se găseşte - la 
cca. 600 metri - în faţa unui Liberator ce sboară 
în capul unei patrule din extrema dreaptă. Trage 
o rafală de cca. 20 proectile de tun - bine ţintite - 
şi avionul cap face explozie în aer. În aceiaşi clipă 
bombardierul american aflat în stânga celui 
explodat se înclină - fie din cauza suflului explo- 
ziei, fie pentru a se feri de rămăşiţele avionului- 
cap de sboară în aer - pe o aripă, prezentând 
vânătorului nostru întregul dedesubt al fuselaju- 
lui. O nouă rafală de tun şi acest al doilea Libe- 
rator este în flăcări. 

Ambele “operaţiuni”, purtate la 7000 metri, 
nu au durat decât câteva secunde. După acest suc- 
ces căpitanul Vizanty se retrage din vâltoarea în 
care piloţii grupului său luptau cu pricepere şi 
eroism, făcând şi ei victoriile lor, acordându-şi 
câteva minute de contemplaţie, timp în care 
observă felul de luptă al subalternilor săi. 

La un moment dat observă un bombardier 
american în viraj, oarecum detașat de formaţia 
sa. Se repede asupra lui, îl surprinde net şi-l 
incendiază”. 

În total, în această zi, USAAF raportează, ca 
pierderi, două Fortăreţe zburătoare B-17 F şi G şi 
nouă Liberatoare B-24 H, doborâte deasupra 
oraşului Ploieşti. 

Generalul - pe atunci locotenent aviator - Ion 
Dobran, autorul unui jurnal deosebit de interesant 
ținut pe front, nota în ziua de 5 aprilie 1944: “Aflăm 
că ieri Bucureştiul a fost bombardat de americani 


cu 350 de bombardiere venite de Ia Fogia din Italia 
de sud, însoţite de nu mai puţin de 119 vânători P- 
38. Noi nu putem interveni. Au provocat mari 
pagube în zona Calea Griviței - Gara de Nord (...) Şi 
Ploieştiul a fost bombardat cu 95 B-17 şi 135 B-24 
Liberatoare. Oare cum or fi arătând ?” 

Raidurile americane de zi, la care se adaugă 
şi cele britanice de noapte, vor continua până în 
august, cu un efect tot mai distrugător asupra 
industriei şi infrastructurii româneşti, şi tot mai 
demoralizant asupra populaţiei. Anglo-ameri- 
canii nu se limitau la bombardarea unor obiec- 
tive militare, ci atacau orice le ieşea în cale, 
neţinând cont de legile şi cutumele războiului. Un 
raport al Statului Major al Aerului către Marele 
Stat Major al Armatei române, document care se 
găseşte în arhive, face vorbire despre această ati- 
tudine a Aliaților care, altmiteri, atunci ca şi 
astăzi, se considerau apărători şi promotori ai li- 
bertăţii şi democraţiei: „(În afară de acțiunea 
strict militară) aviația anglo-americană a dus şi o 
acţiune de intimidare şi demoralizare a popu- 
laţiei civile. De nenumărate ori, avioanele de 
vânătoare americane au mitraliat trenuri civile şi 
automobile pe şosele. Aviația engleză a efectuat 
bombardamente de noapte în cursul cărora 
bombele au fost lansate în centrul Capitalei”. 

În această perioadă, Grupul 6 Vânătoare 
ridică în aer la fiecare raid american aparatele 
IAR 81 de care dispunea, tot mai uzate şi depăşite, 
făcând cu ele minuni de vitejie. Vizanty ia parte la 
toate luptele în fruntea Grupului său, adjudecân- 
du-şi pe 6 iunie încă o „Fortăreaţă zburătoare” 
americană deasupra Ploieştiului, doborâtă într-o 
luptă aeriană pe care a dat-o la 7000 m altitudine. 

Dacă ar fi să facem un bilanț al celor două 
luni, între începutul lui aprilie şi începutul lui 
iunie, constatăm că aviația anglo-americană a 
executat nu mai puțin de 33 de misiuni de bom- 
bardament deasupra teritoriului românesc, 
ucigând şi rănind aproximativ 6800 de civili. 
Grupul 6 Vânătoare a doborât în această 
perioadă aproximativ 60 de avioane americane, 
din cele 150 scoase din luptă în total. 

NB. Bibliogratia pe care se sprijină prezentul text va fi repro- 
dusă Ia sfârșitul ultimului articol al acestui ciclu. 
Fotografii din colecția Ana-Maria Vizanty 

Fiice ale aceleiaşi 


lupoaice 


Anul trecut a apărut în Italia, la Fuoco Edizioni, cartea lui Antonio Grego intitulată 
Figlie della stessa lupa. Storia dei rapporti tra Italia e Romania alla vigilia della 
Seconda Guerra Mondiale /Fiice ale aceleiaşi lupoaice. Istoria raporturilor 

dintre Italia şi România în pragul celui de-al Doilea Război Mondial], cu prefata 
profesorului Claudio Mutti - un profund cunoscător al istoriei şi culturii 
românești moderne, îndeosebi al tenomenului interbelic -, pe care am tradus-o 

şi o publicăm aici cu îngăduința autorului. (R. C.) 


Claudio Mutti 





i: de la începuturile guvernării lui Musso- 


ini, obiectivele politicii externe italiene au 

fost două: “asigurarea securității în zona da- 
nubiano-balcanică şi promovarea expansiunii în 
Mediterana şi în Atrica”!. Încă din 1940, primul 
din aceste obiective - care este şi cel la care se 
referă prezentul studiu al lui Antonio Grego - era 
sintetic exprimat în următorii termeni de către 
geograful bulgar Dimitri Jaranov, colaborator al 
mensualului Geopolitica, fondat de Giuseppe 
Bottai şi condus de Giorgio Roletto şi Ernesto 
Massi: “Mi se pare că instalarea Italiei în Peninsu- 
la Balcanică este un fapt geopolitic condiționat de 
relaţiile geografice şi etnice, un fapt înainte de 
toate natural”?. 

Au fost țări ca Bulgaria şi Ungaria, ieşite în- 
vinse din Marele Război şi supuse durelor condi- 
ţii impuse de învingători, cele spre care s-a în- 
dreptat iniţial acțiunea italiană, care trebuia să 
contracareze influența exercitată de Franţa în 
regiunea danubiano-balcanică. 

Cu atât mai dificilă era apropierea de cele- 
lalte State, mai ales de cele care, pentru a-şi pro- 
teja cuceririle teritoriale, constituiseră, sub egidă 
occidentală, alianța cunoscută drept Mica În- 
țelegere (Jugoslavia, Cehoslovacia, România), că- 
reia i se va adăuga în februarie 1934 Înțelegerea 
Balcanică (Grecia, Jugoslavia, Turcia, România). 


Cu deosebire dificile se arătau relaţiile Italiei cu 
Jugoslavia, din pricina problemelor de frontieră, 
şi cu Cehoslovacia, “Statul cîrnat” aliat al Franţei 
şi guvernat de o oligarhie masonică. 

Părea mai realistă intensificarea raportu- 
rilor cu România; în acest fel, Italia ar fi putut să 
slăbească influența franceză şi ar fi reuşit să cla- 
tine Mica Înţelegere. Într-o asemenea perspecti- 
vă, cântăreau în favoarea Italiei mitul Romei şi 
puternicul simțămînt al identității latine răspîn- 
dit în sînul poporului român; dar Italia putea juca 
mai presus de toate cartea ratificării lăsate în sus- 
pensie a tratatului privitor la Basarabia, întrucât 
tratatul respectiv, pentru a intra în vigoare, tre- 
buia să fie ratificat de un Stat ca Italia sau ca 
Japonia. 

Basarabia (actuala Republică Moldova) fus- 
ese ocupată de trupele de la Bucureşti în 1918, 
adică într-un moment în care era deosebit de vie 
teama că bolşevismul s-ar fi putut extinde la vest 
de Prut şi ar fi putut răsturna ordinea politico- 
socială a Regatului României. Dreptul României 
asupra Basarabiei, unde românii constituiau 
majoritatea în raport cu celelalte naționalități 
(ruşi, evrei, turci etc.), mai mult decăt a fi fost con- 
firmat printr-un plebiscit, fusese recunoscut de 
principalele puteri aliate (Marea Britanie, Franța, 
Italia şi Japonia) în Protocolul de Ia Paris, din 28 
septembrie 1920. Ratificat de către Londra şi 
Paris, tratatul, pentru a intra în vigoare, aştepta şi 


1 Renzo De Felice, Mussolini il duce. [. Gli anni del consenso 1929-1936, Einaudi, Torino, 1974, p. 347. 
2 Dimitri Jaranoff, “Lltalia nella Penisola Balcanica”, în Geopolitica, a. II, n. 5, 31 mai 1940, p. 204. 

ratificarea de către Italia. “Era natural ca şi sovi- 
eticii, şi românii să aştepte într-un mod tensionat 
deciziile Romei. Poziţia italiană în perioada ime- 
diat următoare încheierii conflictului, şi chiar în 
primii ani de guvernare fascistă, fusese insuflată 
de puternica tendință de a lăsa situaţia nerezol- 
vată, fie din pricina relaţiilor încă nu prea bune 
cu România, fie mai ales pentru a nu contraveni 
propriei directive politice de reapropiere de 
URSS, de la care se aştepta obţinerea unor consis- 
tente înlesniri cu caracter economic. Astfel, cu 
ocazia negocierilor pentru semnarea tratatului 
comercial concomitent recunoaşterii Rusiei 
Sovietice, guvernul italian furnizase celui de la 
Moscova câteva asigurări cu privire la intenția sa 
de a nu proceda la ratificarea tratatului de la 
Paris”3. 

Presiunile Bucureştiului pentru o înţelegere 
cu Italia şi pentru recunoaşterea achiziţiilor teri- 
toriale româneşti la frontiera cu URSS au început 
să fie luate mai mult în considerare după aprilie 
1926, data ascensiunii la putere a generalului 
Alexandru Averescu. Totuşi noul prim-ministru, 
oricât ar fi fost de prieten al Italiei şi de favorabil 
fascismului, a evitat să rişte stabilitatea Micii Înţe- 
legeri şi relaţiile cu Franța; ba mai mult, Bucu- 


L] E] 
Mussolini şi Hitler 


reştiul a încheiat cu Parisul un tratat care a ne- 
mulțumit guvernul italian şi l-a făcut să reducă la 
un simplu pact de prietenie proiectatul tratat de 
alianță italo-român. Documentul, semnat la 16 
septembrie 1926, a marcat o primă etapă impor: 
tantă a penetrării italiene în regiunea danubiană; 
dar obiectivul mai ambițios al lui Mussolini era 
acela de a lega România de Italia făcînd-o să 
adere la un acord cu Ungaria şi Bulgaria şi să 
atribuie Italiei un rol de arbitru în controversele 
Bucureştiului cu aceste două țări. Cum însă aceas- 
ta ar fi implicat din partea română disponibili- 
tatea de a face anumite concesii teritoriale, Ave- 
rescu s-a sustras politicos solicitărilor italiene. 
Luînd act de imposibilitatea de a desface Mica În- 
țelegere şi abandonînd proiectul blocului danu- 
biano-balcanic ghidat de către Italia, la 8 martie 
1927 Mussolini a supus în sfirşit propriului exe- 
cutiv ratificarea Tratatului de la Paris. Penetrarea 
Italiei în aria danubiană făcea astfel un pas deci- 
siv, care în luna următoare avea să fie consolidat 
de tratatul de prietenie italo-maghiar, semnat de 
către Mussolini şi contele Istvân Bethlen. În stra- 
tegia mussoliniană, Ungaria trebuia să servească 
la “a izola şi a pune în dificultate Jugoslavia, a 
constitui, cu Austria, o frînă pentru revizionismul 


3 Manfredi Martelli, Mussolini e Ia Russia. Le relazioni italo-sovietiche dal 1922 al 1941, Mursia, Milano, 2007, 


pp. 95-96. 

german şi mai cu seamă a exercita o presiune 
politică directă şi indirectă (prin Mica Înţelegere) 
asupra Franței”. 

Sprijinul furnizat de Italia Ungariei, care 
cerea insistent revizuirea clauzelor Tratatului de 
la Trianon, nu putea să nu preocupe partea ro- 
mână. În ce-o priveşte, Italia nu agrea deloc ori- 
entarea prea filofranceză a lui Nicolae Titulescu, 
devenit în 1927 noul şef al diplomaţiei de la Bu- 
cureşti. “Raporturile italo-române, dată fiind 
apartenenţa celor două State la constelații politi- 
co-diplomatice diferite, după 1930 nu mai cunosc 
amplitudinea şi, mai ales, consistenţa rapor- 
turilor ce caracterizaseră scurta perioadă a 
guvernării generalului Averescu, din 1926-1927. 
Dorinţa Italiei de a revizui clauzele tratatelor de 
pace, care se manifesta inclusiv în sprijinul acor- 
dat unei țări învecinate cu România, adică 
Ungariei, nu putea să găsească ecou favorabil la 
Bucureşti”5. Cu toate acestea, între cele două țări 
“rămân ca puncte de referinţă, pînă în 1933, con- 
tactele militare, comisiile navale româneşti din 
Italia şi prezența unui însemnat număr de elevi şi 
ofițeri în şcolile militare italiene, în special 
navale. Relaţiile comerciale, deşi dorite de cer- 
curile de afaceri din cele două State, sînt condițio- 
nate de prezenţa celor două țări în constelații po- 
litico-diplomatice diferite”. 

După 1933, raporturile italo-române suferă 
o certă deteriorare din pricina activității diplo- 
matice desfăşurate de Titulescu pentru a sabota 
Pactul celor Patru”, care, după el, urmăreşte ex- 
tinderea hegemoniei germane şi izolarea Franţei, 
şi mai ales din pricina acțiunii întreprinse de min- 
istrul de Externe de la Bucureşti pentru a promo- 
va asediul economic al Italiei prin aşa-numitele 
Sancţiuni. În august 1936, cînd în urma unei crize 
guvernamentale Titulescu este înlocuit cu Victor 
Antonescu, presa italiană exultă pentru eli- 


4 Renzo De Felice, op. cit., p. 359. 


minarea unui obstacol ce împiedicase prietenia 
între cele două popoare şi anunță o reorientare 
filoitaliană în politica românească. În realitate, 
căderea lui Titulescu nu va aduce deloc o dis- 
tanțare a României faţă de “democraţiile pluto- 
cratice ale Occidentului”: ba chiar “cancelariile 
occidentale vor afla un interlocutor ce se va arăta 
a fel de disponibil ca şi predecesorul său, dar va 
fi mai înclinat să-şi armonizeze propria acțiune 
cu a lor decât să-şi impună propriile iniţiative”8. 
Cabinetul următor, prezidat de poetul transilvă- 
nean Octavian Goga, se bucură de o certă sim- 
patie din partea Romei şi Berlinului, care rămîn 
însă în cele din urmă dezamăgite de ostilitatea sa 
față de Garda de Fier. Dar lovitura cea mai gravă 
împotriva acesteia din urmă vine din partea gu- 
vernului care în februarie 1938 s-a instalat la Bu- 
cureşti sub preşedinţia patriarhului ortodox Mi- 
ron Cristea: ministrul de Interne, Armand Căli- 
nescu, pune la cale o maşinaţiune împotriva şefu- 
lui Mişcării Legionare, Corneliu Codreanu, care, 
acuzat de înaltă trădare chiar de către guvern, 
este deterit justiției militare, iar aceasta, după o 
farsă de proces, îl condamnă la 10 ani de muncă 
silnică”. În noaptea de 29 spre 30 noiembrie 
1938, Codreanu şi 13 militanți ai Gărzii de Fier 
sînt ucişi prin strangulare, din ordinul lui Carol Il 
şi al consilierilor săi. 

Instaurând o dictatură regală care încearcă 
într-un mod stîngaci şi grotesc să imite regimurile 
cu partid unic, regele, “pentru a convinge Occi- 
dentul asupra intenţiilor sale”10, încredințează 
Afacerile Externe lui Grigore Gafencu, cel care, ca 
unul ce fusese deja subsecretar al aceluiaşi depar- 
tament în guvernul Vaida din 1932, reprezintă 
continuitatea politicii externe româneşti. Vizita 
lui Gafencu la Roma nu obţine mari rezultate. 
Mussolini, cu care se întreţine la Palazzo Venezia, 
aduce în discuţie planuri “privitoare la relaţiile 


5 Valeriu Florin Dobrinescu, Ion Pătroiu, Gheorghe Nicolescu, Relații politico-diplomatice româno-italiene (1914- 


1947), Editura Intact, Craiova, 1999, p. 153. 


6 Valeriu Florin Dobrinescu, Ion Pătroiu, Gheorghe Nicolescu, op. cit, p. 395. 
7 Pactul de înţelegere şi colaborare a celor patru puteri (Germania, Italia, Anglia, Franța) semnat la Roma în 15 


iulie 1933. (N. trad.) 


8 Henri Prost, Destin de la Roumanie, Berger-Levrault, Paris, 1954, p. 96. 
9 Il processo Codreanu, ed. îngr. de Horia Cosmovici, Edizioni all'insegna del Veltro, Parma, 1989. 


10 Henri Prost, op. cit., p. 125. 

sale cu țări mai apropiate Italiei şi intereselor 
sale. Vorbea cu simpatie de Ungaria. Sublinia cu 
evidentă plăcere noua politică jugoslavă. Axa, 
zicea, nu-i doar un pact între două mari Puteri, ci 
un întreg, sistem politic menit să reorganizeze 
Estul european. Ungurii o înțeleseseră primii. Ju- 
goslavia o înțelegea la rîndul ei. Aceste două 
popoare priveau spre Roma”!i. Dar România, 
atunci? “Judecata lui Mussolini despre Statele 
Estului «care încă nu înțelegeau» a fost severă. Ce 
semnificație aveau garanţiile anglo-franceze? [...] 
Occidentali se ocupau de ceea ce nu-i privea”?. 
Un an după aceea, cuvintelor le-au urmat 
faptele şi România a cules fructele deosebit de 
amare ale liniei politice urmate de guvernele 
care se succedaseră la conducerea țării după răz- 
boiul european. Astfel, la 30 august 1940 mi- 
niștrii de Externe ai Reich-ului şi Italiei, Joachim 
von Ribbentrop şi Galeazzo Ciano, pronunță la 
Viena o decizie de arbitraj!5 care reglementează 
problemele dintre România şi Ungaria “cu privire 
la teritoriul de retrocedat Ungariei”!*. Transilva- 
nia de Nord, cu Oradea, Clujul şi ținutul secuiesc, 
revine Budapestei. “Teritoriul român atribuit Un- 
gariei va fi evacuat de trupele româneşti într-un 


termen de 15 zile şi remis în bună ordine aces- 
teia”55. E sfîrşitul “României Mari” născute din 
victoria Triplei Înţelegeri. 

Dar e şi sfârşitul regimului oligarhic care a 
dus țara la dezastru. Generalul Ion Antonescu, 
care ajunge la putere în urma insurecției popu- 
lare din 3 septembrie 1940, în luna următoare îl 
trimite “în misiune”!€ la Roma pe ex-ministrul Mi- 
hail Manoilescu, pentru a propune constituirea 
unei comisii mixte italo-germane însărcinate să 
cerceteze violarea de către partea ungară a oblig- 
aţiilor derivate din arbitrajul de la Viena. În 
noiembrie, Antonescu vine el însuşi a Roma, în- 
soţit de ministrul de Externe Mihail Sturdza; de- 
nunță ca greşit şi nedrept arbitrajul de la Viena, 
deplînge tratamentul Ia care sînt supuşi românii 
în teritoriile cedate Ungariei, cere să li se acorde 
acestora un statut similar celui al minorității ger- 
mane, insistă ca ungurii să-i lase să reintre în 
Transilvania de Nord pe românii expulzați şi să le 
restituie bunurile confiscate. 

În acel moment, principalul obiectiv al 
politicii externe de la Bucureşti consta în restau- 
rarea integrităţii teritoriale a Statului Român. Ca 
aceasta să se întimple, a trebuit însă așteptată 
ziua de 18 ianuarie 1945, cînd executivul Italiei 
ocupate de angloamericani a anulat arbitrajul de 
la Viena. Hotărîrea guvernului lui Ivanoe Bonomi 
satisface România, dar nu trebuie uitat că pasul 
întreprins de Consiliul de Miniştri trebuie consi- 
derat în contextul raporturilor care în acel mo- 
ment legau Italia de Aliați”. Cu alte cuvinte: Ro- 
mânia a fost premiată de învingători pentru tră- 
darea înfăptuită la 23 august 1944 de oamenii lui 
Mihai 1 de Hohenzollern-Sigmaringen, în timp ce 
Ungaria era pedepsită pentru că rezistase pînă la 
capăt. 

În româneşte de Răzvan Codrescu 


1! Grigore Gafencu, Ultimi giorni dell' Europa. Viaggio diplomatico nel 1939, Rizzoli, Milano, 1947, p. 132. 


12 Grigore Gafencu, op. cit., pp. 132-133. 


15 Diktatul de la Viena (cunoscut şi ca Al doilea arbitraj de la Viena) prin care România a fost silită să cedeze 
aproape jumătate (43.492 km2) din teritoriul Transilvaniei în favoarea Ungariei horthyste. (N. trad.) 

14 «Lodo del Belvedere (Vienna, 10 agosto 1940)”, în Amedeo Giannini, Le vicende della Rumania (1878-1940), 
Istituto per gli Studi di Politica Internazionale, Milano, 1941, p. 210. 


15 Ibidem. 


16 Giuliano Caroli, “1 rapporti italo-romeni nel 1940. La visita di Antonescu a Roma”, în Rivista di Studi Politici 


Internazionali, a. XLY, n. 3, 1978, pp. 373-404. 


17 Valeriu Florin Dobrinescu, lon Pătroiu, Gheorghe Nicolescu, op. cit., p. 381. 





anul VIII e nr. 86 


57 


ROST 


VIA SACRA 





Mărturisirea pascală 


Săvârşitu-s-a. Și plecându-Și capul, Și-a dat duhul (loan 19,30). Astăzi 
s-a spânzurat pe lemn Cela ce spânzură pământul pe ape... Și iată, 
catapeteasma templului s-a sfâşiat în două de sus până jos, şi 
pământul s-a cutremurat şi pietrele s-au despicat; Mormintele s-au 
deschis şi multe trupuri ale stinţilor adormiţi s-au sculat. Şi ieşind din 
morminte, după învierea Lui, au intrat în cetatea sfântă şi S-au arătat 


multora (Matei 27,51-53). 


Constantin Mihai 


are ce disproporţie există între noi şi 
Q timp! Cum ne mutăm gândul de la reali- 

tatea invizibilă a mântuirii la cotidianul 
crud al crizei materiale, justificată economic, ca şi 
cum aceasta ar constitui temeiul existenței! Cu 
toate acestea, un lucru este evident: lipsa posibi- 
lităţii umane de a conecta vizibilul la invizibil, lip- 
sa profunzimii metafizice de care suferă flagrant 
omul modern. Se vorbeşte de multe ori despre 
semnificația crucii în iconomia creştină fără a se 
puncta un fapt esenţial, şi anume crucea, acest 
semn simplu şi umil pe care îl face creştinul, este 
tocmai mărturisirea şi închinarea cotidiană a Sf. 
Paşti. Nu întâmplător tradiţia noastră populară 
leagă întotdeauna începerea unui lucru, a unei 








Cu alte cuvinte, nu este vorba numai despre sim- 
pla chemare în ajutor a lui Dumnezeu, ci de 
plasarea acţiunii umane sub pavăza lumii invizi- 
bile, a lumii de dincolo, de unde totul purcede. 
Este vorba de o deschidere, la nivelul realității 
sensibile, concrete, a porții prin care pot pătrun- 
de Puterile şi Stăpâniile în vederea restabilirii 
unității orginare dintre Dumnezeu şi creaţie. 


În fond, ce reprezintă Sf. Paşti dacă nu marea 
dramă prin care, după hotărârea lui Dumnezeu, 
s-au aruncat iarăși punți de legătură între creaţie 
și Stăpânul ei, restabilindu-se - ca posibilitate 
numai, e adevărat, ca posibilitate la îndemâna ce- 
lor care înţeleg şi vor - starea de început, când 
omul trăia cumpănit şi împăcat cu el însuşi în 
Dumnezeu (Nae Ionescu). Starea de păcat ada- 
mic, care crease o falie între Dumnezeu şi creaţie, 
este răscumpărată prin jertfa pe cruce a lui lisus 
Hristos. Jertfa Mielului este singura care putea să 
răscumpere această stare de păcat, prin păti- 
mirea Mântuitorului, Dumnezeu şi om, cel de-al 
doilea Adam. Astfel ni se împlineşte jertfa făgă- 
duită, prin răsunetul imnului de biruinţă al Învie- 
rii, pecetea mântuirii noastre, puntea dintre vă- 
zut şi nevăzut. Întrucât, spune exemplar Nae lo- 
nescu, a înviat Dumnezeu-Omul, lăsând să irum- 
pă realitățile de DINCOLO dincoace, și a înviat 
Dumnezeu-Omul, deschizând poarta celor de 
Dincoace înspre dincolo. Faptul Învierii reface o 
dată pentru totdeauna puntea ruptă dintre vizibil 
şi invizibil, dintre dincoace şi dincolo, deschizând 
posibilități nebănuite, prin înnodarea firului 
bucuriei contemplative, al echilibrului nostru 
vecinic, rupt prin ispita diavolului. 

Iată de ce trebuie să mărturisim Sf. Paşti. Să 
facem semnul crucii la fiecare act al vieții noastre, 
slăvind şi stințind orice gust şi orice început, asi- 
gurându-le rodnicia. Fiinţa umană nu poate trăi 
ruptă de Dumnezeu, nedobândind nici un rod în 
afara Lui. Semnul crucii nu reprezintă acceptarea 
suferinței, ci, din contră, garanţia şi bucuria mân- 
tuirii. Să facem mereu semnul crucii, mărturisi- 
rea noastră pascală. 

Citind Scara 
În Ortodoxie, cunoaşterea e legată nemijlocit de trăire. De aceea, 
când m-am apucat să citesc „Scara”, am ştiut că cele mai multe înţe- 
lesuri îmi vor rămâne ascunse din pricina nevredniciei mele. Dar 
nădăjduiesc că Cel Care S-a milostivit de vameşi, tâlhari şi desfrânaţi, 
îmi va îngădui şi mie să privesc fie şi o tărâmă a luminii Lui dum- 
nezeieșşti. Şi precum - prin harul lui Hristos - se vindecau şi cei peste 
care cădea umbra lui Petru (Fapte 5, 14-15), să se vindece şi bolile 
sufletului meu, printr-o cunoaştere umbrită a acestor cuvinte mari 


ale Sfântului Ioan Scărarul, nedeslușite în adâncimea lor decât de cei 
care au ajuns la aceeași duhovnicească înălțime ca autorul. 





Paul S. Grigoriu 





pe alţii. Şi nici nu am această îndrăzneală. 

Însă am întâlnit în aceste pagini răspun- 
suri la întrebări pe care mi le-am pus de multe ori, 
îndrumări pentru viaţa de zi cu zi, în lumina trăi- 
rii în Hristos. Rândurile care urmează au dublu 
scop. Pe de o parte, încerc să-mi păstrez în memo- 
rie gândurile care mi-au fost aproape în timpul 
lecturii, apoi gândesc că de va fi cineva confrun- 
tat cu aceleaşi probleme, va putea găsi aici mân- 
gâiere sau sfat. Scriu fără nici o pretenţie. Dacă 


C u atât mai puțin mi se cuvine mie să-i învăţ 


cineva se va folosi de aceste rânduri neîndemâ- 
natice, toată slava se cuvine lui Dumnezeu, întru 
Care a trăit şi a scris Scărarul. De caută însă 
înțelepciune mai adâncă, cititorul va trece repede 
peste bolboroselile mele şi se va îndrepta către 
scriitorii înţelepţi ai Bisericii noastre. Mă rog 
Bunului Dumnezeu să nu smintesc pe nimeni, şi 
cu acest gând încep. 

Am întrebuințat în această lectură traduc- 
erea Înalt Prea Sfințitului Nicolae Corneanu, 
Editura Învierea, Arhiepiscopia Timişoarei 2007, 
de unde am luat şi fragmentele din prefață şi 
notele de care m-am folosit. 

Câteva cuvinte despre carte 


Progresul în viața duhovnicească, adică 
apropierea de Dumnezeu privită ca o Scară este o 
imagine veche, ale cărei ecouri se regăsesc şi în 
tradiţiile româneşti. „Până în zilele noastre, de 
altfel, se păstrează reminiscenţe ale opiniei că, în 
drumul său spre cer, prin mucenicie, ori în gene- 
ral prin moarte, sufletul trebuie să urce treptele 
unei scări. Aşa, spre pildă, la înmormântări şi po- 
meni' se mai fac uneori şi azi între alţi colaci şi 
unii în formă de scări, numiţi chiar scări, despre 
care se crede că, împărțiți ca milostenie întru 
amintirea celui răposat, vor servi ca nişte scări de 
urcare spre raiul fericirii” (citatele sunt din Pr. 
Victor Aga, Simbolica biblică şi creştină. Dicţionar 
enciclopedic cu istorii, tradiţii, legende şi folclor, 
Timişoara 1935). Astfel, descrierea acestei căi, 
aşa cum este făcută de Sfântul loan Scărarul, călu- 
găr din Muntele Sinai, ce a trăit în primul mileniu 
creştin, nu este singulară în tradiţia ortodoxă. 
Este însă una dintre cele mai sistematice, adu- 
nând şi experienţele anterioare într-o lucrare 
fundamentală a spiritualităţii ascetice creştine. 
Pe teritoriul românesc, Scara s-a bucurat de o 
mare răspândire şi putem spune că a influențat 
într-o anumită măsură cultura ce se năştea. 
„Episcopi şi călugări, voievozi şi înalți demnitari, 
târgoveţi şi săteni, bărbaţi şi femei, au citit toţi, cu 
acelaşi nesaţ, «stepenile» (treptele) suitoare către 
cer ale Lestviţei (Scării)”. O carte prea puţin cu- 
noscută astăzi, dar despre care se poate socoti că 
stă la începutul culturii scrise româneşti, Învăţă- 
turile lui Neagoe Basarab către fiul său Teodosie, 
menţionează la loc de cinste Scara. Cea mai veche 
traducere în limba română a operei Sfântului 
Ioan Scărarul datează din prima jumătate a sec- 
olului al XVII-lea şi îi aparţine mitropolitului mol 
dovean Varlaam, recent canonizat de Biserica 
noastră. Ctitor de limbă românească şi ascet de 
seamă, Sfântul Varlaam a acordat o mare atenție 
Scării, a cărei traducere a făcut-o cu un bogat apa- 
rat filologic, însă date fiind numeroasele locuri 
obscure din original, a dezvoltat-o şi a explicat-o 
în mod liber, fidel însă experienței duhovniceşti 
care i-a dat naştere. În timp au existat mai multe 
tălmăciri, iar rezultatul lor a fost versiunea 


românească imprimată în 1814 de Veniamin 
Costache, alt mitropolit al Moldovei, la tiparnița 
mânăstirii Neamţ. Au existat şi traduceri făcute 
după manuscrise slave, însă cele mai de seamă au 
folosit originalul grecesc. Dintre acestea o amin- 
tim pe cea a poetei Zorica Laţcu (monahia Teodo- 
sia), netipărită, pe cea, renumită, a părintelui 
Dumitru Stăniloae, din volumul IX al Filocaliei şi 
pe cea pe care o folosim noi, a Înalt Prea Sfinţitu- 
lui Nicolae, mitropolit al Banatului, din care am 
luat şi aceste informaţii. 


Semințele mântuirii 


„Toţi cei care au părăsit de bunăvoie viața, 
negreşit au făcut aceasta fie pentru împărăţia 
viitoare, fie pentru mulțimea păcatelor, fie pen- 
tru iubirea de Dumnezeu. Iar dacă ei n-au fost că- 
lăuziţi de nici unul din scopurile mai sus amintite, 
îndepărtarea lor de lume este fără de nici un 
sens. Totuşi bunul nostru Puitor de nevoinţe nu 
ia în seamă scopul pe care l-am pus drumului nos- 
tru, sfârşitul fiind aşa precum EI îl aşteaptă”. 
(Sfântul loan Scărarul, Scara, Cuvântul LI; subli- 
nierea mea) 

„Am văzut pe unii care, alergând şi nevoind 
să se apropie de împăratul Hristos, totuşi întâl- 
nindu-se cu cei care veneau în întâmpinare, înce- 
peau apoi să-l urmeze Acestuia fără de voie, să 
intre în palatul Lui şi să prânzească împreună cu 
El. Am văzut sămânță căzând pe pământ fără voia 
ei şi care totuşi a făcut roadă multă şi bună, după 
cum se întâmplă şi invers. Am văzut pe cineva 
intrând de silă în spital pentru o oarecare pricină; 
îngrijit fiind şi curăţit de către un medic priceput, 
i-a fost înlăturată întunecimea ce-i acoperea ochii. 
Şi astfel cele fără de voie au devenit în unii mai 
puternice şi mai eficace decât cele de bunăvoie” 
(ibidem). 

Sfântul Ioan Scărarul vorbeşte despre retra- 
gerea din lume, dar cred că aceste cuvinte se apli- 
că oricărui lucru ce se poate face spre slava lui 
Dumnezeu. Adică orice activitate omenească - 
creaţie artistică, muncă, povaţă, viaţă de familie - 
când e făcută pentru Dumnezeu, pentru împără- 
ție, pocăință sau iubire, după cuvântul Sfântului 
loan Scărarul, îşi urmează scopul firesc, altfel 

neavând nici un sens, oricât ar părea de meritorie 
şi virtuoasă. Dar - şi aici mi se pare elementul cel 
mai original şi demn de reţinut, de unde şi sublin- 
ierea - uneori, chiar dacă scopul cu care pornim 
la drum nu este bun, Dumnezeu ne întoarce pe 
parcurs şi face să rodească o nevoință care, dacă 
ar fi fost după intenţia noastră inițială, s-ar fi pier- 
dut în lipsă de sens. Cred că acest cuvânt se aplică 
multor creaţii ale culturii omeneşti. Intenţia 
artiştilor nu este mereu îndreptată spre Dumne- 
zeu, dar de multe ori tot la EI se ajunge. Foarte 
important mi se pare că acest „bun sfârşit” este 
arătat aici a fi, uneori, şi al celor care inițial fug de 
Hristos. Cred că o interpretare corectă ne-ar feri 
de judecăţile de multe ori lipsite de discernământ 
pe care le formulăm în legătură cu anumiți scri- 
itori, muzicieni, artişti plastici etc., catalogându-i 
ca periculoşi, imorali, anticreştini şi punându-i la 
index. Chiar şi dacă atributele de mai sus li se 
aplică, cu discernământ putem găsi în operele lor 
semințe ale mântuirii, aşa cum arată cu măiestrie, 
printre alţii, Nicu Steinhardt, care găseşte exem- 
ple ilustrative pentru învățătura creştină până şi 
la Nietzsche, Gide sau alţii, nu tocmai ortodocşi. 
Corespondând pe această temă cu părintele Doru 
Costache, Sfinția Sa a dezvoltat astfel: „Interesant 
este că prima parte din fragmentul citat a fost 
parafrazată, fără referire la Scărar, de Sfântul 
Siluan, cu exact aceeaşi interpretare. Există «scân- 
tei divine» în orice, astfel că pot fi descoperite ori- 
unde. Acesta e mesajul celebrei omilii a Sfântului 
Vasile către tineri. Problema reală nu este aşadar 
unde e adevărul ci cât de sensibili duhovniceşte 
suntem pentru a putea (sau nu) discerne unde 
este adevărul... Un alt text, în linie cu Steinhardt, 
e cartea lui Yannaras, Heidegger și Areopagitul. 


Taina Nunții ca mucenicie 


„Şi cel legat de grijile şi preocupările vieții ca 
şi cu un lanţ poate să umble, dar mai cu greu; căci 
şi osândiţii care au picioarele încătuşate nu 
rareori umblă, însă se împiedică mereu şi, din 
această pricină, îşi produc răni. Un om necăsă- 
torit însă legat de grijile lumeşti este asemănător 
celui ce are doar mâinile încătuşate; de aceea, 
când voieşte să alerge spre viața monahicească, 


nu este împiedicat; cel căsătorit însă se aseamănă 
cu cel legat de mâini și de picioare”. (ibidem, 
sublinierea mea) 

Înţelesul primar al textului de mai sus este, 
cred, destul de evident, de aceea nu voi zăbovi 
asupra lui. Un alt înţeles mi se pare însă legat de 
Taina Nunții ca mucenicie, aşa cum este de altfel 
arătată a fi în cadrul slujbei Cununiei (unde, prin- 
tre altele, se cântă troparul Sfinților Mucenici). 
Cel căsătorit se poate mântui, acest lucru nu este 
pus în discuţie. Uneori, căsătoria şi grijile pe care 
o familie le aduce cu sine îi sunt, într-adevăr, pie- 
dică. Dar aceasta doar atunci când nu merge cu 
hotărâre spre Hristos. Când însă vede în viața 
conjugală ceea ce este ea de fapt, adică tot o cale 
spre mântuire, „lanţurile” cu care este legat de 
mâini şi de picioare i se fac prilej de bucurie şi de 
slavă, căci este în stare de jertfă pentru Hristos. 
Deci legăturile celui căsătorit se fac asemenea 
lanțurilor Sfântului Apostol Pavel şi ale altor în- 
temnițați pentru Domnul şi îi aduc cununa mu- 
ceniciei. 

Tot părintele Doru Costache: „Odată cu ma- 
riajul este asumată Crucea hristică. Sfântul Ma- 
xim a înțeles: Moise şi Ilie, stând lângă Hristosul 
taboric, sunt icoane ale eficacității celor două căi 
spirituale - căsătoria (Moise) şi celibatul (Ilie). În- 
tr-adevăr, Slujba Cununiei vorbeşte mult mai 
bine în acest sens decât literatura monastică. Un 
text interesant este lucrarea Sfântului Grigorie al 
Nyssei, „Despre feciorie”, în care căsătoria. este 
descrisă ca leitourgeia şi proslăvită ca o cale spiri- 
tuală prin excelență”. 

În continuare, parcă pentru a întări cele 
spuse mai sus, Sfântul loan Scărarul îi învață pe 
cei căsătoriți cum să găsească mântuirea. 

„Am auzit pe unii care petrec în lume, indi- 
ferenţi de mântuirea lor, zicându-mi: «Cum am 
putea, căsătoriți fiind şi cuprinşi de grijile lu- 
meşti, să urmăm viața monahicească?». Acestora 
le-am răspuns: «Săvârşiți toate faptele bune pe 
care le puteți face; nu defăimaţi pe nimeni, nu 
furaţi de la nimeni, pe nimeni să nu înşelați, nu 
loviți pe nimeni, nu urâţi pe nimeni, nu lipsiți de 
la sfintele slujbe, compătimiţi pe săraci, nu smin- 
tiți (scil. scandalizați) pe nimeni, de ceea ce este al 
altuia să nu vă apropiați, mulțumiţi-vă cu ceea ce 

vă oferă soțiile voastre. Dacă astfel veți făptui, nu 
veți fi departe de împărăţia cerurilor»”. (ibidem) 


Semnele drumului cel strâmt 


„Să fim atenţi la noi înşine ca nu cumva 
spunând că umblăm pe drumul cel strâmt şi greu, 
să fim înşelați urmând pe cel larg şi uşor. 
Semnele după care vei recunoaşte drumul cel 
strâmt sunt: înfrânarea de la mâncare, nedormi- 
rea, oprirea de la a bea apă multă, lipsirea de pâi- 
ne, înghițirea băuturii purificatoare a dispreţului 
față de sine, îndurarea batjocurilor, ironiilor, in- 
sultelor, tăierea voii proprii, suportarea ofense- 
lor, nemurmurarea la dispreţ, împotrivirea la 
mândrie, răbdarea curajoasă a nedreptăţii, nesu- 
părarea pe cel care te vorbeşte de rău, nemânie- 
rea față de cel ce te nesocoteşte, smerirea de sine 
atunci când eşti osândit”. (Sfântul loan Scărarul, 
Scara, Cuvântul II) 

Deşi vorbeşte undeva despre supremaţia căii 
monahale, iată, aici Sfântul loan Scărarul ne 
pune în față mijloace de a merge pe calea cea 
strâmtă a mântuirii care sunt la îndemâna tutu- 
ror. Şi dacă în prima parte este vorba despre exer- 
ciții ascetice, pe care fiecare le face după măsura 
lui, neexistând practic o normă universal vala- 
bilă, odată cu „înghițirea băuturii purificatoare a 
disprețului față de sine” începe lista faptelor con- 
trare egoismului. Dacă le facem pe acelea - în 
Hristos - suntem adevăraţi ucenici ai Domnului. 
Altfel, doar ne înşelăm că am fi buni, aşa cum ne 
place tot mai mult să credem. Este aici, cred, şi 
posibilitatea de a transfigura pornirea firească a 
mâniei, care adesea ne duce spre păcat. „Mâniaţi- 
vă, dar nu greşiți” (Ps. 4, 4), spune Psalmistul, dar 
cum putem să nu păcătuim când ne cuprinde 
furia? Nelăsând ura să se manifeste împotriva 
semenilor noştri, ci întorcând-o împotriva noas- 
tră, a păcatelor noastre, a „omului cel vechi”. 
Doar aşa mânia poate deveni vindecătoare 
(„hate heals, you should try it sometimes”, spune 
un vers Slayer, dar, ne învaţă Părinţii, doar când 
urâm păcatul ce sălăşluieşte în noi). 

Această ură față de sinele cel vechi al omului 
trebuie însă totdeauna echilibrată cu dragostea 
pentru Hristos, altfel riscă să se transforme în 





Sf loan Scararul 














deznădejde. Părintele Porfirie (Capsocalivitul) 
ne învaţă: „Nu este sănătos să se întristeze cineva 
peste măsură pentru păcatele sale şi să se răzvră- 
tească împotriva sinelui său cel rău, ajungând 
până la deznădejde. Deznădejdea şi dezamăgirea 
sunt lucrul cel mai rău. Sunt cursa satanei, ca să-l 
facă pe om să-şi piardă bunăvoirea către cele du- 
hovniceşti şi să-l aducă la deznădejde, la nepă- 
sare şi moleşeală. Atunci omul nu poate să facă 
nimic, este scos din folosinţă. Zice: «Sunt păcătos, 
întinat, sunt asta, sunt aia, n-am făcut asta, n-am 
făcut aia... Trebuia atunci, n-am făcut atunci, 
acum nimic... Se duc anii mei, s-au pierdut, nu 
sunt vrednic». Îi creează un complex de inferiori- 
tate, o neroditoare nimicire de sine; toate pentru 
el sunt cocioabe. Ştiţi ce lucru greu e acesta? E 
falsă smerenie. Toate acestea sunt semne ale unui 
om deznădăjduit asupra căruia s-a înstăpânit 
satana. Omul ajunge în punctul în care nu vrea 
nici să se împărtăşească, socotind că este nevred- 
nic de toate. Se străduieşte să-şi nimicească activ- 
itatea, sinele, devine nefolositor. Aceasta este 
cursa pe care satana o întinde pentru ca omul să- 

şi piardă nădejdea în iubirea lui Dumnezeu. Sunt 
lucruri înfricoşătoare, potrivnice duhului lui 
Dumnezeu”. 

Cred că starea descrisă aici este unul dintre 
simptomele cele mai frecvente ale bolii de care 
suferă lumea în care trăim şi noi înşine. Pentru 
marea noastră păcătoşenie şi neputinţă, în loc să 
ne întoarcem către Dumnezeu, cu puţinul nostru, 
cădem în disperare şi ne lăsăm în voia lucrurilor. 
„Oricum ajungem în iad”. „Eu ştiu că sunt «varză», 
nu mai am ce face, merg mai departe aşa”. E golul 
interior pe care, când nu mai putem să îl negăm, 
nici nu încercăm să-l umplem. Suntem fără milă 
față de semenii noştri şi de aceea credem că şi 
Dumnezeu e a fel. Părintele Porfirie spune însă: 
„Şi eu mă gândesc că păcătuiesc. Nu merg bine. 
Însă tot ceea ce mă necăjeşte prefac în rugăciune, 
n-o închid înlăuntrul meu, merg la duhovnic, mă 
spovedesc, s-a isprăvit!” 

E o lecţie foarte grea, şi poate că e nevoie de 
toată viaţa pentru a o învăța. Suntem îndemnați 
să practicăm disprețul față de noi înşine, dar pe 
de altă parte să nu disperăm. Pare o contradicție 
şi, într-o logică strict omenească, așa şi este. Re- 
zolvarea, aşa cum ne arată acelaşi blând părinte 
Porfirie, contemporanul nostru, stă în cuvintele 
unei rugăciuni pe care o rostim înaintea Sfintei 
Împărtăşanii, a Sfântului Simeon Noul Teolog: 
„Știu, Mântuitorule, că altul ca mine n-a greşit Ţie, 
nici a făcut faptele pe care le-am făcut eu. Dar şi 
aceasta ştiu, că mărimea greşelilor mele şi 
mulțimea păcatelor mele nu covârşesc răbdarea 
cea multă a Dumnezeului meu, nici iubirea Lui de 
oameni cea înaltă”. 


Înstrăinarea 


„Înstrăinarea sau exilul de bunăvoie este 
părăsirea fără revenire a tot ceea ce în patrie ne 
împiedică să atingem scopul nostru, care este 
realizarea pietăţii. Înstrăinarea este o punere de 
frâu obiceiurilor, înțelepciunea care rămâne, 
inteligența care nu se arată lumii, viaţa ascunsă, 
scopul nevăzut, meditaţia interioară, cauza doru- 
lui dumnezeiesc, bogăţia dragostei, lepădarea 
slavei deşarte, adâncul tăcerii.” (Sfântul loan 
Scărarul, Scara, Cuvântul IL) 


Din nou şi din nou, ce se spune despre 
călugărie se aplică şi vieţii în lume. Căci şi aici, 
rugăciunea se face tot în singurătate, şi astfel, în- 
tr-o anumită măsură, tot omul ce se roagă e mo- 
nah. „Înstrăinarea”: renunțarea la tabieturile 
care ne-au devenit atât de importante încât le pre- 
țuim mai mult decât pe oameni şi ajungem să-l 
urâm pe cel care ne scoate din ele, indiferent de 
motiv sau, deşi facem pe cucernicii, suntem der- 
anjaţi când trebuie să ne rugăm altcândva decât 
în timpul liber pe care ni l-am fixat exact pentru 
aceasta, astfel încât să nu se suprapună cu som- 
nul, serialul, ieşirea în oraş sau orice alt obicei 
mărunt care n-ar avea nimic rău în sine, dacă nu 
l-am transforma în idolaş. „Inteligența care nu se 
arată lumii” ne apare ca o anomalie, căci zi de zi 
ni se spune că afirmarea de sine e scopul suprem, 
şi atunci orice bogăţie - intelectuală, în cazul de 
față - nu pare a avea sens decât dacă facem para- 
dă de ea. Dar inteligența care nu se arată lumii e 
singura care foloseşte de fapt la ceva, căci nu se 
iroseşte în nesfârşite demonstraţii, ci rodeşte în 
convorbirea cu Dumnezeu. Oricare ne-ar fi felul 
de viață, avem nevoie să ne înstrăinăm de toate, 
dacă nu vrem să ajungem, mai devreme sau mai 
târziu, să nu mai ştim nimic despre noi înşine, 
despre adâncul nostru, şi să devenim străini față 
de noi înşine, cum spune un vers Iron Maiden 
(„but now it seems I'm just a stranger to myself). 
„Acest gând, adică înstrăinarea de ai săi, care ne- 
căjeşte întru început fără întrerupere şi cu putere 
pe cei iubiţi de Domnul, îi împinge oarecum ca în- 
tr-un foc ceresc, îndemnând pe iubitorii unui ast: 
fel de bine spre scopul simplităţii şi nevoirii. Dar 
pe cât este de mare şi vrednic de laudă acest 
gând, tot pe atât este trebuință de discernământ 
spre a-l realiza. Căci nu orice înstrăinare este 
bună, chiar de-ar fi dusă la maximum. Dacă orice 
profet este necinstit în patria lui, după cum spune 
Domnul (Matei 13, 57), să luăm aminte ca nu 
cumva înstrăinarea să ne devină pricină de slavă 
deşartă.” (ibidem) 

Sfântul loan Scărarul vorbeşte în mod deo- 
sebit despre călugării care, retraşi în mânăstire, 
se îndepărtează cu totul de rude şi apropiați şi 
suferă mult din pricina ispitelor ce-i îndeamnă să 
se întoarcă la familie. Este desigur greu de supor- 

tat şi mai cu seamă greu de înțeles cum o religie a 
iubirii are, printre manifestările sale de căpete- 
nie, una care cere depărtarea de oamenii iubiți şi 
care aduce cu sine, în mod firesc, durerea provo- 
cată de această depărtare. Ar fi mult de vorbit aici 
şi nu mă încumet să explic un lucru pe care, deşi 
intelectual îl intuiesc, nu-l experimentez prin 
trăire. Va fi deci suficient să spunem că monahul, 
prin trăirea în Dumnezeu şi prin jertfa pe care o 
face, ajută mai mult lumea şi îi ajută implicit pe ai 
săi prin rugăciunea şi trăirea sa. 

Cât despre noi, ceilalți, avem nevoie de în- 
străinare, iar când singurătatea după care tânjim 
toți mereu din când în când se umple de Dumne- 
zeu - Care nu aşteaptă decât o chemare ca să vină 
- rugăciunea noastră se revarsă asupra tuturor. 
Uneori de la distanţă iubim mai bine, pentru că 
avem şi perspectiva. Ajungem să ne cunoaştem 
mai îndeaproape pe noi înşine, îi cunoaştem şi pe 
ceilalți, toate ca dar al Bunului Dumnezeu, Care 
ni se face cunoscut la rândul Lui. Dar cuvintele ce 
încheie acest fragment sunt de o mare impor- 
tanță. Ispita cea mai mare a diavolului - după 
cum bine a înțeles şi realizatorul filmului „Avoca- 
tul diavolului”, cu Al Pacino şi Keanu Reeves - 
este slava deşartă. Orgoliul, mândria prin care el 
însuşi a căzut. De aceea, orice am face pentru 
Dumnezeu, să privim ca pe un dar de sus, aşa cum 
este, şi să nu ne mândrim cu realizările noastre. 
Credința trebuie practicată şi, dacă circumstanțe- 
le o cer, propovăduită cu putere, dar totul delicat, 
cu discreţie şi cu o deosebită smerenie. „Pentru că 
Dumnezeu celor mândri le stă împotrivă, iar 
celor smeriți le dă har” (I Petru 5, 5). 


Locurile unde poţi să cazi 


„Fugi ca de bici de locurile unde poți să cazi, 
căci după fructele pe care nu le vezi (scil. care nu 
există) nici nu cauţi mereu să te întinzi”. 
(Cuvântul 111) 

Înţelesul este evident. Însă aş vrea să zăbo- 
vesc câteva clipe asupra textului, pentru a dezle- 
ga unele nelămuriri ce apar când se vorbeşte 
despre o anumită rigiditate a creştinismului. 
„Toate îmi sunt îngăduite, dar nu toate folosesc”, 
spune Sfântul Apostol Pavel (1 Corinteni 10, 23), 


iar părintele Constantin Coman ne sfătuia când- 
va să începem orice lucrare de propovăduire 
între tineri cu aceste cuvinte. „Toate îmi sunt în- 
găduite”. Hristos nu propovăduieşte un cod 
restrictiv, ci ne învață calea mântuirii. Nu e legal- 
ism rigid, ci dragoste dumnezeiască. „Toate îmi 
sunt îngăduite”, căci Dumnezeu nu încalcă nicio- 
dată libertatea omenească şi ne lasă alegerea căii 
pe care vrem să o urmăm. „Dar nu toate folo- 
sesc”, căci dacă mergem spre păcat vom culege 
moarte, nu ca pe o pedeapsă a unui Dumnezeu 
răzbunător, ci ca rezultat firesc al ruperii de sursa 
vieții. Viaţa noastră e Hristos, şi suntem liberi să 
alegem să ne rupem de EI, dar ne vom stinge prin 
„deconectare de la sursă”. În acest sens, unele 
lucruri pot fi dăunătoare pentru unii dintre noi, 
în măsura în care ni se fac pricină de cădere, deşi, 
în ele însele nu sunt rele. Ce e pentru unii medica- 
ment e pentru alţii otravă. 

Există locuri care sunt rele prin ele însele şi 
în privința cărora nu are rost să vorbim prea 
mult. Aşa sunt de pildă bordelurile. Pentru 
altele intervine tocmai nuanța amintită mai sus. 
„Ca şi când cârciuma, adică bodega, nu este un 
loc indispensabil pentru comunicare intelectu- 
ală şi umană... Lipsa de cârciumă, lipsa de cafe- 
nea. De care suferim acuma cumplit. Noi suntem 
mutilaţi şi cu consecințe grave în inteligența 
românească prin neexistența cafenelei şi a cârci- 
umii (bodega, braseria)”. Cuvintele îi aparţin lui 
Alexandru Paleologu şi aparent intră în con- 
tradicţie cu toate predicile creştine împotriva 
beţiei. Nu este însă aşa. Cei care văd în cârci- 
umă, pe bună dreptate, un loc unde se naşte 
comunicarea şi o anumită căldură umană nu 
sunt în opoziţie cu preoții care tună şi fulgeră 
numind-o „loc de pierzanie”. Căci pe mulți ase- 
menea locuri îi vatămă din pricina slăbiciunii 
lor. Şi pe lângă oamenii mutilați de lipsa cafe- 
nelei, apar pe zi ce trece mai mulți mutilați de 
şederea prelungită în cârciumă. Părintele Paulin 
Lecca, în minunatul jurnal al convertirii, poves- 
teşte cum intra cu un prieten în bodegă pentru a 
bea un pahar de vin şi ieşea mult mai târziu, 
abia ținându-se pe picioare. Deci ce vom spune? 
Este bună cârciuma sau rea? Răspunsul nu poate 
fi dat decât în funcţie de om şi de cele ce îl 

ispitesc. De la singurătatea înstrăinării până la 
împreuna-şedere cu alții la masă, criteriul este 
unul singur: măsura în care ne raportăm la 
Hristos în oricare dintre aceste locuri sau stări. 
Căci când pleacă Hristos, izgonit de vreo patimă 
ce se poate numi şi idol, îşi face loc celălalt. De 
aceea, deşi putem specula fără sfârşit, în cele din 
urmă, în practică nu se aplică decât un singur 
lucru: „fereşte-te de locurile unde poţi să cazi”. 


Duhovnicul 


„Atunci când gândul te îndeamnă a cerceta 
sau a critica pe povăţuitorul (adică duhovnicul - 
n. n.) tău, dă-te înapoi ca dinaintea curviei; aces- 
tui şarpe să nu-i dai nici o libertate, nici un loc, 
nici o intrare, nici un început. Ci spune acestui 





balaur: «O înşelătorule, nu mie mi s-a dat a jude- 
ca pe mai marele meu, ci lui a mă judeca pe mine; 
nu eu am fost pus judecătorul lui, ci el al meuc.” 
(Sfântul loan Scărarul, Scara, Cuvântul IV) 
Socotesc că aceste cuvinte sunt limpezi şi 
fără echivoc. Şi tocmai de aceea mai greu de pur- 
tat decât altele. De câte ori nu am trecut şi nu tre- 
cem prin ispita de a ne judeca duhovnicul: că e 
prea aspru sau, dimpotrivă, prea îngăduitor (iar 
aici se vede mândria noastră ascunsă, căci ni se 
pare că suntem duhovniceşti şi am avea nevoie 
de canoane grele, fiind aproape jigniţi de o vorbă 
simplă, de un cuvânt uşor de îndreptare); că ne 
descoase prea mult sau că nu ne întreabă nimic, 
lăsându-l pe fiecare să-şi spună singur păcatele; 
că e prea detaşat de lume, de viaţa de zi cu zi, pen- 
tru a-i înțelege problemele sau că are un trai cam 

lumesc, aşa că nu poate fi un bun povăţuitor spre 
cele înalte. Şi câte şi mai câte. 

Nu există portretul duhovnicului desăvârşit. 
Duhovnic desăvârşit este Hristos, dar nici El nu se 
poartă la fel cu toți cei pe carei întâlneşte şi care 
Îi cer ajutorul. Unuia i-l dă imediat, pe alta o 
amână, ba chiar o ocărăşte un pic, spre a le arăta 
tuturor marea ei credință şi înțelepciune. Pe cei 
zece leproşi îi vindecă pe loc, deşi ştia dinainte că 
nouă dintre ei vor fi nerecunoscători, în timp ce 
marelui Său apostol, Pavel, îi refuză o cerere, lă- 
sându- să fie chinuit de un ghimpe în trup, „căci 
puterea Mea se desăvârşeşte în slăbiciune” (II Co- 
rinteni 12, 9). Deci în cele ale povăţuirii duhovni- 
ceşti, comparaţia nu-şi are locul. Ca în medicina 
autentică, fiecărui bolnav i se potrivesc alte lea- 
curi, după felul bolii şi al metabolismului. 

Duhovnicia este un har. Cel care a ajuns po- 
văţuitor de suflete va da socoteală în fața lui 
Dumnezeu Însuşi pentru modul în care le-a în- 
drumat. De aceea, dacă am avea credință, am 
înțelege fără greutate că prin duhovnic Hristos ne 
iartă cu adevărat păcatele şi că nu vorbim despre 
iertare în sens pur juridic, doar ca despre o pre- 
scriere, ci de înlăturare a rănilor spirituale pro- 
duse de ele, ca atunci când un medic, vindecând 
boala, înlătură din trup şi slăbiciunea produsă de 
ea. Iar pe de altă parte, datoria dar şi interesul 
nostru sunt să ne lăsăm îndrumați de duhovnic. 
Pentru că taina aceasta este atât de mare, încât 
chiar de va greşi el, noi rămânem curați. Desigur, 
discernământul nu trebuie să dispară. Un Sfânt 
Părinte spune că atunci când duhovnicul ne sfătu- 
ieşte să facem ceva împotriva lui Hristos şi a 
învățăturii ortodoxe, nu-i mai datorăm supunere. 
Dar este singura excepție. În Pateric se vorbeşte 
despre un bătrân care i-a poruncit ucenicului său 
să planteze un copac cu coroana în pământ şi 
rădăcinile în sus. Şi pentru supunerea ucenicului, 
Dumnezeu a făcut copacul să înflorească, pentru 
că ascultarea aceluia fusese mai presus decât cal- 
culele logicii omeneşti. Iar Dumnezeu, ştim bine, 
fără să nesocotească logica noastră, nu este câtuşi 
de puţin determinat de ea. 

Mai există însă şi o altă latură a ascultării, 
asupra căreia insistă părintele Rafail Noica. Dacă 
în lume duhovnicii buni s-au împuţinat, unul din- 


tre motive este că sunt tot mai puţini ucenici buni. 
Ne-am obişnuit să privim spovedania ca pe un act 
magic. Mergem, spunem ce avem pe suflet, preo- 
tul rosteşte o formulă şi, ca la atingerea unei ba- 
ghete, păcatele au dispărut. Dar uităm de pocă- 
inţă şi de conlucrare. Sigur că Hristos ar putea să 
ne ierte direct. Este ceea ce ne reproşează sec- 
tanții de toate felurile. De ce nu-l spunem în gând 
lui Dumnezeu tot ce am greşit, iar Dumnezeu să 
ne dea iertare? Ce, Dumnezeu are nevoie de pre- 
oți şi episcopi şi duhovnici ca să ierte? Nu, vom 
răspunde, nu are. Noi, în schimb, avem. Pentru că 
omul e alcătuit din trup şi suflet şi de multe ori 
trăim mai degrabă în planul trupesc decât în cel 
duhovnicesc. Puţini dintre noi trăiesc la modul 
deplin prezenţa lui Hristos. În schimb prezenţa 
celuilalt - a duhovnicului în cazul de faţă - ne 
apare mult mai puternică. Prin el avem acces mai 
lămurit la trăirea relaţiei interpersonale. Noi lui 
Hristos îi spunem păcatele, dar avem în faţa noas- 
tră un om, pentru a nu ne pierde în abstracțiuni. 
Pentru a simți pe cineva cu adevărat aproape, cu 
adevărat privindu-ne, este necesară prezența fiz- 
ică evidentă. În plus, mântuirea nu e individuală, 
ci comunitară. De aceea iubirea lui Hristos către 
noi şi iubirea noastră către Hristos trec mereu 
prin iubirea aproapelui. Şi tot de aceea, pentru a 
avea un bun duhovnic, trebuie să ne rugăm pen- 
tru el. Puterea rugăciunii noastre a scăzut, viața 
noastră nu e nici fierbinte, nici rece, credința ne e 
oscilantă, dar cu toţii am vrea să avem un 
duhovnic de talia Sfântului Serafim de Sarov, 
care eventual să ne şi spună doar ce ne convine să 
auzim. Şi nu înțelegem că nici de ar fi duhovnicul 
nostru un sfânt nu am putea vedea sfințenia din 
pricina nepăsării noastre, sau de am vedea-0, nu 
ne-ar folosi prea mult dacă am rămâne nepăsă- 
tori. Parcă am putea spune, parafrazând o zicală 
răspândită, că fiecare credincios are duhovnicul 
pe care îl merită. Dar, din fericire, nu e chiar aşa, 
pentru că Dumnezeu nu ne dă după merit ci după 
nesfârşita Sa milostivire. Iată de ce nu se cuvine 
să judecăm duhovnicul, ci să ne rugăm ca Dumne- 
zeu să-l lumineze pentru a ne da sfaturile mântu- 
itoare. Şi dacă ne gândim că totuşi ar putea să fi 
greşit pe undeva, să ne întrebăm ce am făcut noi 
pentru a dobândi un sfânt ca povățuitor. 

Creștinismul arab 





Stelian Gomboș 


2 ncercarea de a vorbi despre creştinii din 
] Orientul Mijlociu, sau mai bine zis despre ara- 

bii creştini încadraţi în lumea musulmană 
începând cu secolul al VII-lea, poate părea un lu- 
cru îndepărtat de spaţiul geografic tradiţional 
creştin. Ce au însemnat arabii în istoria umanită- 
ţii, se cunoaşte foarte bine, au realizat lucruri re- 
marcabile în domenii dintre cele mai diverse, ple- 
când de la descoperirile arheologice şi conti- 
nuând cu înfăptuiri deosebite în matematică, me- 
dicină, filosofie, literatură, arte etc. Din păcate 
creştinii din Occident sau chiar cei din Europa de 
Est şi Rusia uită uneori că religia creştină s-a năs- 
cut în Orient, iar când vorbesc despre Orientul 
Apropiat sau cel Mijlociu se gândesc aproape în 
exclusivitate la arabii musulmani. De asemenea 
impresiile despre acest spaţiu sunt adesea defor- 
mate de mass-media, de o literatură românească, 
de o informaţie lipsită de obiectivitate, ori de o 
impresie superficială, ce poate proveni dintr-o 
scurtă călătorie turistică sau de afaceri. De aceea 








este necesar un studiu mai amănunțit al tradiţiei 
arabe creştine, ce se întinde din Orientul Apropi- 
atpână în Spania; din punct de vedere cultural ea 
se intersectează cu tradițiile siriacă, latină ori ar- 
meană, distingând şi filoane maronite, caldee sau 
asiriene. 

Din punct de vedere dogmatic tradiția arabă 
creştină se împarte în trei confesiuni: 

- cea melkită, ataşată hotărârilor de la 
Calcedon din anul 451 şi învățăturii cu privire la 
unicul ipostas al lui Iisus Hrislos cu cele două firi. 
În cultura arabă credincioşii melkiţi mai poartă şi 
numele de Rum, adică romani, în calitate de 
moştenitori ai creştinilor bizantini „romani“. 

- iacobiţii, care vorbesc despre un singur ipo- 
stas cu o singura fire a lui lisus Hristos; siriacii, 
copţii şi armenii, care sunt de acord cu ei, şi se 
consideră „monofiziţi. 

- nestorienii, care susţin existenţa lui isus 
Hristos a două ipostase şi două firi; doctrina este 
îmbrăţişată de asirieni. 

În forma ei eclesială tradiția arabă îşi găseşte 
cea mai bună expresie în Biserica coptă din Egipt, 
cea mai mare dintre Bisericile vechi-orientale ca 
număr de credincioşi şi ca infuență. Biserica 
asiro-caldeeană îşi are centrul în Irak, Bisericile 
siriacă şi melkită sunt concentrate în Siria, iar cea 
maronită in Liban. 

Originalitatea tradiției arabe creştine este cu 
atât mai evidentă cu cât ea este anterioară Isla- 
mului. Prima scriere arabă provine din siriacă şi 
ar fi opera mediului creştin, deoarece cele mai 
vechi vestigii au fost descoperite în preajma unor 
biserici ca cea de la Zebd, la sud-est de Alep, unde 
există inscripții trilingve, în limbile greacă, arabă 
şi siriacă. Prin învăţământul practicat pe lângă 
Biserică, scrierea va ajunge până în Bahrein sau 
în regiunile de coastă ale Golfului Persic, unde 
erau instalate comunități de creştini. Astfel obiec- 
ţia venită din partea arabilor musulmani, în sen- 
sul că arabii creştini nu ar fi indigeni, adică arabi, 
nu are nici un fundament istoric. Această remar- 
că se poate sprijini parţial pe refuzul „arabicitaţii“ 

câtorva, grupe de creştini, cărora le place uneori 
să accentueze apartenența lor etnică mai veche, 
identificând religia cu etnia. Fiecare dintre con- 
testatari uită ca aceşti creştini erau arabi înainte 
de secolul al VII-lea, când a început epoca isla- 
mică. Examinând bine arabicitatea şi islamitatea, 
putem releva o diferență apreciabilă: cea mai 
mare parte a musulmanilor nu sunt arabi, aceştia 
reprezentand practic numai 17% din totalul lor. 
Cele mai mari state musulmane nu sunt cele 
arabe ci: Indonezia, Pakistanul, Bangladeşul şi 
India. În sfârşit marele număr de creştini arabi, 
moştenitori în secolul al IV-lea ai prozeliţilor 
arabi de care vorbeşte Faptele Apostolilor, de- 
monstrează că nu putem identifica religia cu na- 
țiunea. De altfel arabicitatea nu poate indica o 
rasă sau o religie, ci o cultură, o istorie şi un des- 
tin comun. 

În secolul al IX-lea întâlnim foarte multe lu- 
crări ale comunităţilor arabe creştine, care își 
exprimă acordul lor asupra dogmei şi dezacordul 
asupra termenilor filosofici, folosiţi în exprima- 
rea ei. De exemplu, un scriitor siriac din secolul al 
XI-lea, Aii ben Arfadi, care locuia nu departe de 
Alep, ilustrează raportul dintre creştini prin 
următoarea imagine: „trei persoane escaladează 
un munte fiecare dorind să ajungă în vârf, acest 
vârf este lisus Hristos, spre care tindem cu toții. 
În pofida diferențelor noi suntem cu toţii de 
acord asupra lui lisus Hristos“. O încurajare a 
acestei apropieri a fost şi folosirea unei singure 
limbi - araba, de către toate comunitățile creştine 
din această zonă. De altfel disputele dintre 
creştini, pentru motivele politice, culturale sau fi- 
losofice, într-un cuvânt, între culturile acestor co- 
munități, au permis diviziunile din secolul al 
V-lea. Fiecare comunitate avea limba sa: greaca, 
siriaca, copta, armenana, împreună cu cultura 
corespunzătoare. Astfel, în disputele hristologice 
calcedoniene şi postcalcedoniene pentru expri- 
marea credinței unice în lisus Hristos s-a resimţit 
dificultatea de înţelegere a termenilor teologici, 
diferiți în fiecare comunitate. 

Odată cu expansiunea musulmană, limba 
arabă va câştiga întregul Orient-Apropiat, ceea 
ce-i va determina treptat pe creştini să-şi abando- 
neze limba, scrierea, şi să vorbească araba, 


folosită şi la Sfânta Liturghie. Astfel, fără a se con- 
verti la Islam, creştinii s-au arabizat în Egipt, Me- 
sopotamia şi întregul Orient-Apropiat. De aceea 
limba arabă a devenit practic un mijloc de comu- 
nicare pentru întreaga regiune între creştinii, 
care au înţeles că nu trebuie să rămână izolați. 
Cultura şi limba arabă au fost factori de unitate a 
creştinilor din zonă. 

Nu trebuie uitată nici legătura istorică a ara- 
bilor creştini cu lumea bizantină din care provin 
în chip parţial, ori implicarea lor începând din 
secolul al XIX-lea în problema Orientului şi jocul 
marilor puteri în regiune (Franța, Marea Britanie, 
Rusia, Statele Unite ale Americii). Toate acestea 
au făcut ca diversitatea problemelor unor comu- 
nități arabe creştine să evidențieze relaţia dintre 
teritoriu şi identitate, despre care voi încerca să 
vorbesc în continuare. 

Am văzut că în momentul cuceririi musul- 
mane creştinii din această parte a lumii erau deja 
divizați, între ortodocşi rămaşi fideli Imperiului 
Bizantin şi melkiţi, nestorieni sau monofiziți din 
regiunile periferice ale Imperiului şi de dincolo 
de el, din Armenia, Egipt ori Siria. Aceste segmen- 
tări şi fracţionări confesionale stabilite în urma 
unor divergențe de ordin hristologic, generau 
noi diviziuni profunde de genul celor de ordin 
politic sau cultural, între diferitele populaţii se- 
mitice. În cadrul Imperiului Otoman minoritățile 
arabo-creştine erau sub autoritatea Patriarhului 
de la Constantinopol, secondat de Patriarhul 
Alexandriei pentru Africa, şi de cei ai Antiohiei şi 
Ierusalimului pentru Orientul Apropiat. Caracte- 
ristica acestor ortodocşi arabi era faptul ca ei 
aveau episcopi greci, iar preoții şi diaconii erau 
arabi. Creştinii monofiziți erau conduşi pentru 
Egiptul copt, de către Patriarhul copt de la Ale- 
xandria, iar pentru restul Imperiului de către Pa- 
triarhul armean a cărei autoritate se întindea şi 
asupra siriaciloriacobiţi, ca şi asupra nestorie- 
nilor de la frontiera turco-persană, vorbitori ai 
limbii arameene. 

Maroniţii proveneau dintr-o erezie ieşită din 
monofizism, numită monotelism, care accepta în 
persoana lui lisus Hristos o singură voință, cea 
dumnezeiască. Ei erau situaţi din punct de vedere 
geografic, în regiunea Libanului de astăzi şi se vor 

alătura Romei în perioada cruciadelor. Creştinii 
arabi ori arabizați traiau îndeosebi, în valea 
Nilului sau în zonele fertile ale Palestinei, Siriei şi 
Mesopotamiei. În cazul ortodocşilor ei erau în 
marea majoritate urbanizaţi, iar alţii precum 
maroniţii locuiau în zonele muntoase, începând 
cu secolul al XVII-lea, fiecare din aceste Biserici a 
cunoscut un proces de uniatizare, adică de 
ataşament al clerului şi credincioşilor față de 
Roma. Expansiunea romană a reprezentat un 
semn al sosirii marilor puteri în zonă, în lupta lor 
pentru recucerirea şi dezmembrarea Imperiului 
Otoman. Folosirea factorilor religioşi urma o 
schemă simplă: Franţa îi proteja pe catolici (ma- 
roniți şi uniți, de toate tendinţele), Rusia pe orto- 
docşi, privilegiind în mod sistematic elementul 
arab şi determinandu-l să se opună ierarhiei gre- 
ceşti, observând în acest gen de pan-ortodoxie un 
complement la politica sa în Balcani, cu perspec- 
tiva deschiderii la Marea Mediterană. Tot Rusia a 
depus eforturi deosebite şi pentru apropierea 
Bisericii copte din Etiopia şi posibilitatea insta- 
lării la Marea Roşie, ceea ce i-ar fi permis accesul 
la Africa. 

În secolul al XIX-lea alte puteri pătrund în 
Orientul Apropiat prin intermediul religiei. Aus- 
tria apare ca protectoare a greco-catolicilor, iar 
Marea Britanic şi Statele Unite ale Americii îşi vor 
întinde misiunile protestante peste tot. La sfârşi- 
tul, secolului vom asista în Mesopotamia la o ver- 
itabilă cursă de „misiuni“ printre populaţiile creş- 
tine locale, acțiune accelerată şi de descoperirea 
unor însemnate zăcăminte de petrol. 

Înainte de a trece la prezentarea modului de 
funcţionare identitară a acestor creştini arabi în 
perioada declinului Imperiului Otoman, ca şi a 
creşterii sentimentului național arab, credem că 
este util să ne oprim puţin asupra aspectului so- 
ciologic al acestor comunități. Supuse statului ju- 
ridic rezervat non-musulmanilor de către musul- 
mani, aceste comunități creştine formează aşa- 
numitele micro-societăţii închise, adesea delimi- 
tate teritorial în zone muntoase de refugiu, ceea 
ce permitea dezvoltarea unui sentiment identitar 
deosebit de puternic, întărit şi de ostilitatea ambi- 
antă. Unele dintre ele se aflau în zone care făceau 
obiectul unor intense rivalități între puterile 


europene: rivalitatea dintre Franța şi Anglia din 
Egipt, în regiunea siro-palestiniană şi Mesopota- 
mia; germano-engleză şi ruso-engleză - în Meso- 
potamia. 

În aceste condiţii minoritățile creştine ca şi 
cele musulmane (druizi, alaouţi, şiiţi etc) din 
Orientul Apropiat devin un punct de sprijin pen- 
tru diferitele puteri în rivalităţile dintre ele. În 
schimb această instrumentalizare, se va traduce 
printr-o consolidare a identităţii acestor comu- 
nități-națiuni şi prin adoptarea pentru unele din- 
tre ele a unui model politic european de genul 
Stat:Naţiune. În general aceste tentative vor fi 
destinate eşecului. Ortodocşii arabi nu au manife- 
stat niciodată veleități naționaliste. Populaţiile 
urbanizate cu o situaţie materială bună din vre- 
mea lui Petru cel Mare, influențate de propagan- 
da rusă, anti-grecească, trăiau într-o relativ bună 
înțelegere cu otomanii. La începutul secolului al 
XX-lea ei aleg mai degrabă cauza arabă decât par- 
ticularismul ortodox şi militează de partea naţio- 
naliştilor arabi împotriva otomanilor, francezilor 
sau englezilor. Astfel unul dintre fondatorii par- 
tidului Baas a fost un ortodox, Michel Aflak. 
Răspândirea ortodocșilor arabi în oraşele Siriei 
otomane (Liban, Siria, Palestina, Iordania) ex- 
cludea orice posibilitate de teritorializare a 
indentităţii lor, care se va îndrepta în aceste con- 
diţii către formele unui militantism arab, mai 
mult sau mai puţin laic. 

Unii ortodocşi precum melkiţii, foarte mar- 
caţi de influența franceză şi cea austriacă, se vor 
ataşa Romei în secolul al XVIII-lea, pentru a se 
desprinde de episcopatul grecesc. Aceştia vor 
juca un rol foarte important în procesul de rein- 
noire al culturii arabe şi al renaşterii sentimentu- 
lui naţional arab. Din perioada napoleoniană 
aceşti uniaţi arabi vor participa la dezvoltarea 
Egiptului şi a Siriei. Orientarea lor pro-occiden- 
tală va declanșa însă o atitudine reținută față de 
ei din partea turcilor. Acelaşi fenomen s-a petre- 
cut şi cu monofiziții arabi, numiţi iacobiţi, dintre 
care o parte sunt ataşați Romei, fiind răspândiţi 
în Siria Otomană. Aceştia au cunoscut în vremea 
primului război mondial un început de genocid 
cu caracter religios. Astfel, risipirea diferitelor mi- 
norități creştine în Orientul Apropiat le-a diminuat 

posibilităţile reale de teritorializare a propriei lor 
identități comunitare, conducându-le spre un 
naționalism arab radical. 

Monofiziţii copți s-au separat de Bizanţ în 
secolul al VI-lea, pentru a scăpa de presiunile fis- 
cale şi politice ale Imperiului Bizantin. Copţii, 
nume ce vine din limba greacă şi înseamnă pur şi 
simplu „egiptean“, i-au primit în anul 640 pe ara- 
bii musulmani, ca pe nişte eliberatori. Treptat ei 
au fost arabizaţi, suportând destul de greu condi- 
ţia inferioară de dhimma, într-un context ameste- 
cat de toleranță şi persecuție. Chiar dacă au reuşit 
să-şi păstreze credinţa, ei erau cetățeni de rangul 
al II-lea în sânul imperiilor arabe şi a celui oto- 
man. O parte din aceşti copţi se vor ataşa Romei, 
în secolul al XVII-lea. În secolul al XIX-lea copții 
au participat la trezirea sentimentului național 
arab-egiptean, care avea ca principal scop con- 
struirea unui mare imperiu arab, pornind de la 
Cairo. Această atitudine se va menţine de-a lun- 
gul întregului secol al XIX-lea, copţii opunându-se 
şi prezenţei britanice din secolul al XX-lea. 
Concentraţi, din punct de vedere istoric, în nor- 
dul Egiptului, modernizarea acestei țări îi va 


determina să se deplaseze către marile oraşe 
egiptene precum Cairo sau Alexandria. Aseme- 
nea altor comunități creştine arabe, răspândirea 
lor geografică precum şi amestecul cu alte po- 
poare musulmane majoritare în zonă, nu vor face 
altceva decat să împiedice orice idee de regru- 
pare națională. Această situaţie îi va conduce pe 
copți spre un naționalism laic, multi-confesional. 
De asemenea înlocuirea monarhiei cu sistemul 
republican va deschide pentru ei o perioadă difi- 
cilă. În confruntarea sa cu lumea occidentală, 
nasserismul a avut mereu tendința de a-i acuza pe 
aceşti creştini cum că ar fi agenți ai Occidentului, 
acel Occident franco-britanic, care în alianță cu 
Israelul va ataca Egiptul, în anul 1956, ca urmare 
a naționalizării canalului Suez. Naționalismul laic 
al lui Nasser va da dovadă permanent de reţinere 
față de copţi, considerați a fi a V-a coloană a Occi- 
dentului. Această mişcare se va radicaliza în vre- 
mea lui Sadat, fiind preludiul unei puternice emi- 
graţii copte spre țările occidentale. În anul 1998, 
mai mult de 2.000.000 de copţi trăiau în Europa 
şi America. Astăzi, creşterea Islamismului în Egipt 
nu face decât să accentueze această tendință emi- 

graţionistă, chiar dacă guvernul doreşte să se 
folosească de copţi pentru blocarea extremismu- 
lui islamic. 

De aceea, exodul creştinilor arabi în afara 
lumii arabe este un fapt major al secolului al XX- 
lea. Părăsind Egiptul, Libanul, Irakul, Siria, 
Iordania şi Israelul, creştinii arabi sunt astăzi mai 
numeroşi în afara lumii arabe decât în locurile 
istorice de origine. Acest exod al vechilor arabi 
creştini reprezintă una dintre principalele carac- 
teristici ale istoriei arabo-creştine actuale şi una 
dintre consecințele imposibilei teritorializări a 
acestor diferite comunități. 

Din partea lor, maroniţii trăiau în Munţii 
Liban, amestecați cu populaţiile druize care-i do- 
minau din punct de vedere social. Ruperea echili- 
brului comunităţii se va produce în momentul 
invaziei Siriei de către trupele lui Mehmet Aii - 
Paşa Egiptului, susținut de Franța şi care dorea să 
alcătuiască un vast Imperiu arab modern, în 
detrimentul Imperiului Otoman. Conducătorii 
maroniți au susținut tentativa sa şi vor colabora 
cu el în timp ce druizii, sprijiniți de Londra, susți- 
neau Istanbulul. Interesele variate şi diferite au 
condus la confruntări şi masacre importante, 
relaţiile dintre cele două comunități fiind puter- 
nic afectate. Sub presiunea Marilor Puteri, neli- 
niştite de creşterea influenței Franței în Orientul 
Apropiat, a găsit un modus-vivendi între diferite- 
le confesiuni din această zonă. Din nefericire, în 
anul 1860, ca urmare a intrigilor engleze, în dor- 
inţa de a controla drumul Indiilor şi a menţine 
integritatea Imperiului Otoman, războiul civil 
dintre cele două comunități reizbucneşte, aspec- 
tul său brutal fiind ilustrat de masacrarea maro- 
niților de către druizi. Aceasta va produce în Eu- 
ropa 0 emoție puternică şi va conduce la inter- 
venţia militară în Liban a Franţei, secondată de 
Austria, susținătoare a melkiților catolici. Cei 
20.000 de morţi ai acestui război civil a permis 
recunoaşterea în sânul Imperiului Otoman, a 
unei specificităţi maronite cu o structură admi- 
nistrativă proprie şi mai ales susținerea continuă 
a Franței pe plan politic, cultural şi religios. 
Această pace precară a avut de asemenea drept 
consecinţă formarea unei diaspore maronite, car- 
acterizată prin deplasarea acestei populaţii din 


zona muntoasă catre Beyrouth şi spre oraşele de 
coastă ale actualului Liban; în acea perioadă 
Beyrouthul era un oraş dominat şi populat de 
sunţi şi de ortodocşi. Criza va deschide şi calea 
exilului în afara Imperiului Otoman. O altă con- 
secință ceva mai îndepărtată, dar de care trebuie 
să ţinem seama, a fost formarea în sânul inte- 
ligenței maronite, a unui curent naționalist arab, 
care împreună cu ortodocşii şi greco-catolicii, vor 
forma, alături de mediile musulmane, una din 
componentele renaşterii naţionale identitare 
arabe. Elita maronită forma o elită pentru Liban 
şi o alta pentru lumea arabă, un exemplu intere- 
sant în acest sens fiind menţiunea că primul 
dicționar de limba arabă a fost scris de maroniți. 

Pentru a înțelege mai bine deşteptarea senti- 
mentului arab, este bine să ne amintim că în anul 
1914, după emanciparea Balcanilor, o parte con- 
siderabilă din populaţia Imperiului Otoman era 
arabă; de aici miza considerabilă reprezentată de 
creşterea sentimentului naţional arab pentru 
viitorul Imperiului Turc şi de asemenea violența 
represiunii turceşti, care s-a abătut nu doar 
asupra armenilor şi grecilor, dar şi împotriva ara- 
bilor creştini, în special maroniți şi iacobiţi din 
regiunea Muntelui Hauran. În anul 1918, regiu- 
nea actualului Liban a fost eliberată de armatele 
britanice şi franceze. De acum înainte se punea 
problema viitorului Libanului, care conform 
acordului încheiat acum trebuia să se găsească în 
zona de influență a francezilor. În acest caz erau 
prevăzute trei soluții: prima cu un Liban care 
putea rămâne ca o provincie în cadrul Siriei, o 
Sirie mare trecută de sub controlul otoman sub 
cel al Franţei, apoi un micro-Liban limitat la 
zonele maronite non viabile din punct de vedere 
economic si în sfârşit un micro-Liban extins 
asupra zonelor non maronite. Spre dezamăgirea 
naționaliștilor sirieni, cea de a treia soluție a fost 
reținută. Identitatea maronită a fost astfel terito- 
rializată datorită Franței şi includea şi alte comu- 
nități creştine şi musulmane, opunându-se prac- 
tic Siriei care vedea în crearea Marelui Liban o 
manevră a imperialismului francez. Identitatea 
maronită se putea înscrie într-un teritoriu, dar 
lua ființă o ţară ce cuprindea pe viitor nu mai pu- 
țin de 17 comunităţi religioase, creştine şi musul- 

mane. A urmat o perioadă de creştere economică 
şi de dezvoltare identitară pentru maroniți, chiar 
dacă pentru alte comunități insatisfacţiile au fost 
numeroase. De fapt maroniții erau minoritari în 
Liban, iar în plus statul îi izola în sânul lumii ara- 
be creştine deoarece ortodocşii erau tradițional 
mai degrabă favorabili Damascului decât Parisu- 
lui. În anul 1943, pentru a pregăti independenţa, 
a fost adoptat un pact naţional care împărțea 
competențele politice între cele mai importante 
comunităţi libaneze: maroniți, druizi, siiți, suniţi 
şi ortodocşi. Preponderenţa a revenit în cele din 
urmă maroniților chiar dacă acest lucru nu core- 
spundea cu situaţia demografică din țară. Dacă 
maroniţii au reuşit să aibă un Stat pentru ei, aces- 
ta nu era un Stat al lor, iar pentru a-şi menţine 
preponderența s-a apelat la o partajare de putere 
cu celelalte comunități. 

Între independenţa obţinută în anul 1945 şi 
începutul războiului civil din anul 1975, în istoria 
Libanului a intervenit un nou factor: în raport cu 
creştinii, musulmanii au devenit majoritari. În 
anul 1932 creştinii reprezentau 52% din popu- 
laţie faţă de 42% în timpul războiului civil, iar ma- 
roniţii au trecut de la 29% la 24% dinamica demo- 
grafică musulmană fiind dată de comunitatea 
şiită, care a devenit cea mai importantă în țară. 
Aceste mutații demografice, asociate cu prezența 
refugiaților palestinieni, vor provoca o reconsi- 
derare a puterii maronite, amplificată de obsesia 
acestora din urmă, de situaţia încercuirii de către 
musulmani. Cele doua fenomene vor declanşa un 
război civil, ce va dura 17 ani. În noile condiţii 
strategia maroniților a alternat între menţinerea 
actualului Liban, cu izolarea diferitelor comu- 
nități şi crearea unei noi entități, cu o suprafață 
mai mică, dar alcătuită numai din creştini. Ideea 
transformării Libanului într-un Stat descentra- 
lizat, federal, a apărut atunci când, în urma războ- 
iului civil, ţara s-a transformat în mai multe zone 
confesionale omogene şi izolate una de cealaltă. 
Creştinii, care până atunci au trăit în bună 
înțelegere cu musulmanii s-au refugiat acum la 
nord de Beyrouth. În urma acestei deplasări s-au 
format noi zone cu populaţie şiită, druiză ori 
sunită. În afara satelizării Libanului de către Siria, 
rezultatul acestui război a fost consolidarea teri- 


torializării comunităților libaneze, sau ceea ce s-a 
numit „cantonizarea Libanului“; caracterizată 
prin existența unor zone preponderent comu- 
nitare în detrimentul unui Liban pluralist. Astfel, 
reconstrucția unui stat libanez a eşuat, acesta 
fiind de fapt transformat într-o confederație de 
regiuni autonome, ce corespundeau principale- 
lor comunităţi, fiecare conducându-se după pro- 
pria lege. Triumful comunitarizării şi teritoriali- 
zării Libanului, va marca practic sfârşitul defini- 
tiv al maronismului, sau cel puţin al unui Stat cu 
o direcţie preponderent maronită, marele vis 
franco-catolico-maronit. 

Pe planul identitar, anii de război au permis 
reactualizarea unei teme importante: tema feni- 
ciană. Dornică de o demarcare de arabism, o 
parte a elitei maronite se va prezenta drept des- 
cendentă a fenicienilor, ceea ce le-a permis resp- 
ingerea propriei arabicităţi şi deci o distantare 
față de Islam. Ei vor trece de la un raaro-nisro 
activ în direcţia renaşterii culturale şi naţionale 
arabe de la sfârşitul secolului al XIX-lea, către un 
maronism restrâns la un teritoriu protejat de 
Franța, sau ceva mai târziu spre o comunitate 
care devine minoritară demografic şi politic, din 
cauza unei importante emigraţi. Libanul ca țară 
deschisa influenței occidentale, dar şi loc de 
refugiu pentru alte populații, venite din Orientul 
Mijlociu, a reprezentat o excepție în istoria com- 
plexă a lumii arabe creştine. Cazul libanez arată 
imposibilitatea unei teritorializări politice viabile 
şi durabile, a unei minorități creştine pe pământ 
islamic. 

Pentru Liban, dar şi pentru alte țări din 
regiune, în încercarea de a scăpa statutului de 
minoritate şi pentru a găsi mijloacele de a con- 
vieţui cu lumea islamică, creştinii au recurs la un 
anumit naționalism local, adică de consolidare a 
sentimentului de apartenență la Statele existente 
(create pe ruinele fostului Imperiu Otoman). Ca- 
racterul multicomunitar le permitea dezvoltarea 
unei identități, ce nu se putea confunda cu grupă- 
rile majoritare. În contextul acestei „comparti- 
mentări“ o transformare importantă se producea 
în planul identitar al majorităţii, care avea 
conştiinţa apartenenţei la o țară. La adăpostul 
frontierelor, trasate în funcţie de interesele mar- 

ilor puteri europene, au fost create condiţiile fu- 
ziunii comunităţilor creştine cu cele musulmane. 

Naționalismul statal a fost cel mai bine ilus- 
trat în Egipt. Condiţiile erau şi favorabile deoa- 
rece țara avea identitate naţională incontestabilă 
şi nu se confunda cu Islamul. Între cele două 
războaie mondiale, copții au militat în mod activ 
alături de musulmani pentru impunerea temei 
naţionalismului egiptean, pentru un Egipt inde- 
pendent. Fostul Secretar al O.N.U. Butros Ghali, 
care aparţine unei vechi familii de copți a fost ală- 
turi de liderul naţionalist musulman Saad 
Zaghloul, atât la negocierile din închisoare, cât şi 
la manifestatiile naţionaliste, care au avut loc 
după cel de-al II-lea război mondial în Egipt. 

O altă comunitate, victima de data aceasta a 
unui veritabil genocid, au fost asiro-caldeii. în sec- 
olul al XIX-lea ei trăiau la limita dintre două Impe- 
rii: cel Otoman şi cel Persan. Ei erau descendenţii 
nestorienilor, Biserica ce a cunoscut o expansi- 
une misionară deosebită, până în Tibet şi Java. 
Nestorienii au fost distruşi de invazia mongolă, 
cei rămaşi refugiindu-se în regiunile muntoase. 
În Evul Mediu ei s-au împărțit în două ramuri: cea 
a asirienilor rămaşi nestorieni şi cea a caldeilor 
ataşaţi Romei. Originea lor etnică ridică şi astăzi 
unele probleme pentru specialişti: sunt ei descen- 
denții vechilor asirieni, arabizaţi sau îi reprezintă 
pe kurzii aramaizaţi, iar apoi arabizați? Indiferent 
de ipoteză, cea mai mare parte dintre ei au păs- 
trat limba aramaică. În secolul al XIX-lea ei trăiau 
în trei zone: Hakari - bastion muntos inaccesibil, 
printre kurzii din sud-estul Turciei de astăzi, în 
regiunea Massoul printre arabi şi kurzi în 
regiunea Urmia din Persia, printre azeri, kurzi şi 
persani. Constant persecutați de diferiţii lor veci- 
ni musulmani, pe la mijlocul secolului al XIX-lea 
ei au făcut obiectul mai multor solicitudini din 
partea misiunilor catolice franceze, anglo-angli- 
cane, americano-protestante, germane şi ruse- 
ortodoxe, mai ales din momentul în care s-a con- 
statat că regiunea Massoul conţinea enorme re- 
zerve de petrol. Rusia vedea în minoritatea asiro- 
babiloniană un eventual punct de sprijin pentru 
a avansa în Turcia sau Persia, iar Biserica Ortodo- 
xă Rusă chiar a reuşit să recupereze o parte a 
minorităţii caldeene din Persia, în anul 1914, 


avansarea armatei ruseşti în Turcia orientală şi 
ocuparea nordului Persiei vor determina depla- 
sarea şi instalarea asiro-caldeilor în Rusia. Reac- 
ţia turcilor va fi deosebit de violentă: mai mult de 
250.000 de asiro-caldei au fost masacrați, iar alții 
se vor refugia în Rusia şi în Persia ocupată de 
armata rusă. 

Căderea Imperiului Țarist în anul 1917, a 
provocat şi antrenat un nou masacru în regiunea 
Urmia unde kurzii şi persii s-au năpustit asupra 
unei populații pentru care foştii aliați nu-i mai 
puteau susține. După noi masacre, asiro-caldeii 
au părăsit regiunea pentru Mesopotamia, aflată 
sub control britanic. În mijlocul acestor conflicte 
deosebit de grave, după încetarea ostilităților, 
autoritățile asiro-caldee au trimis la negocierile 
de la Versailles mai multe delegaţii, cu cererea ex- 
presă de a obţine crearea unui stat asiro-cal- 
deean, alcătuit dintr-o parte a Azerbadjanului 
pers, a Estului Turciei, a regiunii Massoul cu ieşire 
la Marea Mediterană şi Golful Persic. Această ten- 
tativă de teritorializare a naţiunii asiro-caldeene 
după genocidul căruia a trebuit să-i facă față, a 
fost fără rezultat, deoarece Massoul a fost inte- 
grat Irakuli, plasat însă sub mandat britanic, iar 
regiunea Hakari va rămâne Ia turci. 

Tot acum armata engleză se va servi de tru- 
pele asiriene pentru a înăbuşi revoltele arabe 
ivite odată cu noua tutelă a Irakului. Irakienii îşi 
vor aminti de acest rol represiv şi în momentul 
obţinerii independenței în anul 1932, vor avea 
loc adevărate progromuri impotriva asiro-cal- 
deilor, consideraţi colaboratori ai englezilor, sol 
date cu mii de morți şi un important exil către 
Siria franceză ori Persia, în timpul celui de-al 
doilea război mondial trupele asiro-caldee vor 
ajuta armata britanică în Orientul Mijlociu şi în 
Europa. Pentru asiro-caldeii rămaşi în regiunea 
de nord a Persiei, a Urmiei, aceştia vor fi antre- 
naţi în războaiele civile iraniene, care vor opune 
Teheranului, Kurdistanului şi Azerbadjanului 
pro-sovietic. În chip paradoxal, odată cu venirea 
la putere a unui regim republican şi laic, înce- 
pând cu anul 1958, lucrurile se voir linişti. Regi- 
murile republicane irakiene de diferite tipuri, 
cele ale lui Kasserh sau ale lui Saddam Husein, se 
vor concentra asupra accentului pus pe unitatea 

naţiunii irakiene la nivelul diferitelor compo- 
nente etnice, arabi sau kurzi, şi confesionale, 
suniţi, şiiţi şi creştini. Această stabilitate relativă a 
problemei asiro-caldee, într-un regim care predi- 
ca unitatea națiunii irakiene în diversitatea ei, 
echilibra oarecum situația. Numai că în fața unor 
acte „de zel“, cea mai mare parte a acestor popu- 
laţii asiro-caldee din Irak, va emigra spre țări ca: 
Australia, Statele Unite sau Europa. 

Astăzi sunt mai puţin de un milion de asiro- 
caldei în Irak, printre care şi fostul numărul 2 al 
regimului Sadam Husein, Tarek Aziz. Actuala sta- 
bilizare a situaţiei nu a fost posibilă decât prin 
abandonarea oricărei revendicări teritoriale şi 
particulare, în schimbul păcii şi a unor concesii 
de ordin cultural. Aceeaşi situaţie este şi în Iran, 
unde în regiunea Urmia asiro-caldeii par a se fi 
acomodat cu regimul islamic, aflat la putere după 
debarcarea fostului Sah în raport cu spaţiul 
geografic ocupat iniţial, această „națiune“ creşti- 
nă a fost complet lipsită de teritoriu în secolul al 
XX-lea. 

Un ultim exemplu al dinamicii comunităților 
creştine arabe în istoria politică a Orientului- 
Apropiat este cel al creştinilor palestinieni, orto- 
docşi sau melkiți catolici, în lupta palestiniană. 
Un sfert dintre palestinieni sunt creştini, iar din 
acest procent jumătate sunt ortodocşi. Doi dintre 
principalii conducători ai mişcării palestiniene 
sunt de origine ortodoxă: Hawatme şi Habas, ca 
de altfel şi soția lui Yasser Arafat. Dacă ortodoxia 
nu joacă un rol specific între revendicările pales- 
tiniene, pluralismul religios, fenomen mai puţin 
întâlnit în Europa, ocupă un rol de frunte în 
desfăşurarea negocierilor de pace. În acest caz 
inițiativa naţională dintr-o perspectiva laică a pri- 
mat şi a anulat orice revendicare identitară de tip 
comunitar confesional, singurul obiectiv fiind 
eliberarea Palestinei arabe, fără a-şi face prea 
multe probleme pentru apartenența religioasă. 
Ortodocşii au chiar tendința de a se alătura 
mişcărilor palestiniene dure. 

Dincolo de strălucirea lumii bizantine, 
creştinii arabi în secolul al XX-lea nu au reuşit să 
depăşească statutul lor de minoritate religioasă. 
Aceasta din motive demografice, iar imposibili- 
tatea de a se teritorializa sub forma de micro-Stat- 





Națiune nu i-a împiedicat să-şi păstreze identi- 
tatea, chiar şi în diaspora din ce în ce mai nume- 
roasă. De aceea considerăm că eşecul lor poate 
avea şi un aspect pozitiv, deoarece ilustrează că 
un grup socio-etnic ori socio-confesional ce se 
poate menţine în afara Statului sau a unui terito- 
riu, pe parcursul a două sau trei generaţii. Rămâ- 
ne de văzut dacă această limită poate fi depăşită. 

La randul ei tradiţia arabă creştină ocupă un 
rol important în dialogul cu musulmanii, sau în 
cofruntarea dintre monoteismul absolut iudaic şi 
cel islamic. De pildă, cum poate fi explicată 
dogma Sfintei Treimi unui evreu ori unui musul- 
man fără un real pericol reducţionist. Dezvoltân- 
du-şi însă propria tradiţie teologică, arabii creş- 
tini nu trebuie să invidieze nici Occidentul creş- 
tin, nici pe ortodocşii din estul şi sud-estul Euro- 
pei, a căror tradiţie teologică le poate fi comple- 
mentară, în fond tradiţia arabă creştină, născută 
din necesitatea creştinilor de a reaminți esența 
credinței în fața Islamului, poate ajuta la o reîn- 
noire a conştiinţei misionare a Bisericilor prezen- 
te în lumea arabă. Dacă vor rămâne în continuare 
divizate, revenirea la izvoare este singura cale 
pentru realizarea unităţii creştine în Orientul 
Apropiat. La aceasta se adaugă şi dialogul destul 
de dinamic cu Europa catolică şi cea ortodoxă, 
sau relaţia specială cu musulmanii, ce sperăm că 
va dezvolta în această zonă a lumii o nouă pe- 
rioadă de înţelegere, dreptate şi pace. 

Despre Antonescu, 
legionari şi nevoia 
de spirit Critic 


Ce în numele Crucii, domnule!? Nebunul ăla de Hitler 


a vrut să cucerească Rusia şi credea că ruşii o să-l lase. 


Alexandru Racu 





Acuzaţiile domnului Focșa 


Dat fiind faptul că în numărul 83-84 al aces- 
tei reviste m-am trezit luat “la rost”, pe teren pro- 
priu, de către domnul Daniel Focga, ca reacţie la 
apariţia, în numărul 82 al publicaţiei, a articolu- 
lui meu intitulat “Reflecţii despre curaj şi jertfă”, 
mă văd nevoit să revin cu o serie de precizări 
vizavi de acuzaţiile care mi se aduc. 

Domnul Focşa se lansează, pe de o parte, 
într-o hermeneutică totalmente lipsită de onesti- 
tate (ba chiar de-a dreptul calomniatoare) a tex- 
tului meu, iar pe de altă parte, nerăspunzând în 
mod satisfăcător, la nivelul exigențelor atât isto- 
rice cât şi logice, obiecţiilor mele ce priveau (ceea 
ce eu consider) erorile politicii externe româ- 
neşti din perioada celui de-al doilea război mon- 
dial, nu face decât să-mi întărească convingerea 
că o parte a actualei Drepte româneşti, printre 
care şi domnul Focşa, persistă într-o orbire ideo- 
logică care o discreditează la nivelul discursului 
politic. 

Întâi de toate trebuie lămurit un lucru. Eu 
niciodată nu aş îndrăzni să nesocotesc eroismul 
ostaşului de rând al armatei române, al lui 
Gheorghe sau al lui Ion, care şi-a făcut datoria 
față de ţară. Dar asta nu mă împiedică să ches- 
tionez înțelepciunea unor decizii politice luate de 
conducătorii din trecut ai României, precum şi 
atitudinea de ansamblu a poporului român în 
anumite circumstanţe istorice. Sunt două chestiu- 


Părintele Arsenie Papacioc 


ni completamente diferite, iar a o reduce pe una 
la cealaltă nu reprezintă decât o strategie ideolo- 
gizantă care trădează lipsa de argumente. 

Ţin să precizez că, la fel ca şi domnul Focşa, 
am şi eu un bunic care a încasat un glonţ în ceafă 
la Odessa (scăpând cu viață ca prin minune) şi 
care ulterior a avut de suferit la colectivizare, şi 
un altul care a înfundat puşcăria pentru păcatul 
de a fi stăpânit bine limba germană, fapt care la 
scutit de plecarea pe front, fiind reținut ca tra- 
ducător la comandamentul general al armatei de 
la Bucureşti. 

Mărturisesc că mă aşteptam la obiecţii de 
genul celor ale domnului Focşa şi într-un fel mă 
bucur că vin din partea unei persoane de o vârstă 
apropiată mie, tocmai datorită faptului că pole- 
mica cu oamenii în vârstă, datorită respectului pe 
care îl port în general senectuţii, nu are cum să-mi 
facă plăcere. Şi cum cel mai probabil domnul 
Focşa, la fel ca şi mine, nu s-a remarcat încă prin 
cine ştie ce fapte de vitejie în slujba ţării, nu pot 
decât să mă bucur că am ocazia să lămuresc pro- 
blema (asupra căreia nu mai am de gând să 
revin) în compania unui adversar de idei cu care 
pot polemiza de la egal la egal. 

Să trecem deci la (contra-) argumentele 
domnului Focşa. 

În ceea ce priveşte relaţia dintre popor şi 
conducătorii săi, domnul Focşa argumentează, 
într-un mod aparent rezonabil, faptul potrivit 
căruia cedarea Basarabiei nu poate fi imputată 
laşităţii populare, din moment ce nu populaţia 
apără “hotarele, ci armata, iar armata este la 

ordinele Statului”. Însă pentru a clarifica lucru- 
rile pe care domnul Focşa, intenţionat sau nu, le 
încurcă, îl trimit pe domnul Focşa la o lecturare 
atentă a textului meu, în care eu vorbesc de laşi- 
tatea poporului român în ansamblul său, adică 
atât a poporului de rând cât şi a conducătorilor. 
Evident asta nu exclude excepţiile, atât în rândul 
conducătorilor (nu toți membrii Consiliului de 
Coroană au votat pentru cedarea Basarabiei) cât 
şi al populaţiei. Şi în general, nu ştiu de unde 
deduce domnul Focşa că eu aş incrimina în masă 
poporul român atât în momentele nefericite ale 
celui de-al doilea război mondial, cât şi în perioa- 
da comunistă. Am spus clar că în timpul comunis- 
mului nu tot poporul s-a complăcut în laşitate, ci 
“marea majoritate a românilor”, distanțându-mă 
astfel în mod explicit de cei care fac țap ispăşitor 
fie doar din popor, fi doar din elită, fie şi mai rău, 
care se exonerează prin teoria conspirației sau 
prin vitregia sorții. Datele istorice indică alt- 
minteri clar că cei care au înfruntat până la capăt 
regimul comunist au fost o minoritate, evident 
minoritatea cea mai de preţ pe care a dat-o po- 
porul român. Atunci când părintele Calciu striga 
împotriva dărâmării bisericilor era totuşi glasul 
care strigă în pustie. Iar eu consider că, pentru 
binele unui popor, această minoritate - elita, în 
sensul tare al cuvântului - trebuie să servească 
întâi de toate drept reper critic marii mase. Cred 
că menirea de căpătâi a sfinţilor şi a eroilor nu 
este să ne facă să ne simţim bine pentru că, vezi 
Doamne, şi ei sunt “români de-ai noştri”, ajutân- 
du-ne să închidem ochii asupra eşecurilor cotidi- 
ene, ci, dimpotrivă, rostul lor este să ne facă să ne 
simțim prost (în sens constructiv, evident, nu dis- 
tructiv aşa cum încearcă sa ne facă să ne simţim 
pseudo-elitele iconoclaste) pentru păcatele noas- 
tre dureros de concrete. 

Pornind de la această perspectivă asupra 
societății umane, a responsabilități tuturor pen- 
tru toate (pe care eu o socotesc fundamentalmen- 


te creştină), eu merg pe ideea că, în general, cam 
fiecare popor îşi are conducătorii pe care îi me- 
rită, şi că, deşi există excepţii care nu trebuie, fe- 
rească Dumnezeu, trecute sub tăcere, la nivel ma- 
cro-istoric, comportamentul (atenţie, nu soarta 
obiectivă, ci modul în care sunt întâmpinate vi- 
tregiile acesteia)! unui popor nu se explică prin 
nimic altceva decât prin ceea ce face, în mod con- 
cret, în viața de zi cu zi, marea majoritatea a com- 
ponenţilor poporului în cauză. Fapt valabil cu 
atât mai mult în cazul unui regim politic 
reprezentaiv, cum, cu tot deficitul lui democratic 
deloc neglijabil, era, totuşi, regimul politic inter- 
belic românesc. Dacă domnul Focşa îmi va aduce 
dovada că la momentul cedării Basarabiei tot 
românul era “verde la suflet” şi gata de luptă, 
doar că era prost reprezentat din punct de vedere 
politic, mă voi pleca în fața obiectivității argu- 
mentelor. Dar mă îndoiesc că poate domnul 
Focşa să vină cu o astfel de dovadă, deşi recunosc 
că, în ultimă instanță, raportul exact dintre 
responsabilitatea clasei politice şi responsabili- 
tatea populară îl ştie numai Dumnezeu. 

În mod paradoxal, această teorie a mea nu 
este deloc străină de o intuiţie extrem de profun- 
dă a lui Corneliu Zelea Codreanu - pe care ştiu că 
domnul Focşa îl simpatizează - care era conştient 
de faptul că o schimbare, aşa cum o înțelegea el, a 
traiectoriei morale şi istorice a României interbe- 
ice nu se va realiza prin lovitură de stat, printr-o 
schimbare violentă a elitei conducătoare, ci doar 
“prin desăvârşirea în sufletul naţiunii a unui pro- 
ces de perfecţiune omenească”2. Cu alte cuvinte, 
dacă acceptăm că naţiunile sunt realităţi organice 
şi nu doar “invenţii ale elitelor”, aşa cum argu- 
mentează unii istorici contemporani, nu putem 
decât să concluzionăm că ele au nu doar merite ci 
şi responsabilități istorice. Dacă responsabili- 
tatea pentru eşecurile unui popor nu poate fi im- 
putată decât statului, nu văd de ce, funciarmente 
nevinovat pentru cele rele, poporul ar avea 


1 Ajungem astfel la o altă confuzie, voită sau nevinovată, a domnului Focşa care susține că eu aş învinui în mod 
aberant poporul român pentru faptul că a fost învins în cel de-al doilea război mondial şi că nu aş ține cont de 
situarea noastră geografică neprielnică. Însă eu am subliniat cât se poate de clar în articolul meu că nu învinui- 
esc poporul român (la rigoare nu învinuiesc pe nimeni, că nu m-a rânduit pe mine Dumnezeu judecător al 
poporului, doar îmi exprim şi eu părerea asupra unui capitol al istoriei naţionale) pentru faptul că a fost înfrânt, 
ci pentru modul în care a fost înfrânt, în opinia mea deopotrivă ruşinos şi prostesc. 

2 Citat în Sorin Lavric, Noica şi Mişcarea Legionară, Humanitas, Bucureşti, 2008, p. 169 

vreun merit atunci când vine vorba de cele bune? 
De ce domnul Focşa nu îşi duce ideile până Ia ca- 
păt? Dacă e să fie consecvent, ar trebui să nu mai 
laude deloc poporul, ba chiar să-i nege existența 
întrucât îi neagă “lucrarea”, limitându-se la o apo- 
logie a “luminate!” elite legionare şi cuziste, pe 
care domnia sa o propune ca alternativă la o cla- 
să politică interbelică completamente falită. Teo- 
ria elitei care face poporul sau cea a nevinovatei 
elite (teoria domnului Patapievici) mi se par deo- 
potrivă reducționiste şi auto-vicitimizatoare. În 
fine, închei acest paragraf menţionând faptul că, 
în ceea ce priveşte raportul dintre responsabili- 
tatea poporului şi cea a conducătorilor pentru 
cedarea Basarabiei, avem şi contraexemplul 
Serbiei, țară unde semnarea, la presiunea Germa- 
niei a Pactului Tripartit de către regele sârb, a de- 
terminat populaţia să ia cu asalt străzile Belgra- 
dului şi conducerea armatei să-l dea jos de la pu- 
tere pe regele trădător. Asta în condițiile în care 
nemții se purtaseră cu graniţele iugoslave într-un 
mod mult mai grijuliu decât au făcut-o cu cele 
româneşti. Eu nu cred că, în acest caz, ceea ce s-a 
petrecut la vârf nu are legătură cu ceea ce s-a 
petrecut la bază, şi nu ştiu ca în România să se fi 
petrecut ceva asemănător. 


Ştim bine cât de mult i-a costat pe sârbi 
îndrăzneala pe care am menţionat-o mai sus. Şi 
astăzi trag de pe urma ei. De aceea am făcut com- 
paraţia (nu pentru a-mi “blasfemia” înaintaşii, 
aşa cum mă acuză domnul Focşa) la capitolul 
“cifre subţiri” cu sârbii, care în general nu au prea 
ştiut ce este aia capitularea, pentru că în com- 
paraţie cu a fi efectiv exterminat pe propriul teri- 
toriu (aproximativ un milion de morți la o popu- 
laţie de două ori mai mică decât a României, com- 
parativ cu aproximativ 370.000 de morţi în cazul 
nostru, cea mai mare parte militari) nu pentru că 
ţi-ai abandonat o parte din populaţia civilă de 
frică, precum în cazul nostru, ci datorită fidelității 
față de un aliat, care, cu toate lipsurile lui, măcar 
nu te calcă în picioare la tine acasă, aşa cum au 
făcut Hitler şi Mussolini cu noi, în comparaţie cu 
o astfel de situaţie, 25.000 de ostaşi căzuţi într-o 
singură lună este într-adevăr o “cifră subțire”. 
Atunci când am zis “cifre mult mai subţiri” decât 
Serbia am comparat nişte date cât se poate de 
obiective, la care sunt sigur că domnul Focga, de 
profesie istoric, are acces. Nu am zis că cifrele în 
cazul nostru sunt subțiri (nimeni nu a prea avut 
parte de cifre “subţiri” în al doilea război mondi- 
al) în sens absolut, ci în sens relativ, dacă e să le 

comparăm cu cele ale altor popoare, deşi cu sigu- 
ranță se găsesc pe fața pămânului şi popoare mai 
puțin curajoase decât noi. Drept consecință reto- 
rica patriotică a domnului Focşa nu face decât să 
inducă în eroare cititorii neavizaţi. 

În plus, domnul Focşa uită să menţioneze că 
până să ne aranjăm noi un “spate” în persoana lui 
Adolf Hitler, care să ne insufle curajul contra- 
ofensivei, autorităţile sovietice deja uciseseră, 
potrivit unor estimări, 57.000 de români şi de- 
portaseră alți 100.000. Pe aceşti fraţi de dincolo 
de Prut, cei de dincoace de Prut i-au abandonat. 
Acesta este adevărul dureros care mă face să mă 
întreb dacă merităm noi Basarabia, pentru care 
n-am fost în stare să murim atunci când istoria o 
cerea. Înainte de a apela Ia citate belicoase de gen 
“niciodată armata română n-a ajuns atât de 
departe în țara periculosului nostru vecin” (de 
parcă ar fi ajuns vreodată armata română acolo 
fără armata germană, sau de parcă n-ar fi fost în 
stare armata germană să ajungă tot pe-acolo şi 
fără participarea şi sacrificiile românilor) să se 
uite mai bine domnul Focşa Ia felul în care a ştiut 
să înfrunte pe cont propriu, şi într-un mod mult 
mai inteligent, urgia sovietică, un popor mult mai 
puţin numeros decât poporul român, poporul 
finlandez. Evident, toate acestea nu scad cu nimic 
eroismul acelor ostaşi români căzuți, pe care 
domnul Focşa presupune că aş fi într-atât de ne- 
socotit sau de nesimțit ca să-l tratez cu suficiență. 
Nici nu rezultă din cele spuse de mine că alte 
popoare ar avea numai virtuţi iar românii numai 
păcate. 

Domnul Focşa îmi reproşează că dau exem- 
plul demnităţii polonezilor care, spre deosebire 
de noi, au ales pierderea statalității în locul pier- 
derii onoarei, uitând însă să menţionez partici- 
parea poloneză la dezmembrarea Cehoslovaciei, 
precum şi faptul că românii nu au participat nici 
la aceasta din urmă, nici la dezmembrarea Iugo- 
slaviei, şi că astfel trec “sub tăcere” în mod răuvoi- 
tor aceste două “exemple de moralitate româ- 
nească”. Însă eu nu am făcut asta, nici din lipsă de 
informaţie istorică şi nici din dorința de a sacrifi- 
ca obiectivitatea istorică cu scopul de a-mi pune 
propriul popor într-o lumină cât mai proastă. Ce, 
Doamne iartă-mă, nu sunt şi eu tot român!? Crede 











k Mareșalul Antonescu şi Regele Mihai | 


domnul Focșa că sufăr de o formă de masochism 
identitar? Pur şi simplu spaţiul restrâns nu-mi 
permitea să tratez de la cap la coadă întreaga isto- 
rie a celui de-al doilea război mondial, iar eu am 
vrut în cazul de față să abordez anumite aspecte 
nefericite ale istoriei naţionale. Logic, numai 
reaua voință poate deduce din asta că eu aş con- 
sidera că istoria poporului de care aparțin e toată 
o “albie de porci”. Dar mai mult decât atât, pentru 
motivul asemănător, că spațiul nu-mi permite să 
tratez toată istoria comunistă a României, dom- 
nul Focşa deduce că eu aş nesocoti şi jertfa celor 
care au pierit în închisori şi în rezistența din 
munți, cu toate că motto-ul articolului meu este 
un citat din Ioan Ianolide! Sau crede domnul 
Focşa că l-am citat pe Ianolide, aşa, după ureche, 
fără să mă fi familiarizat cu subiectul cărții!? 

Însă, pentru că veni vorba de complicitatea 
cu regimuri samavolnice, ajungem din nefericire 
la o parte mult mai problematică a argumentaţiei 
domnului Focșa, care consideră că aderarea Ro- 
mâniei la Pactul Tripartit “a reprezentat primul 
moment de restaurare morală (sublinierea îmi 
aparţine) după 1918”. Aşadar, domnul Focşa - 
care mă acuză pe mine că nesocotesc eroismul, 
altminteri cât se poate de admirabil, al unui avia- 
tor român căzut la datorie în lupta cu americanii, 
aviator care, ignorând ordinele de rămânere la 

sol afirma că “nu concepe ca un inamic, oricât de 
mare şi puternic ar fi, să intre în țara lui ca într-un 
sat fără câini şi să o pustiască” - afirmă că semna- 
rea unui pact cu Mussolini şi Hitler, doi indivizi 
extrem de simpatici ai căror protejați au intrat în 
Ardealul de Nord şi în Cadrilater chiar ca “într-un 
sat fără câini” (căci şi de data asta, ca şi în cazul 
Basarabiei, câinii au dat bir cu fugiţii) reprezintă 
o “restaurare morală”! În timpul guvernării legio- 
nare, un ardelean se scandaliza de faptul că, în loc 
să se salute cu “Trăiască România Mare!”, legiona- 
rii se salutau cu “Trăiască Legiunea!”. Oare filozo- 
fia morală a domnului Focşa lar fi îndemnat, 
dacă ar fi trăit atunci, să meargă chiar mai depar- 
te şi să recurgă la un “Heil Hitler!”, din moment ce 
consideră semnarea unui pact cu călăul propriu- 
lui popor (în cel mai bun caz o opţiune strategică 
impusă de circumstanţele istorice mizerabile) o 
“restaurare morală”!? După aceeaşi logică, poate 
că trebuia să semnăm şi Pactul Ribbentrop- 
Molotov, dacă Dictatul de la Viena tot l-am accep- 
tat pentru a intra în grațiile Germaniei Naziste. 
Chestiunea cu adevărat tragică este că acel 
brav aviator român a trebuit să moară în luptă cu 
nişte americani cu care Mareşalul Antonescu a gă- 
sit de cuviință să poarte război, alături de “alia- 
tul” Adolf Hitler, deşi acei americani, spre deose- 
bire de Hitler, nu s-au atins niciodată de teritoriul 
patriei noastre şi nici nu aveau de gând. Or eu 
consider că dacă două mari puteri s-au înfruptat 
din teritoriul țării, ultimul lucru care ne trebuia 
era să mai intrăm în război şi cu o a treia mare 
putere care n-a participat şi nici nu avea de gând 
să participe la ospăț, în condiţiile în care această 
a treia mare putere se şi afla în război cu unul din- 
tre agresorii noştri, pe care, în chip nefericit, unii 


încă îl consideră “aliatul” nostru. Cred că în con- 


diţiile acestea, imperativul purtării războiului 
până la capăt nu se aplică, din moment ce noi 
purtam de fapt un război pe două fronturi. Drept 
consecinţă, cred că cel mai bine era să ne mena- 
jăm pe cât se putea resursele militare şi econo- 
mice, pregătindu-ne de ce avea să vină, şi să ne 
lăsăm cât mai mult spaţiu de negociere cu singu- 
ra variantă decentă în ceea ce ne privea, varianta 
anglo-americană. Dusă până la capăt, argumen- 
tația domnului Focga nu se poate susține decât fie 
prin privilegierea unor părți de teritoriu româ- 
nesc în defavoarea altora, fie prin socotirea (în 
cel mai bun caz) a nazismului german ca mai 
puţin rău decât bolşevismul sovietic. Însă cum eu 
nu pornesc de la aceste premise deplasate, nu pot 
decât să ajung la concluzii diferite de cele ale 
domnului Focşa. 

Domnul Focşa mă răstălmăceşte în mod 
inacceptabil atunci când afirmă că pentru mine 
întreaga campanie din Est a armatei române a 
fost “inutilă”, din moment ce este cât se poate de 
evident că eu consider inutilă, ba chiar catastro- 
fală în lumina istoriei ulterioare, doar continua- 
rea războiului dincolo de Nistru. Dacă aş fi con- 
siderat inutilă recuperarea Basarabiei, de ce oare 
aş mai fi deplâns pierderea ei? Nu cred să fi exis- 
tat prea mulţi români în decursul istoriei care să 
fi considerat inutilă recuperarea Basarabiei, 
poate doar Gheorghiu-Dej, şi nu pot decât să mă 
declar mâhnit de faptul că hermeneutica domnu- 
lui Focşa mă aşează într-o astfel de companie. În 
plus, din rigoare teologică, refuz să pun eticheta 
de “sfânt” pe orice război, cu atât mai mult pe 
războiul de dincolo de Nistru, purtat în alianță cu 
un maniac care-şi propusese să extermine rasa 
slavă, alături de o serie de alte rase, nu să readucă 
normalitatea în Rusia prin răsturnarea stalinis- 


3 În plus, se ştie bine pe de altă parte că Hitler nu i-a promis lui Antonescu nimic, în ceea ce priveşte speranțele 
acestuia din urmă de redobândire a Ardealului de Nord ca recompensă pentru continuarea războiului alături de 


Germania. 


4 Deşi admit că, ţinând cont de ateismul programatic al Uniunii Sovietice, dacă e să ne limităm strict la eliberarea 
Bsarabiei, formula este explicabilă. Dacă îmi aduc bine aminte, şi teologul protestant elveţian Karl Barth a afir- 
mat în timpul celui de-al doilea război mondial că soldaţii care luptă împotriva Reich-ului slujesc o cauză 
creştină, deşi nu ştiu cum ar intra în categoria asta hoardele sovietice compuse din violatori de profesie. Pe de 
altă parte, dincolo de Nistru, chiar nu cred că mai putem să separăm războiul lui Antonescu de războiul lui 
Hitler, teoria războiului sfânt devenind cât se poate de deplasată. Nu cred să se găsească vreun rus, oricât de 
onest, oricât de credincios şi oricât de anticomunist, care să nu se scandalizeze de aşa ceva. Aşa că pentru a nu 
ajunge să-i declarăm pe toţi sfinţi într-un război al cărui epicentru a fost confruntarea dintre doi draci, mai bine 
e să ne măsurăm cuvintele. Nu are rost să scriu acum un tratat de teologie politică. Orice om de bună credință 


înţelege ce vreau să spun. 

mului. De aceea, cred că trebuie făcută o distinc- 
ție clară între un război de exterminare la scară 
industrială, purtat de un regim satanic (Germa- 
nia Nazistă) nu doar împotriva unui alt regim 
satanic (U.R.S.S.), ci şi împotriva unei populaţii 
civile neinovate (oprimată deja în mod bestial de 
ani buni de către Stalin), şi războiul democraţi- 
ilor liberale cu Germania Nazistă. Atât scopul ce- 
lor două războaie cât şi modul în care ele au fost 
purtate diferă radical, la fel cum în general, cu 
toate păcatele ei, democraţia liberală, fără să fie 
sfântă, este infinit superioară totalitarismului. Ca 
atare, personal, consider că Iuliu Maniu, care i-a 
spus lui Antonescu să se oprească la Nistru şi să 
nu intre în război cu anglo-americanii, şi de care 
Antonescu ar fi făcut bine să asculte, s-a dovedit 
a-i fi superior lui Antonescu, atât la capitolul 
moralitate politică, cât mai ales la capitolul 
inteligență politică pusă în slujba țării, fapt con- 
firmat de evoluţiile istorice ulterioare. 

Poate că propaganda de război reuşea să 
ascundă la vremea respectivă atrocitățile hit- 
leriste din timpul ocupaţiei U.R.S.S.>, dar acum 
ştim toate aceste lucruri, drept pentru care, mi se 
pare de-a dreptul sinistru să persistăm şi astăzi în 
retorica “cruciată” atunci când avem de-a face cu 
“cruciada hitleristă”. Eu unul mă limitez aşadar la 
a considera războiul de eliberare a Basarabiei un 
război drept, de apărare, cât se poate de legitim şi 
util, şi pe ostaşii români căzuţi la datorie pre- 
tudindeni, drept eroi ai neamului, care însă nu au 


primit întotdeauna cele mai bune ordine de la 
Bucureşti, aceasta din urmă fiind, repet, o cu to- 
tul altă problemă, a cărei dezbatere nu reprezintă 
doar un drept ci şi o datorie a oricărui cetățean 
român. Lăsând la o parte faptul că domul Focşa 
chiar nu reuşeşte să mă lămurească ce-a căutat 
bunicul meu la Odessa, aş putea pe de altă parte, 
urmând logica domniei sale, să-i pun şi eu o altă 
întrebare. Dacă, potrivit domniei sale, războiul 
purtat alături de Germania Nazistă a fost un răz- 
boi sfânt, atunci au fost “utile” jertfele ostaşilor 
români din partea a doua războiului, care, odată 
terminată eliberarea Transilvaniei, în termeni 
concreţi, nu au făcut decât să contribuie la ocu- 
parea Europei Centrale de către U.R.S.S., ocupaţie 
urmată, după cum bine ştim, de schingiuirea un- 
gurilor, cehilor şi nemților de către regimurile co- 
muniste instalate de tancurile armatei sovietice? 
Nu rezultă logic, din etichetarea războiului din 
Est drept sfânt, demonizarea războiului din Vest 
şi implicit, urmând logicii domnului Foca, batjo- 
corirea ostaşilor români care şi-au făcut datoria 
în Apus? Dacă domnul Focşa îşi duce logica războ- 
iului sfânt până la capăt şi se raportează la acțiu- 
nile armatei române de dincolo de Tisa, aşa cum 
mă raportez eu la acţiunile de dincolo de Nistru 
(ca să-l parafrazez pe Eminescu), atunci nu-mi ră- 
mâne decât să-l acuz şi eu de faptul că nesocoteşte 
faptele de vitejie ale bunicului meu care, după ce 
a încasat glonţul în ceafă la Odessa, a mers mai 
departe cu armata română până în munții Tatra. 


5 De altfel, atitudinea deopotrivă criminală şi dementă a lui Hitler în Rusia se face în mare măsură vinovată de 
pierderea războiului. În momentul invaziei U.R.S.S., capacităţile defensive ale Uniunii Sovietice erau la pământ, 
întrucât Stalin îşi exterminase aproape în totalitate elita militară şi administrativă, astfel încât nu prea mai era 
nimeni capabil să organizeze operaţiunile de război. Acesta este şi unul dintre motivele pentru care nemții au 
reuşit să ajungă la Moscova în decurs de doar şase luni, deşi în timpul primului război mondial nu fuseseră în 
stare să o facă în patru ani. Mai mult decât atât, în zona Balticii, în Bielorusia, în Ucraina şi în Rusia Occidentală, 
deseori germanii au fost întâmpinați cu pâine şi sare, chiar ca o armată eliberatoare, de către țărani, credincioşi 
şi chiar soldaţi, exasperaţi de teroarea stalinistă. Confruntat cu o astfel de situaţie, Stalin însuşi a reacționat la 
vestea invaziei Uniunii Sovietice cu o prăbuşire în depresie timp de zece zile, interval în care nu a fost în stare să 
rostească un cuvânt. Însă, după cum subliniează un autor francez, Hitler singur a risipit orice avantaj pe care i-l 
oferea “ura ruşilor față de regimul lor, prin ferocitatea fără precedent a politicii sale de ocupaţie a Uniunii 
Sovietice”. În memoriile sale, “unul din arhitecţii politicii orientale a Germaniei din timpul războiului, Peter 
Kleist, relatează că în anumite birouri berlineze se povestea în jurul anului 1943 că, decorându-i la Kremlin pe 
cei mai de seamă agenți ai rezistenței sovietice din Ucraina, Stalin şi-a exprimat regretul că nu e prezent şi cel 
mai eficace dintre ei, Reichskomissarul Erich Koch. Stalin a fost un monstru şi Hitler s-a dovedit a fi tot un mon- 
stru. Oscilând între doi monştrii, în cele din urmă ruşii au decis că tot mai bun este al lor” (Fabrice Bouthillon, 
Breve histoire philosophique de I'Union Sovietique, Plon, 2003, p. 141). Aşadar, la modul general, prin crimele 
sale, Hitler a reuşit performanța nenorcită de a-l gira pe Stalin, atât în ochii rătăcitei stângi occidentale, cât şi în 
ochii naționaliştilor ruşi care astăzi protestează împotriva rezoluţiilor OSCE care îi pun pe ambii dictatori pe 
picior de egalitate. 

Pot să caut şi eu în cărțile de istorie (eventual 
“Povestirile Istorice” volumul 3, de pe vremea lui 
Ceauşescu) o serie de alte exemple de eroism 
românesc pe care să i le arunc în față domnului 
Focşa, acuzându-l la rândul meu de blasfemie! 
Sau nu ştie domnul Focşa că la capitolul sfințenie 
nu există târguială? Hai să nu ne mai jucăm aşa 
facil cu epitetele pretențioase, mai ales când ne 
ştim un popor care luptă când cu unii, când cu 
alţii, că sfârşim prin a ne fura singuri căciula! 

Eu nu mi-am propus în analiza mea retro- 
spectivă a istoriei româneşti din timpul celui de- 
al doilea război mondial să denigrez pe nimeni în 
mod particular. Ba chiar am făcut referință şi la 
eroismul lui Antonescu (dar şi aspectul ăsta uită 
să-l menţioneze domnul Focşa) care, cu toate cri- 
mele (comise pe seama minorităților conlocui- 
toare şi a oponenților politici) şi greşelile lui, şi-a 
dat în cele din urmă viața pentru țară în nişte vre- 
muri nenorocite. Eventualele intenţii denigra- 
toare rezultă doar din confuzia, conştientă sau 
inconştientă, dintre planul politicii externe şi vir- 


tuţile ostăşeşti ale soldatului care, evident, nu-și 
face decât datoria, confuzie pentru care respon- 
sabil este domnul Focşa, nu eu. 

Însă aporiile domnului Focşa trădează faptul 
că domnia sa evită să răspundă la întrebarea 
esenţială. Eu unul pun pe picior de egalitate atât 
totalitarismul nazist cât şi cel comunist, ba mai 
mult, consider că tratamentul preferenţial al na- 
zismului (iar domnul Focşa, după cum s-a văzut, 
îmi dă motive să-l suspectez de un astfel de trata- 
ment preferenţial), nu face decât să saboteze pro- 
cesul comunismului, la fel cum tratamentul pre- 
ferenţial al comunismului, nu face decât să com- 
promită procesul nazismului. Drept consecință, 
aş vrea să ştiu şi eu care este opinia domnului 
Focşa cu privire la subiectul în cauză, şi în cazul în 
care nu este de acord cu mine, care sunt argu- 
mentele domniei sale. 

Eu nu mi-am propus în articolul meu decât o 
raportare rezonabilă față de istoria naţională 
care se opune la două mistificări ideologice Ia fel 
de aberante: “glorioasa luptă anti-fascistă”, for- 

mulă cu care am fost intoxicaţi în intervalul 45'- 
89, când ne serbam ziua naţională pe 23 August 
şi “războiul sfânt împotriva bolşevismului”, for- 
mulă pe care domnul Focşa se încăpățânează să o 
resusciteze, deşi sincer să fiu, chiar nu ştiu pe cine 
anume speră domnia sa să mai convingă. Nu va 
reuşi probabil decât să le întărească convingerea 
agenților corectitudinii politice că ROST este o 
publicaţie “fascistă”. 

Calea pe care România ar fi putut s-o urmeze 
în cel de-al doilea război mondial se reduce la for- 
mula deopotrivă smerită şi demnă pe care poetul 
nostru naţional a pus-o în gura lui Mircea cel 
Bătrân: “eu îmi apăr sărăcia şi nevoile şi neamul”. 
Atâta tot. Nu însoțesc pe nazişti până la Moscova, 
nici pe comunişti până la Berlin. Cred sincer că, 
prinşi între ciocan şi nicovală cum eram, această 
opţiune era cea mai demnă, cea mai înțeleaptă şi 
cea mai morală. România ar fi putut să facă asta 
fie prin curajul leului, dând dovadă de o cutremu- 
rătoare mărturie de demnitate naţională, sau mă- 
car prin viclenia vulpii, urmărindu-şi interesul 
naţional în modul cel mai inteligent cu putință. 
Cel mai probabil oricum nu scăpam de comu- 
nism, dar faptul că ne-am fi vândut pielea mult 
mai scump şi mult mai demn decât am ajuns să o 
facem în cele din urmă ar fi contat foarte mult. 
Din nefericire, se pare că lucrurile au stat exact 
invers. Mai întâi am dat dovadă de “curajul 
vulpii” şi apoi de “viclenia leului”, iar con- 
secințele au fost acelea care au fost. 

Iar dacă domnul Daniel Foca va fi sincer cu 
el însuşi, va vedea că, în cazul în care România ar 
fi procedat într-unul dintre cele două moduri pe 
care eu le socotesc retrospectiv a fi mai demn, 
respectiv mai înțelept, şi domnia sa ar fi experi- 
mentat astăzi un sentiment al mândriei naţionale 
mult mai puţin chinuit, întrucât firescul iubirii de 
neam devine ideologie care ne chinuie, atunci 
când ne încăpățânăm să persistăm în a ne lovi cu 
capul de zidul realităţii. Iar dată fiind căderea 
firii, realitatea este inevitabil ambivalentă, oame- 
nii, ca şi popoarele, având virtuţi şi păcate. Şi, ce-i 
drept, uneori această ambivalență devine dure- 
roasă, chiar copleşitoare, atunci când observăm 
cum noblețea inimii şi orbirea judecății se întâl- 
nesc, ca în cazul lui Don Quijote, în aceeaşi per- 


soană. Aceasta ne aduce la fondul problemei pe 
care îl voi trata în următoarea secțiune. 


Fondul Problemei 


Nu reprezintă nici un mister faptul că dom- 
nul Focşa este un simpatizant al Legiunii. Şi măr- 
turisesc că, lăsând de-o parte o serie de aspecte 
reprobabile (antisemitism, violență politică şi 
orientarea în politica externă) pe care nu pot să 
le trec însă cu vederea, şi eu consider Mișcarea 
Legionară (faza Codreanu; ce a urmat după, cu 
excepția jertfei din închisori şi a rezistenţei din 
munți, mi se pare doar o deprimantă prăbuşire 
de la sublim a ridicol) ca pe un fenomen teologi- 
co-politic deopotrivă impresionant şi fascinant în 
originalitatea lui radicală. Pot oricând cita afir- 
maţia lui Codreanu conform căreia “nu de pro- 
grame politice avem nevoie, ci de oameni”, la fel 
cum n-aş putea să neg că demnitatea cu care acest 
om şi-a înfruntat moartea este cutremurătoare. 
Cred că dacă această atitudine în faţa morţii s-ar fi 
întrupat în spiritul naţional la momentul marilor 
încercări din vara anului 1940, altfel s-ar fi desfă- 
şurat istoria României. Revoluţia legionarilor, 
spunea Eliade, nu afirma nici primatul economi- 
cului, nici al statului, nici al rasei, ci al crucii, fiind 
întâi de toate o revoluție spirituală. De aceea am 
şi asociat motto-ul republicanului anti-modern, 
Charles P6guy (un apărător îndârjit al lui Alfred 
Dreyfus), care afirma că revoluţia va fi spirituală 
sau nu va fi deloc, şi cel al lui Ioan Ianolide, pe 
care le-am aşezat la începutul articolului care a 
stârnit mânia domnului Focşa. Însă, din neteri- 
cire, crezul teologico-politic eminamente creştin 
al lui Ianolide (anti-comunist, anti-nazist şi anti- 
burghez) în care eu personal cred, nu s-a întrupat 
în carnea istoriei româneşti. Anti-comunistă, anti- 
nazistă şi anti-burgheză în teorie, România a fost 
în practică aliată cu naziștii, apoi cu comuniştii 
pentru ca în cele din urmă să sfârşească în neo- 
liberalismul (cea mai degenerată formă de libe- 
ralism) generalizat care îi paralizează la ora actu- 
ală creativitatea. România aşadar încă n-a reuşit 
să “devină ceea ce este” (Nietzsche). Şi tocmai 
datorită faptului că soarta României din ultimii 
şaptezeci de ani mă nemulțumeşte scriu la ROST, 

în ciuda faptului că, după cum se vede, uneori nu 
mă conformez vederilor politice ale altor colabo- 
ratori ai revistei. Deoarece consider că este un 
spaţiu care, asumându-și dimensiunea creştină şi 
sutrăgându-se reţelei de paşalâcuri intelectuale 
dâmbovițene, poate dezvolta o depăşire a para- 
digmei neo-liberale care sufocă actualmente 
gândirea românească de inspiraţie creştină şi 
dreapta românească în general. Şi apreciez în 
mod deosebit faptul că ROST şi-a propus să 
transmită generaţiilor viitoare valorile lumii ro- 
mâneşti de dinainte de potop, pentru că numai 
aşa putem să supravieţuim ca popor. Însă un ata- 
re proiect este sortit eşecului dacă raportarea la 
trecut înțepeneşte în panegiric, abandonând 
complet dimensiunea critică. Într-o scrisoare 
deschisă pe care o adresa bătrânilor legionari în 
1992, domnul Răzvan Codrescu le explica acesto- 
ra din urmă că “trăim într-o lume sătulă de «e- 
gende» iar noua generaţie, bună sau rea, este una 
bolnav de circumspectă şi obositor de critică. N-o 
mai poţi convinge de nimic cu simpli ditirambi”6. 
Cu atât mai mult cu cât, adaug eu, ditriambii res- 
pectivi distorsionează uneori în mod flagrant 
realitatea istorică, precum în cazul utilizării sin- 
tagmei “războiul sfânt împotriva bolşevismului”. 
După un secol de orori totalitare, de stânga sau 
de dreapta, toată lumea vede că regele este gol, 
oricât ne-am încăpăţâna noi să fugim de realitate. 
Este o mare iluzie aceea că scurt-circuitarea 
dimensiunii critice asigură transmiterea intactă a 
valorilor între generaţii. Dimpotrivă, este cea mai 
sigură rețetă ca să ne asigurăm că noua generaţie 
nu va mai primi absolut nimic din vistieria trecu- 
tului, acesta reprezentând pericolul cel mare în 
momentul de față şi aceasta fiind miza principală 
a articolului meu, căci altminteri şi alții şi-au pus 
întrebarea: “ce l-a apucat pe Racu acum să dez- 
groape morţii?”. Dar Racu dezgroapă morţii nu 
din plăcere, ci de nevoie, căci, din nefericire, deşi 
au trecut optsprezece ani de la scrisoarea adresa- 
tă de domnul Răzvan Codrescu bătrânilor legio- 
nari, vedem că, în mod concret, starea dreptei ro- 
mâneşti şi a scenei politice româneşti în general 
este una din ce în ce mai jalnică, iar asta se întâm- 
plă nu doar datorită faptului că Mihail Neamţu & 


co. manipulează ortodoxia în sensul unei inte- 
grări a acesteia din urmă în hibridul neo-conser- 
vator, ci şi, într-o oarecare măsură, datorită faptu- 
lui că tabuurile legionare persistă, sufocând din 
start orice dimensiune critică şi, pe cale de con- 
secință, orice creativitate a discursului politic de 
inspiraţie creştină şi națională. De aceea nici nu 
se mişcă nimic în procesul de canonizare a mar- 
tirilor din închisori, şi probabil că din același 
motiv ne cufundăm în tot felul de scandaluri abe- 
rante şi mizerabile, regizate inteligent de inter- 
nauți tenebroşi şi lipsiți de scrupule, dacă nu 
chiar “infiltraţi”, care altminteri nu au nici o trea- 
bă cu Biserica. Pentru că, dincolo de scăderile lor 
personale, vlădicii noştri sunt ținuți în şah nu 
doar de agenţii corectitudinii politice, ci şi de o 
bună parte din propria turmă, care se încăpăţă- 
nează să nu înțeleagă că una e Biserica şi alta este 
Legiunea şi că asocierea dintre cele două este, cel 
puțin la nivelul anumitor aspecte, foarte dubioa- 
să, dacă nu chiar compromițătoare, şi că, în con- 
secință, un discurs hagiografic solid presupune 
extragerea inteligentă a actului martiric din vâl 
toarea tulbure a istoriei şi distincția clară între 
teologic şi ideologic. 

În ceea ce mă priveşte, consider că valoarea, 
originalitatea şi farmecul Mişcării Legionare țin 
de etosul martiric, de dimensiunea personalistă 
centrată pe transformarea interioară, şi, de ce nu, 
de stilistica haiducească, componente care, în 
timp, pe măsură ce presiunea confruntării cu 
clasa politică românească precum şi presiunea 
istoriei europene şi-au spus inevitabil cuvântul, 
au fost din ce în e mai mult umbrite de stilistica, 
discursul şi praxisul politic de tip fascist. După 
cum bine spunea acelaşi Charles Pâguy: tout com- 
mence en mystique et finit en politique. Cred că 
fraza rezumă cel mai bine destinul Mişcării 
Legionare, grupare politică care, în opinia mea, 
nu prea se încadrează în categoria organizaţiilor 
politice fasciste, fiind mai degrabă “o sectă reli- 
gioasă”, după cum afirma Eliade. Un istoric bri- 
tanic afirma despre Mişcarea Legionară că este 
cea mai “stranie” organizație fascistă din perioa- 
da interbelică, fapt care probabil se traduce, 
printre altele, şi prin faptul că este cea mai puțin 


6 Răzvan Codrescu, În Căutarea Legiunii Pierdute, Bucureşti, Editura Vremea, 2001, p. 159 

compromisă. Şi totuşi, şi ea (continuu să mă refer 
la Legiunea din perioada Codreanu, pentru că, 
după cum am spus, Legiunea de după Codreanu 
nu mă interesează), ca orice lucru omenesc, s-a 
compromis în bună măsură. Şi îndrăznesc să 
spun că nu atât prin violența politică, la urma 
urmei « explicabilă » în condiţiile terorismului 
practicat de statul român la vremea respectivă 
(Las de-o parte oripilantul caz Stelescu). Antisemi- 
tismul legionarilor (mai puţin agresiv decât cel al 
altor grupări din epocă), pe de altă parte, izvora 
nu doar dintr-o sărăcie simplificatoare a gândirii 
de tip teoria conspirației şi dintr-o frustrare 
meschină față de reuşita socială a unor oameni 
muncitori şi inteligenți, ci şi dintr-o frustrare pe 
seama căreia se poate discuta, cauzată de faptul 
că politica de imigrație a statului român nu era 
decisă de români, ci de cancelariile marilor puteri 
occidentale. În opinia mea însă, legionarismul s-a 
compromis cel mai mult prin faptul că s-a asociat 
cu două abjecţii politice ale secolului XX, pe 
numele lor de Hitler şi Mussolini. Îmi amintesc că, 
atunci când am avut de scris în Facultate un refe- 
rat pe tema Mişcarea Legionară, am dat peste 
declaraţia de presă a lui Corneliu Zelea Codreanu 
din 30 Noiembrie 1937 în care acesta afirma că 
menirea istorică a României este să se alăture 
celor două puteri ale Axei, luptând astfel pentru 
“apărarea crucii, a culturii şi a civilizaţiei creşti- 
ne”. Am citit-o şi mi-am făcut cruce. La vremea 
respectivă, n-am reuşit să pricep ce treabă are 
crucea lui Hristos cu Hitler şi Mussolini, acesta 
din urmă nesfiindu-se să-l hulească în public pe 
Hristos, şi nici acum nu reuşesc să pricep. 

Spre deosebire de (probabil) toţi liderii miş- 
cărilor totalitare, de dreapta sau de stânga, lui 
Codreanu i-a lipsit o caracteristică altminteri ge- 
neral valabilă: machiavelismul. Ba chiar, în sens 
mai larg, idealismul legionarilor s-a tradus prin- 
tr-o totală lipsă de pragmatism datorită căreia au 
avut de suferit enorm. De aceea, declarația de 
mai sus a Căpitanului nu poate fi privită ca o sim- 
plă opţiune strategică în politica externă, care as- 
cunde interesul pragmatic în spatele unei retorici 
cruciate de fațadă. Codreanu întotdeauna credea 


ce spunea şi spunea ceea ce credea. În cazul citat 
mai sus avem de-a face din nefericire cu auto- 
orbirea conştientă şi benevolă, adică cu virusul 
ideologiei, care te face să negi în mod conştient 
realitatea lui 2+2=4, realitatea faptului că Hristos 
nu poate fi apărat de către un regim politic anti- 
creştin, atât în practică cât şi în discurs. Şi evi- 
dent, mergând pe linia acestei alianţe, Mişcarea 
Legionară nu putea decât să-şi piardă atât forța 
morală (atâta cât o avea) cât şi originalitatea. Aici 
se trage linia de demarcaţie între creştinism şi 
ideologie. Părintele reacţiunii europene, Joseph 
de Maistre, a spus de la bun început că Revoluția 
nu poate fi înfrântă de o Contra-Revoluţie, adică 
de o Contra-Revoluţie care se foloseşte de 
mijloacele criminale ale Revoluţiei pentru a 
restaura vechea ordine, ci doar de “opusul unei 
Revoluții”. Iar opusul Revoluţiei, în perioada care 
separă începutul sfârşitului de întoarcerea lui 
Hristos, Revoluţia Franceză de Revoluţia divină 
de la sfârşitul istoriei, după cum sublinia acelaşi 
Maistre, nu poate fi decât mărturisirea con- 
secventă, asumată până la consecințele ei ultime, 
exemplul 1989 (alături de toate celelalte exemple 
de demnitate românească din timpul comunis- 
mului) fiind în opinia mea (ca de fapt şi în opinia 
domnului H.R. Patapievici”) un exemplu de “opus 
al Revoluţiei”. Şi Kierkegaard afirma în timpul 
Revoluţiei de la 1848, când masele proletare au 
luat pentru prima oară contact cu Manifestul 
Partidului Comunist, că, de acum înainte, furtunii 
socialiste care s-a declanşat nu îi mai poate ţine 
piept un principe sau un general, ci doar un mar- 
tir. Mişcarea Legionară a intuit în mare măsură 
acest adevăr (aici este acel element “dumnezei- 
esc” al ei pe care mulți părinţi duhovniceşti, prin- 
tre care şi părintele Arsenie Papacioc, nu se sfiesc 
să-l sublinieze, iar evoluţia finală a lui Codreanu 
însuşi către un model de tip Ghandiă, al rezis- 
tenței non-violente, nu poate decât să ne dea de 
gândit) care a rodit ulterior în temniţele comu- 
niste, şi pe care noi suntem chemați ca Biserică 
să-l valorificăm, inclusiv prin demersurile de ca- 
nonizare a celor care au fost ucişi pentru mărturi- 
sirea credinței. Istoria, pe de altă parte, care a 


7 A se vedea un recent articol al domnului Patapievici Ia http://www.revista22.ro/articol-7183.html 


3 Formula îi aparține domnului Codrescu. 

confirmat intuiţiile lui Maistre şi Kierkegaard, a 
taxat cât se poate de clar erorile (contra-revolu- 
ționare ergo revoluţionare) legionarilor, iar per- 
sistarea încăpățânată în ele nu ne serveşte nici 
nouă, nici celor de mâine, față de care avem o 
responsabilitate, şi nici memoriei legionarilor. 
De aceea, cred că o politică creştină, dusă 
până la capăt, consecventă cu ea însăşi, consec- 
ventă cu principiul creştin (care nu suferă nici o 
negociere dacă e să fie cu adevărat creştin) pe 
care Mişcarea Legionară şi l-a asumat oficial dar 
pe care este evident că nu l:a înțeles întotdeauna 
prea clar, s-ar fi tradus în termeni de politică 
externă” în vara anului 1940, printr-o politică 
radical idealistă de tip “singuri împotriva tutu- 
ror”. Adăugându-se la această ipotetică istorie şi 
refuzul (pe care domnul Focşa îl laudă pe bună 
dreptate) de a participa la împărțelile hitleriste, 
am fi fost probabil “fruntea Europei” prin felul în 
care am fi ştiut să cădem la datorie. Aşa, am făcut 
şi noi ce-am putut, atât ca stat cât şi ca popor, şi 
bune, şi greşeli, iar acum nu putem decât să le 
cernem. În fine, este clar că este aproape imposi- 
bil pentru generaţia noastră (iar dacă ne uităm 
în jur, cu siguranță că semnele nu sunt într-atât 
de încurajatoare pe cât ne-am dori) să fie 
deopotrivă una “obositor de critică” şi una care 
“crede nelimitat”. Mare majoritate a oamenilor 
cad fie în critica distructivă care sfârşeşte în 


scepticism, fie în anestezierea facultăţii critice, 
care duce la fanatism. În general, aceasta este 
crucea modernităţii pe care Dumnezeu, din raţi- 
uni doar de EI ştiute, ne cere să o purtăm şi de 
care nu putem fugi decât în focul de veci. Ştiu că 
este o cruce foarte grea şi de aceea înțeleg, fără 
să judec, eventuala neîncredere sau enervare pe 
care o poate provoca unora atât acest articol, ca 
şi precedentul. Însă sunt ferm convins că fie vom 
reuşi să reunim deplina onestitate intelectuală 
cu credința nelimitată, fie nu vom reuşi absolut 
nimic. Oricum, aceasta este calea pe care eu per- 
sonal am ales să o urmez şi am şi eu dreptul să 
mă distanțez, respectuos, de cei mai în vârstă (ce 
să mai zic de cei de vârste apropiate), atunci 
când nu concordăm, aşa cum de altfel s-au dis- 
tanțat şi ei de cei mai în vârstă decât ei în 
tinereţea lor interbelică, atunci când şi-au încer- 
cat norocul pe scena istoriei, dedicându-se cu 
trup şi suflet idealului generaţiei lor. 

Închei prin a-mi cere scuze pentru eventu- 
alele (posibile) ambiguități ce privesc redactarea 
textelor mele, care au putut să lase loc unor inter- 
pretări greşite, precum şi pentru eventuala lezare 
a unor sensibilități, în special dacă este vorba de 
oameni bătrâni care şi-au făcut datoria faţă de 
țară cu arma în mână. Promit că nu voi mai reve- 
ni asupra acestei tematici care, nu în ultimul 
rând, este şi foarte obositoare. 


9 Cu toate că, evident, deşi unite precum firile lui Hristos, politicul şi teologicul rămân distincte şi nu trebuie con- 
fundate, iar aici avem o altă şubrezime a Mişcării Legionare, inerent legată de problema centrală a Mişcării 
Legionare, care aşteaptă încă o analiză serioasă din partea unei inteligențe teologice, anume, problema raportu- 


lui dintre aceasta şi Biserică. 

Ce mai regizează 


Dan Alexe 


Răzvan Codrescu 


ai mulţi prieteni mi-au semnalat cu 
M indignare “atacul murdar” al d-lui Dan 

Alexe la adresa lui Petre Ţuţea (apărut în 
România liberă de joi 18 martie, sub titlul insolent 
“Prizonierii lui Petre Ţuţea, bătrînul habotnic cu ver- 
bul dezlinat”). 

Eu, ca unul ce am cunoscut destul de îndea- 
proape pe Petre Ţuţea încă de pe la începutul anilor 
“80, nu pot decât să mărturisesc că nu mi-l amintesc 
nici ca “habotnic” şi nici ca “dezlinat”. Am scris de- 
spre el, i-am cultivat cu respect memoria, dar nu m- 
am Simțit niciodată - şi nici n-am încercat să fac pe 
altcineva - “prizonier” al acestuia (deşi îi rămîn în 
multe privințe îndatorat, ca şi altor câtorva “interbe- 
lici” iluştri pe care i-am mai prins în viață). Omul era 
fascinant, dar avea, indiscutabil, şi limitele lui. Dar 
oare nu avem toți limitele noastre? Eu nu cunosc pe 
nimeni fără limite, decât pe Iisus Hristos. 

Ce-i drept, ca să-l înţelegi pe Ţuţea, trebuia să ai 
răbdarea să întârzii pe lîngă el, nu să te rezumi la 
vreo vorbă prinsă în zbor. D-l Dan Alexe mărturiseş- 
te că a fost o singură dată la Petre Ţuţea (dintr-un fel 
de curiozitate juvenilă) şi i-a fost de-ajuns ca să-şi 
facă o idee (şi să nu mai scape de ea). Îmi permit să 
bănuiesc, din suficiența discursului său, că d-l Dan 
Alexe cam aşa a procedat cu toate “personalitățile” 
sau “locurile” culturale, alcătuindu-şi en passantun 
buchețel de idei fixe, pe baza cărora astăzi crede că 
se poate pronunţa radical şi emfatic în materie de 
cultură şi spiritualitate. Este povestea banală a semi- 
doctismului, cu atât mai ridicol cu cât se năimeşte vre- 
unei ideologii (iar în cazul de față e clară partitura 
ideologică). 

Că Petre Ţuţea n-a fost un om de condei (şi am 
spus şi altădată că adeseori i s-a făcut un deserviciu 
prin publicarea postumă a unor dactilograme), 





aceasta e cu totul altă discuție. Om de condei, la o 
adică, n-a fost nici Socrate... 

Dar, în pofida aparenţelor, nu de Petre Ţuţea 
este în realitate vorba în “atacul murdar” al “docu- 
mentaristului” de la Bruxelles, ci de o întreagă para- 
digmă cultural-spirituală dezagreată de establish- 
mentul actual (ca să nu zic: “de noua gîndire uni- 
că”). Citiţi ce scrie d-l Dan Alexe despre Nae Ionescu 
(căruia nu cred să-i fi citit vreun curs integral, căci s- 
ar mai fi luminat poate, cum au mai pățit-o şi alții)! 
Petre Ţuţea ar fi un produs tipic al şcolii lui Nae 
Ionescu (Sau, altfel spus, “aşa dascăl, aşa învățăcel”). 
D- Dan Alexe se preface a uita că din aceeaşi “şcoală” 
au făcut parte - şi nu s-au dezis niciodată de marele 
lor Profesor - şi un Mircea Eliade, şi un Constantin 
Noica, şi un Emil Cioran, şi un Mircea Vulcănescu, şi 
un Vasile Băncilă, şi atâţia alţii (de care probabil 
vajnicul “documentarist” nici n-a auzit, căci “urechis- 
mul” nu poate fi mai mult decât este). Dumnealui se 
leagă “la vedere” numai de Petre Ţuţea, pentru că i 
seva fi părut mai lesne atacabil. Ce ne facem însă cu 
ceilalți? Sînt şi ei “habotnici”, “dezlinaţi”, “fascişti” 
ordinari, “demagogi” semidocţi şi anti-occidentali? 
Sau mai degrabă trebuie să conchidem că d- Dan 
Alexe face figură de sfertodoct şi de politruc fără 
scrupule? Aş avea toate temeiurile să înclin spre 
această din urmă concluzie. Dar ştiu bine că “nu mor 
caii cînd vor câinii” şi că avem probleme mai 
serioase, la dreapta, decăt să ne sinchisim de elucu- 
braţiile cîte unui euro-flaşnetar de serviciu (mai ales 
din tagma tot mai penibilă a celor care duc viaţă dul- 
ce prin Occident şi, din cînd în cînd, le mai scapă şi 
necăjiților de pe-acasă câte o rețetă de cum trebuie să 
trăiască şi să gândească după “normele” în vigoare). 

Şi încă ceva: mi se pare că Balcanii sînt cu atât 
mai mult “curul Europei” cu cât se strămută mai la 
Vest. “Orizontala” nu ne rezolvă: e nevoie de “ver- 
ticală”. 


* Regizor de filme documentare pripăşit prin Belgia, încă dinainte de 1989, şi care de la o vreme a prins şi gustul 
scrisului (şi n-ar scrie rău, doar că mi se pare a fi din categoria tot mai extinsă şi mai ofensivă a celor care 


vorbesc ce ştiu, dar nu ştiu ce vorbesc...). 

